Contexts : Festival\nItems in Festival\nBihu isanational and unique festival of Assamese community. The word ‘Bihu ’ seems to be come from the Sanskrit word ‘Visuvot’. The word ‘Visuvon’ is related to the number of Indian festivals that are associated with the equinox. Basically Bihuisafestival related to the agriculture of Assamese community. People pray the god ‘Surjyadevota’ after doing various religious rituals. Even domestic animals are also prayed during Bihu festival. It is an Assamese festival irrespective of caste and religion. Basically Bihu is of three types – Bohag Bihu or Rongali Bihu , Kati Bihu or Kongali Bihu and Magh Bihu or Bhogali Bihu . Of late, Bihu has come out from the limited boundary of villages and become famous worldwide.\nবিহু অসমীয়াৰ জাতীয় তথা স্বকীয় উৎসৱ । ‘বিহু’ শব্দটো সংস্কৃত ‘বিষুবত’ শব্দৰ পৰা অহা বুলি ধাৰণা কৰা হয় । বৈদিক ‘বিষুবন’ শব্দই এবছৰ ব্যাপী হোৱা ‘সত্ৰ’ বা ‘যজ্ঞ’ৰ মাজৰ দিনটোক বুজায় । অৰ্থাৎ দিন আৰু ৰাতি সমান হোৱা দিনটোক বুজায় । এই দিনটোক মকৰ সংক্ৰান্তি বুলি কোৱা হয় । কিছুমান পণ্ডিতে অসমীয়া ‘বিহু’ শব্দটি সংস্কৃত ভাষাৰ ‘বিষুবন’ শব্দৰ লগত মিল থকা বুলি ধাৰণা কৰিছে । বিহু প্ৰধানত অসমীয়াৰ কৃষিৰ লগত জৰিত এটা উৎসৱ । বিহু উৎসৱত বিভিন্ন ধৰ্মীয়কৃত্য উদযাপন কৰি আৰু গৰু-মহ আদি পোহনীয়া জন্তৰ কল্যান কামনা কৰি সূৰ্য্যদেৱতাক স্তুতি কৰা হয় । বিহু অসমীয়া সমাজত জাতি, ধৰ্ম, বৰ্ণ নিৰ্বিশেষে সকলোৱে ৰং-ধেমালিৰে পালন কৰে । বিহু প্ৰধানত তিনি প্ৰকাৰৰ – বহাগ বিহু অথবা ৰঙালী বিহু, কাতি বিহু অথবা কঙালী বিহু আৰু মাঘ বিহু অথবা ভোগালী বিহু । থোৰতে ক’বলৈ হ’লে বিহু হৈছে চ’ত, আহিন আৰু পুহ মাহৰ সংক্ৰান্তিত হোৱা অসমীয়া জাতিৰ বিশেষ আকৰ্ষণীয় আৰু আনন্দৰ উৎসৱ । সম্প্ৰতি বিহু অসমৰ গাঁও-ভুয়তে সোমাই নাথাকি সমগ্ৰ বিশ্বতে সমাদৰ আৰু যশস্যা লাভ কৰিবলৈ সক্ষম হৈছে ।\nEnglish: x-mas, christmas,\nAssamese: বৰদিন, খ্ৰীষ্টমাছ,\nযিশুখ্ৰীষ্টৰ জন্মদিন ৷ ডিচেম্বৰ মাহৰ ২৫ তাৰিখে অনুষ্ঠিত কৰা খ্ৰীষ্টান ধৰ্মৰ প্ৰবিত্ৰ দিন ৷\nEnglish: Rongali bihu, bohaag bihu,\nAssamese: ৰঙালী বিহু, ব’হাগ বিহু,\nFirst one of the three bihu festival's of assam. Celebrated in the assamese new year generally foraduration of7days.\nEnglish: new year,\nBodo: गोदान बोसोर,\nMeeteilon: anouba chahi,\nMizo (Lushai): shin nian,\nKarbi: ningkan kimi,\nDimasa: maithai gadain,\nEnglish: Teachers’ Day,\nAssamese: শিক্ষক দিৱস,\nমহান শিক্ষক ডঃ সৰ্বপল্লী ৰাধাকৃষ্ণনৰ জন্মদিন ৫ চেপ্টেম্বৰ দিনটো ভাৰতবৰ্ষত শিক্ষক দিৱস হিচাপে পালন কৰা হয় ৷ ৰাধাকৃষ্ণন ১৯৬২ চনত ভাৰতবৰ্ষৰ ৰাষ্ট্ৰপতি আছিল ৷ কিন্তু তেওঁ জীৱনত শিক্ষকৰ বৃত্তিটোকহে অগ্ৰাধিকাৰ দিছিল আৰু সেয়ে তেওঁৰ জন্মদিনটোক তেওঁৰ প্ৰতি শ্ৰদ্ধা জনাই "শিক্ষক দিৱস" হিচাপে পালন কৰা হয় ৷\nEnglish: Holi, Doulyatra,\nAssamese: ফাকুৱা, ফল্গুৎসৱ, দৌলযাত্ৰা, দৌলোৎসৱ, হোলী, মধূৎসৱ, হলি, মদনোৎসৱ, বসন্তোৎসৱ, দেউল, দেউল উৎসৱ,\nNepali: फगुवा, दौलयात्रा, होली,\nHoli – the festival of color is marked as the opening festival in Hindu calendar, falls on the full moon day in the month of PHALGUN. People enjoy themselves playing with several colours and celebrate the whole day with much pump and gaiety. Originally Holi was regarded to be the festival to celebrate good harvests and fertility of the land. There are several legends and stories behind Holi. A popular legend says that Holi is remembered for the sacrifice of Holika who burnt herself in fire on this day.\nফাগুণ মাহৰ পূৰ্ণিমাত হোৱা ৰঙৰ উৎসৱ ।\nEnglish: Kati Bihu, Kongali Bihu,\nAssamese: কাতি বিহু, কঙালী বিহু,\nDimasa: Kangali Bihu,\nThe second Assamese Bihu is known as Kati Bihu or Kangali Bihu and is usually held in the month of Kartik or Sankranti (falling in October according to the English calendar). This Bihu is not celebrated with gaiety; this isaBihu of prayer and meditation. During the month of October people are preparing for the winter crop; there is no harvest- the seeds are being sown and consequently there is no money to splurge on fun. People practise the art of being thrifty and the young ones also learn that money is not just for the asking and that they must refrain from too much spending even on festivity.Kati Bihu is celebrated at the timeof sowing the crop.Goddess Lakshmi is invoked by lighting an oil lamp (deep) every night in the paddy fields, where the people have toiled all day foramonth. At home, afteragood day's work, the old and the young gather and pray to the goddess and ask her to bless their land withabountiful crop, and the home and family and livestock with health, wealth and strength.\nআহিন আৰু কাতিৰ সংক্ৰান্তিৰ দিনা কাতি বিহু (ইংৰাজী মাহ মতে অক্টোবৰ মাহত)৷ এইসময়ত মানুহৰ আহু ধান শেষ হয়, শালি ধানো চপাবৰ নহয়, সেইবাবে তেতিয়া মানুহৰ খোৱাত টান পৰে৷ কাতি বিহুৰ সময়ত খেতিয়কৰ ভঁৰাল প্ৰায় শূন্য হৈ থাকে বাবে এই বিহুত বিশেষ ৰং-ৰহইচ কৰা নহয় ৷ গতিকে অভাৱ-অনাটনৰ সময়ত হোৱা বাবে এই বিহুৰ আন এটা নাম কঙালী বিহু৷ কৃষিজীৱী অসমীয়া মানুহে কাতি বিহুৰ সন্ধিয়া ঘৰে ঘৰে তুলসীৰ পুলি ৰুই গধুলি তাৰ গুৰিত আৰু ভঁৰালঘৰৰ দুৱাৰত সভক্তিৰে চাকি জ্বলাই নাম গাই সমৃদ্ধিৰ বাবে প্ৰাৰ্থনা কৰে, ঘৰৰ চোতালৰ চাৰিওফালে আৰু খেতিপথাৰত চাকি জ্বলাই৷\nEnglish: Diwali, Deepavali,\nAssamese: দেৱালি, দীপান্বিতা, দীপালী, দীপাৱলী, ধূপালী, ধূপাৱলী,\nBangla: দীপাবলী, দিওয়ালি,\nHindu festival celebrating the end of the monsoon; held in October/November of english calendar and either in Aahin or Kati month of Assamese calendar, celebrations feature lights, lamps and sometimes fireworks.\nআহিন বা কাতি মাহৰ অমাৱস্যা তিথিত ঘৰ আৰু পদূলিত বহুত চাকি লগাই পতা উৎসৱ ।\nEnglish: Magh Bihu, Bhogali Bihu,\nAssamese: মাঘ বিহু, ভোগালী বিহু,\nMagh Bihu or Bhogali Bihu is the harvest festival of Assam and is observed in the Assamese month of Magh (January). On the first day of the Bhogali Bihu festival, known as Uruka, young men construct ‘mejis’ or ‘bhelaghars’ with bamboo and wood pieces in farmland or open spaces. A community feast is held on the Uruka night, which includes fish delicacies.The next day is the Makar Sankranti day, which is the Magh Bihu day, and the ‘meji’ is lit andalavish feast is held. The ashes of the meji are scattered on the farmlands to increase fertility. Bhogali Bihu is observed on the first day of the Magh month of Assamese calendar. During Magh Bihu people visit their relatives and share varieties pithas (sweet rice cake), chira (rice flakes), chunga pitha (rice cake in bamboo tubes), and different types of other sweets. Buffalo fights are organized during Magh Bihu in rural Assam.\nমাঘ বিহু অসমীয়াৰ ভোগৰ উৎসৱ ৷ এই সময়ত সাধাৰণতে পথাৰত শস্য চপোৱা শেষ হয় আৰু অভাৱ-অনাটনো নাথাকে৷ পুহ-মাঘৰ (জানুৱাৰী মাহ) সংক্ৰান্তিৰ দিনা পালন কৰা এই বিহুৰ প্ৰথম দিনটোত (উৰুকা) ভেলাঘৰ পাতি ৰাজহুৱাকৈ "মেজি" সাজি ভোজ-ভাত খায়৷ মাঘ বিহুত নানা পিঠা-জলপান খোৱা হয়৷ ইয়াৰ লগতে ম'হ যুঁজ, কণী যুঁজ, কুকুৰা যুঁজ আদি ৰং-ধেমালিৰ আয়োজন কৰা হয়৷\nEnglish: Republic Day,\nAssamese: গণৰাজ্য দিৱস,\nRepublic Day is the name ofaday in several countries when they first became republics.The Republic Day of India isanational holiday of India to mark the adoption of the Constitution of India and the transition of India fromaBritish Dominion toarepublic on January 26, 1950.\nজনসাধাৰণৰ আৰু নিৰ্বাচিত প্ৰতিনিধিৰ ওপৰত ক্ষমতা ন্যস্ত কৰা এটা বিশেষ দিন৷ ভাৰতবৰ্ষত ১৯৫০ চনৰ ২৬ জানুৱাৰী দিনা বৃটিচ চৰকাৰৰ হাতৰ পৰা প্ৰথম বাৰৰ বাবে জনসাধাৰণৰ হাতত ক্ষমতা ন্যস্ত কৰা হৈছিল৷\nEnglish: Ali Ai Ligang, Ali: A:ye Lígang, Ali Aye Ligang, Ali A:ye Ligang,\nAssamese: আলি-আই-লৃগাং, আলিঃ-আঃয়ে-লৃগাং, আলি-আয়ে-লৃগাং,\nAli Ai Ligang isacolourful festival celebrated by the Mising Tribes in Assam. It is held on the first Wednesday of the month of Fagun (February-March.)The festival is connected with the ceremonial sowing of paddy. The word 'Ali' means root or seed, 'Ai' means fruit and 'Ligang' means sow. A dance is performed by the young boys and girls, characterized by brisk stepping, flinging and flapping of hands and swaying of hips, reflecting youthful passion and reproductive urge.\nঅসমৰ মিচিং জনজাতিসকলৰ উৎসৱ আলি-আই-লৃগাং এটা কৃষি বিষয়ক উৎসৱ৷ প্ৰতি বছৰে ফাগুন মাহৰ প্ৰথম বুধবাৰটোত এই উৎসৱ পালন কৰা হয়৷ এই উৎসৱক শস্য বা কঠীয়া সিঁচাৰ আৰম্ভণি উৎসৱ বুলিও কোৱা হয়৷ মিচিং ভাষাত "আলি" মানে শস্যৰ বীজ, "আই" মানে ফল আৰু "লৃগাং" মানে সিঁচা বুজায়৷ সাধাৰণতে এই উৎসৱত মিচিংসকলে শস্য সিঁচাৰ লগতে ডেকা-গাভৰু, বুঢ়া-বুঢ়ী সকলোৱে সমূহীয়া ভোজভাত খাই নানান নৃত্য-গীত কৰে৷\nAssamese: বিহু উৰা, বিহু ভাং,\nTo close the annual Bihu celebrations ceremonially.\nআনুষ্ঠানিক ভাবে বিহু উৎসৱ শেষ কৰ ।\nEnglish: Karam puja,\nA religious festival of the tea tribes.\nঅসমৰ চাহ জনগোষ্ঠীৰ লোকে ভাদ মাহৰ শুক্লা একাদশীত পতা পূজা৷\nEnglish: Independence Day,\nAssamese: স্বাধীনতা দিৱস, স্বতন্ত্ৰতা দিৱস,\nAn Independence Day is an annual celebration commemorating the anniversary ofanation's assumption of independent statehood. India's Independence Day is celebrated on August 15 to commemorate its independence from British rule and its birth asasovereign nation on that day in 1947. The day isanational holiday in India.\nপ্ৰত্যেক দেশে প্ৰতি বছৰে স্বাধীনতা লাভ কৰা দিনটোৰ স্মৃতি ৰক্ষাৰ্থে উদ্‌যাপন কৰা এটা দিন৷ প্ৰতিবছৰে ১৫ আগষ্ট দিনটো ভাৰতবৰ্ষত স্বাধীনতা দিৱস হিচাপে উদ্‌যাপন কৰা হয়৷ ১৯৪৭ চনৰ ১৫ আগষ্ট তাৰিখে ভাৰতবৰ্ষই ব্ৰিটিছৰ শাসনৰ পৰা মুক্ত হৈ স্বাধীনতা লাভ কৰিছিল৷\nEnglish: Maha Nabami, Nabami,\nAssamese: নৱমী, মহানৱমী,\nthe nine lunar day of the bright fortnight and penultimate day of Dugra puja.\nআহিন মাহৰ শুক্ল পক্ষৰ নৱমদিনৰ তিথি৷ দুৰ্গা পূজাৰ চতুৰ্থ দিন।\nEnglish: Bijoya Dashami, Dashami, Dussehra, Vijaya Dashami, Dasara, Dashain,\nAssamese: দশমী, মহাদশমী, বিজয়া দশমী, দশেৰা, দশহাৰা,\nA Hindu festival that celebrates the victory of good over evil. It isagazetted holiday in India, which is marked on the 10th day of the bright half (Shukla Paksha) of the month of Ashvin (Ashwayuja), according to the Hindu calendar. Colorful Ravana head effigies are burned on this day.\nআহিন মাহৰ শুক্ল পক্ষৰ দশমদিনৰ তিথি৷ দুৰ্গা পূজাৰ শেষ দিন।\nAssamese: নৱৰাত্ৰ, নৱৰাত্ৰি,\nNava = 9, rātrī = nights, isaHindu festival of worship and dance. The dates of the festival are determined according to the lunar calendar. The Navratri commences on the first day (pratipada) of the bright fortnight of the lunar month of Ashwin. During these nine nights and ten days, nine forms of Shakti/Devi i.e. female divinity are worshipped.\nআহিন মাহৰ শুক্লা প্ৰতিপদৰ পৰা নৱমী পৰ্যন্ত ন-দিন কৰা দুৰ্গাব্ৰত বা উত্সৱ বিশেষ৷\nAssamese: নাঙল-ধোৱা পিঠা,\na festival sometimes observed by the cultivators at the clost of the agricultural operations.\nখেতিৰ অন্তত কাতিৰ সংক্ৰান্তিত ভাত, পিঠা আদি জলপান খোৱা উত্সৱ৷\nrelating to bihu or associated with bihu\nবিহু সম্পৰ্কীয় বা বিহুৰ সৈতে জৰিত\nEnglish: Jhulan yatra,\nAssamese: জুলন-যাত্ৰা, ঝুলন-যাত্ৰা,\nKarbi: jejot keyot,\nDimasa: julon jatra,\nA festival to celebrate Radha Krishna’s pastime of swinging onagolden swing. It is celebrated from Shukla Ekadashi (11th Tithi/phase of the Moon of the light fortnight) until Purnima (the day of the full moon) in the sacred month of Shravana.\nশাওণ মাহৰ শুক্লা একাদশীৰপৰা পূৰ্ণিমালৈকে হোৱা শ্ৰীকৃষ্ণৰ এটা উত্সৱ ৷ এই সময়ত ৰাধা-কৃষ্ণই ঝুলনাত উঠি ধেমালি কৰিছিল বুলি প্ৰবাদ আছে ৷\nAssamese: ৰতি সেৱা, ৰতি উৎসৱ, বামাচাৰ, মদনোৎসৱ,\na party at which there isalot of eating,drinking and sexual activity\nসুৰাপান আৰু অবাধ যৌন মিলনেৰে কৰা উৎসৱ/ ধৰ্মীয় আচাৰ ৷\nEnglish: holy day,\nAssamese: পুণ্যতিথি, শুভ-দিন,\nDeori: ইগাবা কাৰি ( igaba kari ),\nধৰ্মীয় উত্সৱ পালনৰ বাবে ধাৰ্য্য কৰা দিন\nBushu is the annual harvest festival of the Dimasa people living in Dima Hasao, Karbi Anglong, Nagaon districts and Barak Valley of Assam as well as in Dimapur area of Nagaland in North East India. It is celebrated on January 27 every year.\nEnglish: Rati Bihu,\nAssamese: ৰাতি বিহু, চ’তৰ বিহু,\na Bihu celebrated in the rice fields during the night just before the Bohag Bihu. In line with the fertility cult, it was believed that erotic songs and dances performed by the young boys and girls in the paddy field will increase the productivity of the land.\nব’হাগ বিহুৰ আগতে (ব’হাগ বিহুৰ উৰুকাৰ দিনলৈকে) চ’ত মাহত গাঁৱৰ সকলো ডেকা-গাভৰুৱে সন্ধিয়াৰ পৰা ৰাতিলৈকে শস্য পথাৰৰ মাজত কোনোবা গছৰ তলত মৰা বিহু৷ যৌৱনপ্ৰাপ্ত ডেকা-গাভৰুৱে যৌনগন্ধী গীত গাই পথাৰত নৃত্য কৰিলে পথাৰৰ উৰ্বৰা শক্তি বাঢ়ে বুলি ভবা জনবিশ্বাসৰ বাবে মাটিৰ উৰ্বৰা শক্তি বঢ়াবলৈ ডেকা-গাভৰুৱে এই বিহু মাৰিছিল৷ডেকা-গাভৰুৱে বয়সস্থ লোকৰ পৰা আতৰত যৌৱনৰ ভাব বিনিময় কৰিবলৈয়ো দিনৰ কাম বনৰ অন্তত সমজুৱাকৈ এই বিহু মাৰিছিল বুলিও ভবা হয়৷ৰাতি বিহু ডেকা-গাভৰুৱে ঠিক কৰি লোৱা কিছুমান নীতি-নিয়মৰ মাজেৰে মৰা হয়৷ ডেকা বৰা আৰু গাভৰু বৰাৰ পৰিচালনা আৰু নেতৃত্বত তেওঁলোকে ওচৰা-ওচৰিকৈ ডেকা আৰু গাভৰুৰ দুটা সুকীয়া দলত ভাগ হৈ সমান্তৰালকৈ বিহু মাৰে৷ দুয়োটা দলৰ মাজত এডাল সীমাৰেখা থাকে আৰু কোনো এটা দলকে এই সীমা অতিক্ৰম কৰিবলৈ নিদিয়ে৷ ডেকা- গাভৰুৰ মাজত বিহু গীতেৰে ভাবৰ বিনিময় হয়৷ মনৰ ভাবৰ কটাকটিৰ মাজৰে যোৰানাম, জাতনাম আদিৰ সৃষ্টি হ’ল৷\nEnglish: Ashok Astami,\nAssamese: অশোকাষ্টমী, অশোক অষ্টমী,\none of the important festivals dedicated to Lord Shiva and Goddess Shakti, the Mother Goddess. Ashokashtami is celebrated in Eastern Indian states, mainly in Orissa and West Bengal. Ashoka means the one who removes and protects from hurdles, obstacles and sorrow. Ashokashtami is also known as Bhavani Ashtami. On the day of Chaitra Shukla Astami, Goddess Bhavani is worshipped as one of the Goddess of Durga Navratri. It is celebrated on the eighth day of the first half of the Chaitra month (Chaitra Shukla Astami), which falls between March and April. In 2012, Ashokashtami is observed on March 31.\nAssamese: পানীতোলা নাম, পানীতোলা গীত,\nA kind of marriage song, song during water collection for bathing ritual of bride or bridegroom.\nদৰা বা কইনাক গা-ধুৱাবৰ কাৰণে পানী তুলিবলৈ যাওঁতে গোৱা নাম৷\nEnglish: Bathow Puja,\nAssamese: বাথৌ পূজা, বাথৌ উৎসৱ,\nAn important religious festival of the Bodo-Kacharies of Assam, India. In this festival, the people worshipagod known by different names like Gila Damra, Khuria Bwrai, Sri Brai (Shib bwrai), Bathow Bwrai etc. Some identify this god with the Hindu god Lord Shiva. The different forms of this festival are-Garja, Kherai and Marai. Among these festivals Kherai is the most significant.\nবড়ো আৰু কছাৰী জনগোষ্ঠীসকলৰ ধৰ্মীয় কৃত্যৰ অন্যতম অনুষ্ঠান৷ বাথৌ বড়ো জনগোষ্ঠীৰ ঘাই দেৱতা৷ সাধাৰণতে বছৰত দুবাৰকৈ এই পূজা অনুষ্ঠিত হয়৷ হিন্দু ধৰ্মত লৌকিক দেৱতাৰূপে শিৱৰ যি ধাৰণা তাৰে সৈতে বড়ো লোকদেৱতা বাথৌৰ সাদৃশ্য আছে৷ বড়ো-কছাৰীসকলৰ বিশ্বাস মতে আদি দেৱতা শিৱই তেওঁলোকৰ পিতৃদেৱতা৷ বাথৌ পূজাত সিজু আৰু তুলসী গছৰ দুটা ডাল একেলগ কৰি তাৰে বাথৌ বেদীত শান্তিয়নী পানী ছটিওৱাৰ পাছত সেই ডাল দুটা বেদীৰ সোঁমাজতে ৰোপন কৰা হয়৷ বেদীত সিজুডালৰ তলতে এটা ঘূৰণীয়া শিল আৰৃ কুকুৰা কণী দি বাথৌ দেৱতাক পূজা কৰা হয়৷\nMail festival of Chakma which falls Assamese new Year. Similar to Assamese Bihu.\nচাকমাসকলৰ মূল উৎসৱ৷ অসমীয়া নতুন বছৰত৷ অসমীয়াসকলৰ বিহুৰ সমৰূপ৷\nMail festival of Tanchangya which falls Assamese new Year. Similar to Assamese Bihu.\nতাঞ্চাগ্যা সকলৰ মূল উত্সৱ৷ অসমীয়া নতুন বছৰত৷ অসমীয়াসকলৰ বিহুৰ সমৰূপ৷\nMail festival of Tripuri which falls Assamese new Year. Similar to Assamese Bihu.\nত্ৰিপুৰী সকলৰ মূল উত্সৱ৷ অসমীয়া নতুন বছৰত৷ অসমীয়াসকলৰ বিহুৰ সমৰূপ৷\nMail festival of Marma which falls Assamese new Year. Similar to Assamese Bihu.\nমাৰমা সকলৰ মূল উৎসৱ৷ অসমীয়া নতুন বছৰত৷ অসমীয়াসকলৰ বিহুৰ সমৰূপ৷\nAssamese: পৰাগ, নৰসিংহ বিহু,\nA festival of Mising Tribe of Assam.\nপৰাগ মিচিং জনগোষ্ঠী লোকসকলৰ এটা উল্লেখযোগ্য কৃষিভিত্তিক উৎসৱ, এই উৎসৱ ৫ দিন জুৰি উদযাপন কৰা হয়৷ সাধাৰণতে খেতি চপোৱাৰ পিচত এই উৎসৱ পতা হয়৷ সৃষ্টিকৰ্তা, মাতৃ পৃথিৱী তথা পূৰ্বপুৰুষসকলক তুষ্ট কৰিবৰ উদ্দেশ্য এই উৎসৱ পালন কৰা হয়৷ এই উৎসৱ গাওঁ ডেকা-গাভৰুসকলৰ নেতৃত্বত অনুষ্ঠিত হয় কাৰণে ৰং-আনন্দৰ মাজেদি পতা হয়৷ আলি আঃয়ে লৃগাঙৰ দৰে এই উৎসৱতো প্ৰচুৰ গীত-মাত, নৃত্য আদিৰ আয়োজন হয়৷ এই উত্সৱৰ আন এটা নাম হৈছে `নৰসিংহ বিহু`৷\nA festival of Bodo Tribes of Assam.\nখেৰাই অসমৰ বড়ো জনগোষ্ঠীৰ লোকসকলে প্ৰজনন আৰু উৰ্বৰাৰ প্ৰতীকৰূপত পালন কৰা এক কৃষিভিত্তিক উৎসৱ৷ এই উৎসৱ সাধাৰনতে কাতি মাহত (অক্টোবৰ -ডিচেম্বৰ) খেতি চপোৱাৰ ঠিক আগে আগে উদ্‌যাপন কৰা হয়৷ এই উৎসৱৰ লগত জড়িত খেৰাই নৃত্য এক ঋতুধৰ্মী নৃত্য৷ সিজু গছক বাথৌ দেৱতা হিচাপে গণ্য কৰি বড়োসকলে পৰম্পৰাগতভাৱে এই পূজা পাতে৷\nA festival of Karbi Tribes of Assam\nচমাংকান কাৰ্বি জনগোষ্ঠীৰ এটা প্ৰধান উৎসৱ৷ মৃতকৰ আত্মাৰ শান্তি কামনা কৰি এই উৎসৱ পতা হয়৷ কাৰ্বি বিশ্বাস অনুসৰি চমাংকান অবিহনে মৃতকৰ আত্মাই সম্পূৰ্ণ ৰূ’পে পাপ-তাপ, দুখ-ক্লেশ আদিৰপৰা পৰিত্ৰাণ নাপায়৷ সাধাৰণতে তিনিদিনীয়াকৈ এই অনুষ্ঠান পতা হয়৷ চমাংকান এটা খৰছী অনুষ্ঠান, সেয়ে সকলো গৃহস্থই চমাংকান পাতিব নোৱাৰে৷ সেয়ে বহুকেইজন মৃতকৰ বাবে একেলগেও চমাংকান পতা হয়৷\nEnglish: Nag Panchami,\nAssamese: নাগ পঞ্চমী,\nA traditional worship of snakes or serpents observed by Hindus throughout India and also in Nepal. The worship is offered on the fifth day of bright half of Lunar month of Shravan (July/August), according to the Hindu calendar.\nশাওন মাহৰ শুক্লা পঞ্চমীত নেপাল আৰু ভাৰতত হিন্দুসকলে পালন কৰা এক উত্সৱ৷\nIt isafestival of Hindus, observed as Birthday of Lord Rama. It falls on ninth days of moon in the month of Chaita.\nচত মাহৰ শুক্লা নৱমীৰ দিনা পালন কৰা হিন্দুসকলৰ উত্সৱ৷ ৰামৰ জন্মদিন বুলি ভবা হয়৷\nThe most auspicious festival of Keralites and it is celebrated in the Malayalam month of Chingam(Aug-Sep). This harvest festival is also kerala`s state festivel.\nকেৰেলাৰ আটাইতকৈ ডাঙৰ আৰু ৰাজ্যিক উৎসৱ৷ আগষ্ট-চেপ্তেম্বৰ মাহত এই খেতিৰ লগত জৰিত উৎসৱ কেইবাদিনো ধৰি পালন কৰা হয়৷\nThe winter harvest festival of the Punjab region as the traditional time to harvest sugarcane is in winter. The festival also is the symbolic celebration of the winter solstice, and is the last day of the farmers` financial year. It is observed in mid January coinciding with Mahg Bihu.\nঅসমৰ মাঘ বিহুৰ লগত প্ৰায় একে সময়তে পালন কৰা পঞ্জাৱৰ `লোহৰি` আৰু দক্ষিণ ভাৰতৰ `পোংগাল` উৎসৱৰ মিল দেখা যায়৷\nA Tamil harvest festival. It is celebrated over four days, usually spanning January 13 to 16 in the Gregorian calendar. This corresponds to the last day of the Tamil month Maargazhi to the third day of the Tamil month Thai. It is observed in mid January coinciding with Mahg Bihu.\nতামিলনাডুৰ মূল উৎসৱ৷ অসমৰ মাঘ বিহুৰ লগত প্ৰায় একে সময়তে পালন কৰা পঞ্জাৱৰ `লোহৰি` আৰু দক্ষিণ ভাৰতৰ তামিলনাডুৰ ’পোংগাল` উৎসৱৰ মিল দেখা যায়৷\nAssamese: ভাইফোটা, ভাইটিকা, ভাতৃ দ্বিতীয়া,\nA hindu religious festival observed by nepalis and bengalis of Assam. It is ofserved after two days of Dipawali.\nদেৱালীৰ পাছত শুক্লা দ্বিতীয়াৰ দিনা অসমত নেপালী আৰু বঙালী সকলে পালন কৰা হিন্দু উৎসৱ৷\nEnglish: Umfa festival,\nAssamese: উম্ফা, উম্ফা পূজা,\nA festival of Assam. It is celebrated afteragap of 12 years by the Ahoms.\nউম্ফা পূজা আহোমসকলে বাৰ বছৰৰ মূৰেমূৰে পালন কৰে৷ এই বছৰ ২৮, ২৯, আৰু ৩০ মাৰ্চত পালন হব৷ এই পুজা বোধহয়, মে-ডাম-মেফিৰ দৰে পূৰ্বপুৰুষৰ উদেশ্য পাতে৷ এই পুজাত কেঁচাইখাতি, ৰণচণ্ডি, বৰডাঙৰীয়া, সৌৰাধিপতিকে ধৰি বহুকেইজন দেৱতাৰ উদেশ্য বলি আগবঢ়াই৷এই দেৱতাসকলৰ আহোম(তাই ভাষাৰ) নামো আছে৷ যেনে- বৰ ডাঙৰীয়া হল বনৰ ৰজা পুপিচো৷\nEnglish: Phat Bihu,\nA festival of Assam clebrated in Dhakuakhan area of Lakhimpur distric.\nফাটবিহু ঢকুৱাখনাৰ চাৰিকড়ীয়া নৈৰ `ফাট` ম`হঘূলি চাপৰিত ষোল্ল শতিকাৰ পৰাই অনুষ্ঠিত হৈ অহা বিহু৷ আহোম ৰাজত্বকালত স্বৰ্গদেউসকলে নৈৰ পাৰৰ একোডোখৰ ঠাইত বেহা-বেপাৰ কৰিবলৈ সুবিধা কৰি দি ফাট বহুৱাইছিল৷ উত্তৰ অসমৰ ঢকুৱাখনাতো এনে ফাট বা হাট বহিছিল আৰু কৰ-কাটল লোৱা হৈছিল৷\nEnglish: Purna Kumbh,\nThe Kumbh Mela (sometimes specifically called Purna Kumbh or "full Kumbha"), occurs every 12 years atagiven site. Ardh Kumbh ("Half Kumbh") Mela occurs between the two Purna Kumbha Melas at Prayag and Haridwar. The Maha Kumbh occurs after 12 Purna Kumbh Melas i.e. every 144 years.\nসাধাৰণ কুম্ভমেলা প্ৰতি চাৰি বছৰৰ মূৰে মূৰে আয়োজিত হয়৷ প্ৰতি ছয় বছৰ মূৰত হৰিদ্বাৰ আৰু প্ৰয়াগত (এলাহাবাদ) অৰ্ধকুম্ভ আয়োজিত হয়৷ প্ৰতি বাৰ বছৰৰ মূৰত প্ৰয়াগ, হৰিদ্বাৰ, উজ্জ্বয়িনী আৰু নাসিকত পূৰ্ণকুম্ভ আয়োজিত হয়৷ বাৰটা পূৰ্ণকুম্ভ অৰ্থাৎ প্ৰতি ১৪৪ বছৰৰ মূৰত প্ৰয়াগত আয়োজিত হয় মহাকুম্ভ৷\nEnglish: Maha Kumbh,\nEnglish: Ardha Kumbh,


ফটা ডায়েটিং –প্ৰশান্ত ৰাজখোৱা – ফটাঢোল\nফটা ডায়েটিং –প্ৰশান্ত ৰাজখোৱা\nHome /দৈনন্দিন/ফটা ডায়েটিং –প্ৰশান্ত ৰাজখোৱা\nডায়েটিঙৰ অৰ্থ ভালদৰে বুজি নোপোৱাৰ বাবেই নেকি মোৰ পেটটো বাঢ়ি একেবাৰে ঢোলটোৰ হ’ল। সকলো ফালৰ পৰাই বিবাহোপযুক্ত হোৱা স্বত্বেও মোৰ এই ঢোলটোৰ বাবেই ইতিমধ্যে দুগৰাকীয়ে মোক ৰিজেক্ট কৰিলে। মই বোলো এই পেটটোৰ বাবেই গোটেই জীৱন কি বৰলা হৈ কটাম নেকি!! নাই, এইটো হবলৈ দিব নোৱাৰি । সেয়েহে কালিৰ সিদ্ধান্ত অনুসৰি ৰাতিপুৱা এলাৰ্মটো তিনিবাৰ বজাৰ পিছত মৰ্নিং ৱাক কৰিবলৈ বুলি ওলালো । অলপ দূৰ যোৱাৰ পিছত বাইক আৰোহী এজনৰ মাতত ঘূৰি চালোঁ —\n“ইমান কাউৰীপুৱাতে ঠাণ্ডাখনত ক’ত মৰিবলৈ ওলাইছ অ’?” মোৰ বন্ধুজনে প্ৰায় ধমক দিয়াৰ দৰেই কলে।\n“মৰ্নিং ৱাক কৰি আহো।” পেটটোৰ ফালে দেখুৱাই কলোঁ।\n“বাদ দে। ঘূৰি আহোতে খোজ কাঢ়ি আহিবি। এতিয়া বাইকত উঠ। মই পাঠকদাৰ তাৰ পৰা বৌটিলৈ দৰব এপালি আনোগৈ। তোক চাৰিআলিত নমাই দিম।”\nময়ো কেউমেউ কৰি বাইকতে উঠি দিলো। ভাবিলো আহোঁতে খোজ কাঢ়িলেও হব। ঘূৰি আহোঁতেও মোৰ ষ্টুডেণ্ট এটাই পালে বোলে ছাৰ ইমান ৰাতিপুৱাই ক’ৰ পৰা আহিলেনো। ছাৰ উঠক আপোনাৰ ঘৰৰ ওচৰত নমাই দি আহিম। তাৰ কথা পেলাব নোৱাৰি তাৰ বাইকত উঠি দিলো আৰু সি মোক পদূলিত নমাই থৈ গ’ল।\nখং এটাই ভৰিৰ আগ পালেগৈ। চাল্লা! তহঁতৰ পানী খোৱা পুখুৰীত গাখীৰ ঢালিলো নেকি যে মোৰ “পেট ধ্বংস মিছনত” বিধি পথালি দিবলৈ আহ’!\nবাইকত উঠি মৰ্নিং ৱাক কৰিবলৈ যোৱা ময়েই চাগৈ পৃথিৱীৰ প্ৰথমজন বৰলা।


Wb/as/বেটুপাত - Wikimedia Incubator\n< Wb | asWb > as > বেটুপাত\nঅসমীয়া লিখাত(টাইপিং) সহায়-সম্পাদনা কৰিবলৈ শিকক-বিদেশী শব্দ অসমীয়া লিপিত লিখাত সহায়-নতুন গ্ৰন্থ লিখিবলৈ শিকক-নতুন গ্ৰন্থ লিখক!!\nৰন্ধনপ্ৰণালী সংগ্ৰহ আৰু ৱিকিঅনুজ(শিশুৰ বাবে)\nঅসমীয়া ৱিকিগ্ৰন্থ বৰ্তমান পৰীক্ষামূলক অৱস্থাত আছে। নতুন পৃষ্ঠা যোগ কৰি নিজৰ চাইট লাভ কৰিবলৈ সহায় কৰক।\nটেষ্ট ৱিকি হোৱাৰ বাবে প্ৰতি পৃষ্ঠাৰ শিৰোনামৰ আগত Wb/as/ থাকিব লাগিব। তলত নতুন পৃষ্ঠা সৃষ্টি কৰিব পাৰে।\nনিজৰ চাইট লাভ কৰিবলৈ এই ৱিকিত অধিক সক্ৰিয় সদস্য (মাহত ১৫টাতকৈ অধিক সম্পাদনা কৰা সদস্য) থকাৰ লগতে যথেষ্ঠসংখ্যক পৃষ্ঠা থাকিব লাগিব। সকলো পৃষ্ঠা চাবলৈ ইয়াত টিপক। ইয়াত সকলোৱে সম্পাদনা কৰিব পাৰে।\nএই গ্ৰন্থই ভাৰতৰ জনপ্ৰিয় তালবাদ্য তবলাত কেনেদৰে তাল লিখা বা গোৱা হয়, তাকেই বুজাবলৈ চেষ্টা কৰিছে। এই গ্ৰন্থত ভাতখাণ্ডে তাললিপি পদ্ধতিৰ বিষয়েহে বিতংভাৱে আলোচনা কৰা হৈছে।\nনতুন গ্ৰন্থ (সম্পূৰ্ণ): তবলাৰ তাললিপি\nৱিকিঅনুজৰ নতুন গ্ৰন্থ\nৱিকিগ্ৰন্থ ৱিকিমিডিয়া ফাউণ্ডেচনৰ এক প্ৰকল্প। ৱিকিমিডিয়া এক বেচৰকাৰী, অনালাভকাৰী সংগঠন, যিয়ে ৱিকিপিডিয়া, ৱিকিউৎস আদি প্রকল্প চলায়। ৱিকিগ্ৰন্থও তেনে এক প্ৰকল্প। ৱিকিগ্ৰন্থৰ উদ্দেশ্য হৈছে সকলোৱে সম্পাদনা কৰিব পৰা মুক্ত পাঠ্যপুথিৰ জৰিয়তে সকলোকে বিনামূল্যে জ্ঞান দিয়া। অসমীয়া ৱিকিগ্ৰন্থ বৰ্তমান এটি পৰীক্ষামূলক ৱিকিৰ ৰূপত ইনক্যুবেটৰত আছে। আপুনি অৱদান আগবঢ়াই এই ৱিকিক নিজৰ চাইট লাভ কৰাত সহায় কৰিব পাৰে। ই আমাৰ ভাষাটোৰ বাবে অতি লাভদায়ক হ'ব। বৰ্তমান অসমীয়া ভাষাত ৱিকিপিডিয়া আৰু ৱিকিউৎস আছে।\nৱিকিগ্ৰন্থত সম্পাদনা কৰাটো তেনেই সহজ। কোনো এক পৃষ্ঠা সম্পাদনা কৰিবলৈ সেই পৃষ্ঠাৰ ওপৰৰ ফালৰ 'সম্পাদনা' বুটামটো টিপক। পৃষ্ঠাৰ কোনো অনুচ্ছেদ সম্পাদনা কৰিবলৈ অনুচ্ছেদটোৰ নামৰ কাষৰ 'সম্পাদনা' বুটামটো টিপক। নতুন পৃষ্ঠা সৃষ্টি কৰিবলৈ ওপৰত দিয়া বাকচটোত Wb/as/ অংশটো নকটাকৈ পৃষ্ঠাৰ (গ্ৰন্থ) নাম লিখক আৰু 'পৃষ্ঠা সৃষ্টি কৰক' বুটামটো টিপক। অথবা সন্ধান পেৰাত Wb/as/ লিখি পৃষ্ঠাখনৰ (গ্ৰন্থৰ) নাম লিখি সন্ধান কৰক। ইয়াৰ পিছত ফলাফলৰ পৃষ্ঠাত Wb/as/পৃষ্ঠাৰ নাম লিখা ৰঙা লিংকটো টিপি সেই পৃষ্ঠাত গ্ৰন্থৰ সূচী লিখিব। উদাহৰণ স্বৰূপে যদি আপুনি 'ৱিকিপিডিয়াত কেনেকৈ লিখে' গ্ৰন্থ সৃষ্টি কৰিছে আৰু তাৰ এটি পাঠ 'নতুন পৃষ্ঠা সৃষ্টি কেনেকৈ কৰে' সৃষ্টি কৰিব বিচাৰিছে, * লিখি [[/নতুন পৃষ্ঠা সৃষ্টি কৰক/]] লিখিব। তেনেদৰে সকলো পাঠৰ নাম লিখি হৈ যোৱাৰ পিছত পৃষ্ঠা সাঁচক টিপিব। যি পাঠ লিখা/সৃষ্টি কৰা হ'ল, সূচীত সেই পাঠ সাধাৰণতে নীলা/বেঙুনীয়াকৈ আৰু লিখি নোহোৱা পাঠসাধাৰণতে ৰঙাকৈ দেখুওৱা হ'ব। আপোনাৰ প্ৰথম পৃষ্ঠা নিৰ্মাণৰ কাম সম্পূৰ্ণ হ'ল। তাৰ পিছত ৰঙাকৈ দেখুওৱা সেই পাঠৰ নামটোত টিপক আৰু পাঠটো সৃষ্টি কৰক। পাঠৰ অনুচ্ছেদ নিৰ্মাণ কৰিবলৈ == লিখি অনুচ্ছেদটোৰ নাম লিখি পুনৰ == লিখিব। উদাহৰণ স্বৰূপে, যদি আপুনি 'এ ফ্লেট কৰ্ড' নামৰ অনুচ্ছেদটো সৃষ্টি কৰিবলৈ বিচাৰিছে, তেনেহ'লে ==এ ফ্লেট কৰ্ড== লিখিব।\nএই ৱিকিৰ সকলো পৃষ্ঠা চাবলৈ ইয়াত টিপক\nএই ৱিকিৰ শেহতীয়া সাল-সলনি চাবলৈ ইয়াত টিপক\nপচন্দ (Preferences)ত অসমীয়া ৱিকিগ্ৰন্থ চয়ন কৰা সদস্যসকলৰ তালিকা চাবলৈ ইয়াত টিপক\nপ্ৰয়োজনীয় টেক্সট ইংৰাজীৰ পৰা অসমীয়ালৈ অনুবাদ কৰা আদিৰ বাবে ইয়াত টিপক\nএই টেষ্ট ৱিকিৰ সুচলতা চাবলৈ ইয়াত টিপক। নিজা চাইট পাবলৈ এই ৱিকিত অন্তত ৫জন সদস্যই প্ৰতি মাহে ১৫টাতকৈ অধিক সম্পাদনা কৰাটো অনিবাৰ্য\nঅসমীয়া ৱিকিগ্ৰন্থত যোগ দান কৰক! এই প্ৰকল্প এতিয়া ইন্ক্যুবেটাৰত আছে। এই ৱিকিত অৱদান কৰি এই প্ৰকল্প আৰম্ভ কৰিবলৈ সহায় কৰক। ইয়াত সকলোৱে সম্পাদনা কৰিব পাৰে..... আপুনিও!! পাঠ্যপুথি ৰচনা কৰক, যিকোনো বিষয়ত (কিছু বিষয় বাদ দি)। ৱিকিগ্ৰন্থই কোনো বিষয় শিকাত সহায় কৰিব লাগিব। ইয়াত সাধু আদি লিখিব নোৱাৰি, অৱশ্যে, কিবা শিকোৱাৰ বাবে তেনে কৰিব পাৰি। ইয়াত আনে লিখা গ্ৰন্থ নিলিখিব, বিশেষকৈ যদি সেই গ্ৰন্থত 'কপিৰাইট' আছে। যদি কপিৰাইট নাই, তেনেহ'লে আমাৰ ভগ্নী প্ৰকল্প অসমীয়া ৱিকিউৎসত লিখিব। আপোনাৰ জ্ঞান আপুনি ইয়াত বিলাব পাৰে!\nচাব-ড'মেইন পোৱাৰ মেনুৱেল\nRetrieved from "https://incubator.wikimedia.org/w/index.php?title=Wb/as/বেটুপাত&oldid=5201530"


কেতিয়া কোৰোণাৰ টিকা লব মোদী-সোণোৱালে? নেতাৰ টিকাকৰণ কেতিয়াৰ পৰা হ'ব আৰম্ভ?pm-modi-and-cms-likely-to-be-vaccinated-against-covid19-in-round-2– News18 Assam\nকেতিয়া কোৰোণাৰ টিকা ল'ব মোদী-সোণোৱালে? নেতাৰ টিকাকৰণ কেতিয়াৰ পৰা হ'ব আৰম্ভ?\nUpdated:January 21, 2021, 2:17 PM IST\nদেশজুৰি চলিছে কোৰোণাৰ টিকাকৰণ অভিযান। প্ৰথম পৰ্যায়ত স্বাস্থ্যকৰ্মীক দিয়া হৈছে কোৰোণাৰ টিকা।\nLast Updated: January 21, 2021, 2:17 PM IST\nদ্বিতীয় পৰ্যায়ৰ কোৰোণাৰ টিকাকৰণ আৰম্ভ হ'লেই টিকা ল'ব পাৰে প্ৰধানমন্ত্ৰী নৰেন্দ্ৰ মোদীয়ে। দ্বিতীয় পৰ্যায়ত মোদীৰ লগতে কোৰোণাৰ টিকা ল'ব পাৰে মুখ্যমন্ত্ৰী সৰ্বানন্দ সোণোৱালসহ দেশৰ সকলো ৰাজ্যৰ মুখ্যমন্ত্ৰীয়ে। খবৰ অনুসৰি, প্ৰধানমন্ত্ৰী আৰু মুখ্যমন্ত্ৰীসকলৰ লগতে যিসকল নেতাৰ বয়স ৫০ৰ ওপৰত, সেই সকলকো দিয়া হ'ব কোৰোণাৰ টিকা।\nঅর্থাৎ সকলো ঠিকে থাকিলে প্ৰধানমন্ত্ৰী মোদীয়ে হয়টো কোৰোণাৰ টিকা ল'ব পাৰে মাৰ্চ বা এপ্ৰিলত। প্ৰধানমন্ত্ৰীৰ কাৰ্যালয়ৰ এগৰাকী বিষয়াই জনাইছে যে, প্ৰধানমন্ত্ৰীয়ে বিচৰা নাই যে, কোৰোণাৰ টিকাকৰণৰ বাবে যি চিষ্টেম তৈয়াৰ কৰা হৈছে, সেয়া ভগ্ন হওক। প্ৰধানমন্ত্ৰীৰ সৈতে এই ক্ষেত্ৰত একমত হৈছে ৰাজ্যসমূহৰ মুখ্যমন্ত্ৰীসকলো।\nউল্লেখ্য যে, এতিয়া দেশজুৰি কোৰোণাৰ টিকাকৰণ চলি আছে। প্ৰথম পৰ্যায়ত প্ৰথম শাৰীৰ কোৰোণা যুদ্ধাসকলক ভেকচিন দিয়া হৈছে। ভেকচিন পাইছে আৰক্ষী, সেনা বাহিনীৰ লোক, পৌৰসভাৰ কৰ্মী, স্বাস্থ্যকৰ্মীয়ে। ইয়াৰ পিছতে ভেকচিন পাব ৫০ উৰ্ধ্বৰ ব্যক্তিয়ে। লগতে জটিল ৰোগত আক্ৰান্ত সকলকো কম সময়ৰ ভিতৰতে কোৰোণাৰ টিকা প্ৰদান কৰা হব।\nFirst published: January 21, 2021, 2:17 PM IST


অসমৰ ৰাজনীতিত অমৰেশ পুৰী আৰু শক্তি কাপুৰ কোন? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমৰ ৰাজনীতিত অমৰেশ পুৰী আৰু শক্তি কাপুৰ কোন?\nডিজিটেল সংবাদ, অভয়াপুৰীঃ ধুবুৰী জিলাৰ চাপৰৰ কৃষ্ণকলি চাহ বাগিচাত দ্বিতীয় পৰ্যায়ৰ এখন নিৰ্বাচনী সভাত উপস্থিত হৈ মৰিয়নিৰ কংগ্ৰেছী বিধায়ক ৰূপজ্যোতি কুৰ্মীয়ে কৰে বিস্ফোৰক মন্তব্য৷ তেওঁ কয়- ‘অসমৰ জাতীয় নায়ক সৰ্বানন্দ এতিয়া সম্পূৰ্ণ খলনায়ক। আগতে আধা খলনায়ক আছিল যদিও এতিয়া সম্পূৰ্ণ ৰূপে খলনায়কত পৰিণত হৈছে।’ বিধায়কগৰাকীয়ে সৰ্বানন্দক অমৰেশ পূৰীৰ বুলি অভিহিত কৰাৰ লগতে হিমন্ত বিশ্ব শৰ্মাক শক্তি কাপুৰৰ বুলি অভিহিত কৰে৷ লগতে অসমৰ ৰাইজক হিৰো বুলি আখ্যা দিয়ে বিধায়কগৰাকীয়ে।’\nঅসমৰ হিৰো ৰাইজে আগন্তুক পঞ্চায়ত নিৰ্বাচনত খলনায়ক দুগৰাকীক বিধ্বস্ত কৰিব বুলি ব্যক্ত কৰে তেওঁ। ইয়াৰোপৰি, অগপ আৰু বিজেপিৰ মাজত চলি থকা তীক্ষ্ণ বাক্যবান এখন ফ্ল’প নাটক বুলি আখ্যা দিয়ে। তেওঁ কয়- ‘এই নাটকখনৰ কোনো টিআৰপি নাই৷ হিমন্ত বিশ্ব শৰ্মাই অসমৰ ছাত্ৰ-ছাত্ৰীক স্কুটি দিয়া যি প্ৰতিশ্ৰুতি দিছিল সম্প্ৰতি আমি চাইকেল চলায়ে চলাই যাব লগাত পৰিছে। অসমৰ ৰাইজে হেলিকপ্টাৰ লৈ ভোট বিছাৰি ফুৰা বিজেপিৰ কৌশল বুজি পাইছে।’ মুখ্যমন্ত্ৰী গৰাকীয়ে হেলিকপ্টাৰ, জেট বিমান, ফাইটাৰ বিমান লৈ ফুৰিলেও ৰাইজে বিজেপিক ভোট নিদিয়ে বুলি ব্যক্ত কৰে বিধায়ক কুৰ্মীয়ে।\n‘বিজেপিয়ে অসমৰ ৰাইজক প্ৰলোভন, লোভ, মিছা প্ৰতিশ্ৰুতি আদি দেখুৱাইছে। আমি মিছা মাতিব নোৱাৰো, তথাপি ৰাইজে স্বতঃফূৰ্তভাৱে কংগ্ৰেছৰ হকে আগবাঢ়ি আহিছে।’- আগন্তুক পঞ্চায়ত নিৰ্বাচনত কংগ্ৰেছ প্ৰাৰ্থীক বিপুল ভোটত জয়ী হ’ব বুলি আশা ব্যক্ত কৰে তেওঁ। ইপিনে নিজৰ গাদীৰ স্বাৰ্থত অসমৰ মুখ্যমন্ত্ৰী গৰাকী ২০১৬ চনৰ নাগৰিকত্ব সংশোধনী বিধেয়কখনৰ বিৰুদ্ধে মাত মাতিব পৰা নাই বুলিও কয়। উল্লেখ্য কংগ্ৰেছৰ নিৰ্বাচনী সভাখনত ৰাজ্য সভাৰ সাংসদ শান্তিয়াজ কুজুৰো উপস্থিত থাকে।\nঅৱশেষত সন্ধান ওলাল নুমলীগড়ৰ নিৰুদ্দিষ্ট সাংবাদিকৰ\nদা লৈ মন্ত্ৰীলৈ চোঁচা! ক’ত দিলে ৰাইজে পহুখেদা? চাওঁক VIDEO


টাইকো ব্ৰাহে : সূৰ্যগ্ৰহণে জন্ম দিয়া আৰু প্ৰথম চুপাৰ্ন’ভা আৱিষ্কাৰ কৰা জ্যোতিৰ্বিদজন - Prangon\nটাইকো ব্ৰাহে : সূৰ্যগ্ৰহণে জন্ম দিয়া আৰু প্ৰথম চুপাৰ্ন’ভা আৱিষ্কাৰ কৰা জ্যোতিৰ্বিদজন\nড° পবন কুমাৰ চহৰীয়া\nটাইকো ব্ৰাহে (১৫৪৬-১৬০১)\nজ্যোতিৰ্বিজ্ঞানৰ ইতিহাসত টাইকো ব্ৰাহে (১৫৪৬-১৬০১) এক চিৰস্মৰণীয় নাম । কপাৰনিকাচৰ মৃত্যুৰ তিনিবছৰ পাচত ১৫৪৬ চনত ডেনমাৰ্কৰ এক সম্ভ্ৰান্ত ৰাজকীয় পৰিয়ালত টাইকো ব্ৰাহেৰ জন্ম হৈছিল । ব্ৰাহেৰ এজন নি:সন্তান খুড়াকে তেওঁক চুৰ কৰি নি নিজৰ লগত ডাঙৰ কৰিছিল আৰু তেওঁক আইন পঢ়ুৱাবৰ মানসেৰে কোপেনহেগেন বিশ্ববিদ্যালয়ত নাম ভৰ্তিও কৰাইছিল । কিন্তু ব্ৰাহেৰ চৌধ্য বছৰ বয়সত ১৫৬০ চনত হোৱা এক সূৰ্যগ্ৰহণৰ দৃশ্যই তেওঁৰ জীৱনৰ গতি সলনি কৰিলে । পূৰ্বতে হিচাব কৰা সময়তে সূৰ্যগ্ৰহণ হোৱা ঘটনাই টাইকো ব্ৰাহেক আকাশৰ বস্তুৰ গতিৰ বিষয়ে এনেকৈ আগতেই জনাটো সম্ভৱ হোৱা কথাই হেনো উত্তেজিত কৰি পেলাইছিল আৰু তেতিয়াই তেওঁ ঠিক কৰিছিল যে এইধৰণৰ ভৱিষ্যতবানী কৰিব পৰাকৈ তেওঁ গ্ৰহ-নক্ষত্ৰৰ বিষয়ে অধ্যয়ন কৰিব । আমাৰ কাৰণে সূৰ্য্গ্ৰহণ এটা সাধাৰণ ঘটনা, ঘৰত সোমাই থাকিব লাগে , কিন্তু এই এটা ঘটনাই কিদৰে এজন কিশোৰক এজন বিজ্ঞানীলৈ পৰিৱৰ্তন কৰিব পাৰে সেই কথাটো বুজাবৰ কাৰণেহে উল্লেখ কৰিছো । কোপেনহেগেন বিশ্ববিদ্যালয়ত থাকোতেই তেওঁৰ জীৱনত আন এটা উল্লেখযোগ্য ঘটনা ঘটিল । ১৫৬৩ চনৰ আগষ্ট মাহৰ ১৭ তাৰিখে আকাশত বৃহস্পতি আৰু শনি গ্ৰহ ইটো সিটোৰ নিচেই ওচৰ চাপিছিল, যিটোক জ্যোতিৰ্বিজ্ঞানত কনজাংচন (conjunction) বুলি কোৱা হয় । কিন্তু তেতিয়া উপলব্ধ সকলোবিলাক (আনকি কপাৰনিকাচে প্ৰস্তুত কৰা তালিকাতো) জ্যোতিৰ্বিজ্ঞানৰ পঞ্জিকাতে এই নিকটতম সময়ৰ হিচাপত খেলিমেলি আছিল । টলেমীৰ পঞ্জিকাত প্ৰায় এমাহৰ আৰু কপাৰনিকাচে প্ৰস্তুত কৰা তালিকাতো এসপ্তাহ সময়ৰ ব্যৱধান । তেতিয়াই হেনো টাইকো ব্ৰাহেই ঠিক কৰিলে যে গ্ৰহ-নক্ষত্ৰৰ সঠিক অৱস্থানৰ তেওঁ এক নিখুত পঞ্জিকা প্ৰস্তুত কৰিব । আৰু তেতিয়াৰ পৰাই তেওঁ জীৱনৰ গোটেইখিনি সময়েই নিমজ্জিত কৰিলে আকাশৰ গ্ৰহ, তৰাৰ নিৰীক্ষণ আৰু অধ্যয়নত । সেই উদ্দেশ্যে তেওঁ ইউৰোপৰ বিভিন্ন দেশ ভ্ৰমণ কৰি জ্যোতিৰ্বিজ্ঞান আৰু গণিতশাস্ত্ৰ অধ্যয়ণ আৰু যন্ত্ৰপাতি সংগ্ৰহ কৰিবলৈ ধৰিলে । নিজেও অত্যন্ত ধনীহোৱা কাৰণে আৰু ডেনমাৰ্কৰ ৰজাৰ লগত থকা সম্পৰ্কৰ কাৰণে তেওঁৰ অৰ্থৰ অভাৱ নহ’ল । ১৫৭২ চনত নিজৰ লেবৰটৰীৰ পৰা ঘৰলৈ ওভটোতে আকাশত তেওঁ এক অভূতপূৰ্ব দৃশ্য প্ৰত্যক্ষ কৰিলে । কেচিওপিয়া নক্ষত্ৰমণ্ডলীত শুক্ৰ গ্ৰহতকৈও উজ্জ্বল এক আগতে নেদেখা জ্যোতিষ্কৰ আৱিৰ্ভাৱ ঘটিছিল আৰু ই ইমানেই উজ্জ্বল আছিল যে দিনতে সূৰ্যৰ পোহৰতো দৃশ্যমান হৈছিল । জ্যোতিৰ্বিজ্ঞানৰ সকলোবিলাক তথ্য ঘোটালি তেওঁ দেখিলে যে সেই ঠাইত আকাশত তেনেকুৱা এটা তৰাৰ কথা ক’তো উল্লেখ নাই, কোনেও কেতিয়াও সেই ঠাইত তেনেকুৱা এটা তৰা দেখা নাছিল । এবছৰতকৈও অধিক কাল ই আকাশত দৃশ্যমান আছিল । তেওঁ নিখুতভাৱে ইয়াক পৰ্যবেক্ষণ কৰি হিচাব কৰি উলিয়ালে যে ইয়াৰ দূৰত্ব চন্দ্ৰৰ দূৰত্বতকৈ বহুগুণে বেছি । এই সিদ্ধান্তই জ্যোতিৰ্বিজ্ঞানী মহ’লত বেছ হুলস্থূল লগাইছিল, কাৰণ টলেমীৰ বিশ্বতত্বমতে সৰগ অপৰিবৰ্তনীয় । তেতিয়াও কপাৰনিকাচৰ সূৰ্যকেন্দ্ৰিক বিশ্বতত্বক মানুহে গ্ৰহণ কৰা নাছিল আৰু টাইকো ব্ৰাহে নিজেও টলেমীৰ বিশ্বতত্বৰহে সমৰ্থক আছিল । দৰাচলতে সেই তৰাটো আছিল এটা বিস্ফোৰিত তৰা যাক আজি আমি চুপাৰন’ভা বুলি কওঁ । টাইকোই পিচে ইয়াক ‘ন’ভা” অৰ্থাৎ উজ্জ্বল জ্যোতিষ্ক বুলিহে কৈছিল । জ্যোতিৰ্বিজ্ঞানৰ ইতিহাসত এইটো এটা অতি স্মৰণীয় ঘটনা, কাৰণ সঠিক চন আৰু তাৰিখেৰে পঞ্জীয়ণ কৰা এইটোৱেই প্ৰথম চুপাৰন’ভা । এই ঘটনাই গোটেই ইউৰোপতে টাইকো ব্ৰাহেক এক বিখ্যাত জ্যোতিৰ্বিদ হিচাবে প্ৰতিষ্ঠিত কৰিলে । এই চুপাৰন’ভাক এতিয়া নাম দিয়া হৈছে টাইকো-চুপাৰন’ভা ।\nএই চুপাৰন”ভা আৱিস্কাৰৰ পাচতেই ডেনমাৰ্কৰ ৰজা দ্বিতীয় ফ্ৰেডৰিকে তেওঁক এক নিৰীক্ষণাকেন্দ্ৰ পাতিবলৈ নিৰলে এটা দ্বীপ আৰু প্ৰয়োজনীয় সকলো অৰ্থসাহাৰ্য প্ৰদান কৰিলে । এই দ্বীপত তেওঁ গ্ৰহ-নক্ষত্ৰৰ নিৰীক্ষনৰ তেতিয়াৰ কাৰণে এক অত্যাধুনিক কেন্দ্ৰ স্থাপন কৰিলে । ইয়াৰ আগলৈকে জ্যোতিৰ্বিদসকলে বছৰটোৰ কিছুমান নিৰ্দ্দিষ্ট সময়তহে গ্ৰহবোৰৰ অৱস্থান নিৰীক্ষণ কৰিছিল । টাইকো ব্ৰাহেই বছৰটোৰ প্ৰায় প্ৰত্যেক সময়তে অৰ্থাৎ অতি ক্ষুদ্ৰ সময়ৰ ব্যৱধানত গ্ৰহবোৰৰ (বিশেষকৈ মংগল গ্ৰহৰ), তৰাবোৰৰ অৱস্থান নিৰীক্ষণ কৰি সেইবোৰৰ তালিকা প্ৰস্তুত কৰিব আৰম্ভ কৰিলে । তেতিয়াও দূৰবীক্ষণ যন্ত্ৰ আৱিস্কাৰ হোৱা নাছিল । কেবল মাথো খালী চকুৰে প্ৰায় পচিশ বছৰ ধৰি আটাইকেইটা গ্ৰহ আৰু একহাজাৰৰো ওপৰ নক্ষত্ৰৰ বছৰটোৰ প্ৰায় প্ৰত্যেক সময়তে অৱস্থানৰ যি নিখুত টোকা তেওঁ পঞ্জীয়ণ কৰিছিল সেয়া জ্যোতিৰ্বিজ্ঞানৰ এক অমূল্য সম্পদ আছিল । তেওঁ নিজে যন্ত্ৰ-পাতিবোৰ ইমান নিখুতভাবে সাজি লৈছিল যে গ্ৰহবোৰৰ অৱস্থান নিৰূপনত কেবল মাথো আধা মিনিট কোণহে ( ১ ডিগ্ৰী কোণৰ ষাঠী ভাগৰ এভাগ হৈছে এক মিনিট কোণ) ভূল হোৱাৰ সম্ভাৱনা আছিল । ইয়াৰ আগলৈকে এই ভূল আছিল প্ৰায় ১০ ডিগ্ৰী । সেয়েহে হেনো কপাৰনিকাচৰ কাৰণে গ্ৰহসমূহৰ উপবৃত্তাকাৰ কক্ষপথ নিৰ্ণয় সম্ভৱ নহ’ল । কিন্তু ডেনমাৰ্কৰ ৰজা দ্বিতীয় ফ্ৰেডৰিক ঢুকুৱাৰ পিচত নতুন ৰজাই অৰ্থসাহাৰ্য কমোৱাত তেওঁ ডেনমাৰ্ক এৰি সকলোবিলাক যন্ত্ৰপাতি লৈ তেতিয়াৰ ৰোমান সাম্ৰাজ্যৰ অধীনৰ প্ৰেগ চহৰলৈ গুচি গ’ল আৰু তাত ৰজাৰ ৰাজ-গণিতজ্ঞ হিচাবে কাম কৰিব আৰম্ভ কৰিলে । ইয়াতেই ১৬০০ চনত তেওঁ জোহান্চ কেপলাৰে তেওঁৰ সহযোগী হিচাবে যোগদান কৰে।\nজোহান্চ কেপলাৰৰ (১৫৭১-১৬৩০) জন্ম হৈছিল এক দুখীয়া জাৰ্মান পৰিয়ালত । সৰুতে ধৰ্মযাজক হোৱাৰ মন মেলিছিল যদিও পাচত দেখিলে যে তেওঁৰ বিজ্ঞান আৰু গণিততহে বেছি মন । কিছুদিন স্কুলত গণিতৰ শিক্ষক হিচাবেও তেওঁ কাম কৰিছিল । টাইকো ব্ৰাহে যেতিয়া ডেনমাৰ্ক এৰি প্ৰেগ’লৈকে আহিছিল তেতিয়া কেপলাৰৰ গণিতত থকা দখল আৰু জ্যোতিৰ্বিজ্ঞানৰ প্ৰতি স্পৃহাৰ কথা গম পাই ব্ৰাহেই তেওঁৰ তলত সহকাৰী হিচাবে নিয়োগ কৰিলে । টাইকো ব্ৰাহেৰ লগত কেপলাৰৰ সম্পৰ্ক কিন্তু মধুৰ নাছিল । টাইকো ব্ৰাহেই কপাৰনিকাচৰ সূৰ্যকেন্দ্ৰিক তত্বৰ সমৰ্থক নাছিল, আনহাতে কেপলাৰে কপাৰনিকাচৰ তত্ব সঁচা বুলি বিশ্বাস কৰিছিল । তদুপৰি ব্ৰাহেই তেওঁৰ গ্ৰহসম্পৰ্কীয় সকলোবোৰ তথ্য কেপলাৰক দিবলৈও হেনো অমান্তি হৈছিল । ব্ৰাহে আছিল এজন নিৰীক্ষণাত্মক বিজ্ঞানী, তেওঁ গ্ৰহ-নক্ষত্ৰৰ গতিবিধি আৰু অৱস্থান নিৰীক্ষণ কৰি ভাল পাইছিল । অন্যহাতে কেপলাৰ আছিল এজন গণিতৰ সহায়ত হিচাপ নিকাচ কৰি গ্ৰহৰ গতিবিধি উলিয়াই ভাল পোৱা বিজ্ঞানী, ইটোৰ পিচত সিটো আৰ্হি লৈ তেওঁ গণনা কৰিছিল । কিন্তু তেওঁ ভালদৰে বুজিছিল যে অকল গণনাই তেওঁক সত্যৰ ওচৰ চপাই নিব নোৱাৰে যদিহে সেই গণনা পৰীক্ষা কৰি চাবৰ কাৰণে তেওঁৰ হাতত গ্ৰহবোৰৰ নিখুত আৰু নিৰ্ভূল তথ্য নাথাকে । গতিকে কেপলাৰে বুজি উঠিছিল যে ব্ৰাহেই প্ৰায় একুৰিৰো অধিক কাল অতি অধ্যৱসায় আৰু কষ্টৰে আহৰণ কৰা তথ্যসমূহ তেওঁৰ কাৰণে এক অপৰিহাৰ্য সম্পদ । কেপলাৰে ব্ৰাহেৰ তলত যোগদান কৰাৰ এবছৰমান পিচতে হঠাৎ ব্ৰাহেৰ মৃত্যু হ’ল । অতিপাত মদ্যপানেই মৃত্যুৰ যদিও তাৎক্ষণিক কাৰণ আছিল তথাপি এতিয়ালৈকে তেওঁৰ মৃত্যুৰ সঠিক কাৰণ উলিয়াব পৰা হোৱা নাই । কবৰৰ পৰা তেওঁৰ দেহৰ অৱশিষ্ট অংগ-প্ৰত্যঙ্গ লৈ এতিয়াও বহু বিজ্ঞানীয়ে গৱেষণা কৰিয়ে আছে । বহুতে সন্দেহ কৰে এইটো এটা পৰিকল্পিত হত্যাকাণ্ড আছিল । কাৰণ যিয়েই নহওক ব্ৰাহেৰ মৃত্যুৰ পিচতে ডেনমাৰ্কৰ পৰা তেওঁৰ আত্মীয় সজ্জন আহি পোৱাৰ আগতেই হেনো কেপলাৰে তেওঁৰ থকা ঘৰলৈ গৈ ব্ৰাহেৰ গ্ৰহসম্পৰ্কীয় সকলোবোৰ তথ্য হস্তগত কৰিলে ।\nবহুতে কেপলাৰৰ এই কাৰ্যক চুৰিকাৰ্য আখ্যা দিলে । কিন্তু কেপলাৰৰ হাতত নপৰি যদি ডেনমাৰ্কৰ যিজন ৰজাৰ কাৰণে তেওঁ ডেনমাৰ্ক এৰি গুচি আহিছিল তেওঁৰ হাতত পৰিলেহেঁতেন তেতিয়া হয়তো এই অমূল্য তথ্যবোৰ চিৰদিনৰ কাৰণে হেৰাই গ’লহেঁতেন, তেতিয়াহলে হয়তো কেপলাৰৰ গ্ৰহসম্পৰ্কীয় সূত্ৰবোৰ উলিওৱাত আৰু বহু বছৰ পিচপৰি গ’লহেঁতেন, কেপলাৰে নিজে বোধকৰো নোৱাৰিলেইহেঁতেন । ব্ৰাহেৰ তথ্যসমূহ লৈ পিচৰ নটা বছৰ কেপলাৰ সেইবোৰত ডুব গ’ল । প্ৰথমতে কেপলাৰেও গ্ৰহৰ কক্ষপথ কপাৰনিকাচে ভবাৰ দৰে বৃত্তীয় বুলিয়েই ধৰিছিল, কিন্তু অনেক হিচাব-নিকাচৰ পিচতো তেওঁ দেখিলে যে টাইকোৰ তথ্যৰ লগত মংগল গ্ৰহৰ তেওঁ হিচাব কৰা অৱস্থানৰ ৮ মিনিট কোণৰ এক ব্যৱধান থাকি যায় । কপাৰনিকাচৰ সময়ত সুক্ষ্মতম কোণ জুখিব পৰা গৈছিল কেবল মাত্ৰ ১০ মিনিটলৈকে, সেয়েহে হয়তো কপাৰনিকাচৰ চকুত এই বিসংগতি ধৰা নপৰিল । কিন্তু কেপলাৰে জানিছিল যে টাইকো ব্ৰাহেৰ তথ্যত এই সুক্ষ্মতম কোণ কেবল মাথো আধা মিনিট , গতিকে আঠ মিনিট ব্যৱধান এৰি দিব পৰা বস্তু নহয় । এই ঘটনাৰ পৰা বিজ্ঞানী এজনে কিমান সুক্ষ্ম আৰু গভীৰভাবে চিন্তা কৰে সেই কথাৰ উমান পাব পাৰি । এই আঠ মিনিটৰ বিসংগতিৰ কাৰণে কেপলাৰে কপাৰনিকাচৰ বৃত্তীয় কক্ষপথ বাদ দি উপবৃত্তাকাৰ পথ ধৰি গণনা কৰিব ধৰিলে । আৰু বা ! সকলো দেখোন একেবাৰে ব্ৰাহেৰ তথ্যৰ লগত মিলি যায়। তাৰ মানে গ্ৰহবোৰৰ কক্ষপথ বৃত্তীয় নহয় ! কেপলাৰে তেওঁৰ প্ৰথম সূত্ৰ আৱিস্কাৰ কৰিলে । ইয়াৰ লগে লগে ৰহস্যময় বিশ্বৰ আন এক ৰহস্যৰ উৎঘাটন হ’ল, গ্ৰহবোৰে সূৰ্যৰ চাৰিওফালে উপবৃত্তাকাৰ পথতহে পৰিভ্ৰমণ কৰে, কপাৰনিকাচে ভবাৰ দৰে বৃত্তাকাৰ পথত নহয় । এইটো কেপলাৰৰ গ্ৰহবিষয়ক প্ৰথম সূত্ৰ । ইয়াৰ ওপৰিও কেপলাৰৰ আন দুটা সূত্ৰ আছে । মুঠতে কেপলাৰৰ তিনিটা সূত্ৰ । দ্বিতীয়টোৱে কক্ষপথত গ্ৰহৰ গতিবেগ কিদৰে সলনি হয় তাৰ আভাস দিয়ে আৰু তৃতীয় সূত্ৰই কক্ষপথৰ আকাৰ আৰু এবাৰ পৰিভ্ৰমণ কৰোতে লগা সময়ৰ সম্পৰ্ক স্থাপন কৰে । সূৰ্যৰ কিবা এক বিশেষ বলৰ কাৰণেই যে গ্ৰহবোৰ সূৰ্যৰ চাৰিওফালে ঘূৰি ফুৰে এই কথাও প্ৰথমে কেপলাৰেই কৈছিল ; অৱশ্যে কেনেকুৱা বল, কিভাৱে ই ক্ৰিয়া কৰে সেই বিষয়ে একো ঠাৱৰ কৰি পৰা নাছিল । ইয়াৰ কাৰণে আমি নিউটনলৈ বাট চাব লগা হ’ল ।\nজিতুমণি September 1, 2020 At 8:18 pm\nপঢ়ি খুব ভাল লাগিল। আগলৈও এনেকুৱা লেখা পাম বুলি আশা থাকিল।\nDebojit Barua September 13, 2020 At 8:16 pm\nপঢ়ি উপকৃত হ’লো, ধন্যবাদ, আগলৈও লিখি থাকিব।\nএকতা শইকীয়া September 27, 2020 At 3:30 pm\nছাৰ, আপুনি বৰ সৰল ভাষাৰে ৰসাল কৰি লিখা বাবেই ব্ৰাহে, কেপলাৰ আৰু বিজ্ঞানৰ কথাখিনি পাহৰিব নোৱাৰা এটা কাহিনী হৈ মনত ৰ’ব।\nপ্ৰাঙ্গণৰ লেব'ৰেটৰী লক্ষ্য জ্যোতি নাথ - August 2, 2021 0\n১)International Space Station আৰু মহাকাশত বিহু ! ৰেলৱৈ ষ্টেছন, পুলিচ ষ্টেছন আদি বিভিন্ন ষ্টেচন দেখিছে যিবোৰ ঠাইত...\nবিকিৰণ বিহীন পৃথিৱীৰ কল্পনা\nপ্ৰাঙ্গণৰ লেব'ৰেটৰী ড০ লক্ষ্যজ্যোতি বৰঠাকুৰ - February 1, 2021 0\nকিছুদিনৰ আগতে ফুৰিবলৈ বুলি মামাৰ ঘৰলৈ গৈছিলো।তামোল কাটি কাটি মোৰ লগত কথা পাতি থকা আইতাই কথাৰ মাজতে যথেষ্ট ক্ষোভত কলে “ঘৰৰ...\nবিশ্বব্ৰহ্মাণ্ডৰ ৰহস্য ভেদি: এজন কলিকতীয়া পদাৰ্থবিজ্ঞানী, পদাৰ্থবিজ্ঞানৰ নোবেল বটা আৰু ৰ’জাৰ পেনৰজ\nপ্ৰাঙ্গণৰ লেব'ৰেটৰী অঞ্জন জ্যোতি ডেকা - November 1, 2020 0\nশেহতীয়াকৈ নোবেল কমিটিয়ে ২০২০ বৰ্ষৰ নোবেল বঁটাসমূহ ঘোষণা কৰিছে। এই বছৰ পদাৰ্থবিজ্ঞানৰ নোবেল বটা লাভ কৰিছে...


বিকাশ ডুবে এনকাউন্টাৰৰ তদন্ত কমিটি গঠন - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nৰাজ্যত পুনৰ ২৬৭৯ৰ দেহত কোভিড-১৯, আক্ৰান্তৰ সংখ্যা ৫৫,৪৯৬জনলৈ…\nকেৰালাত দুৰ্ঘটনাগ্ৰস্ত বিমানঃ বৈমানিকসহ নিহত ২জন,…\nধেমাজিত আম আদমী পাৰ্টীৰ বান সাহায্য বিতৰণ…\nধেমাজিত প্ৰথমবাৰৰ বাবে জ্যেষ্ঠ নাগৰিকসকলৰ কাৰণে আবাসগৃহৰ…\nটীয়কত নিষিদ্ধ ড্ৰাগছ ব্যৱসায় উচ্ছেদৰ দাবীত আছুকে ধৰি বিভিন্ন…\nসমাজসেৱীকা-ধৰ্মপ্ৰাণ স্বৰ্ণ প্ৰভা চেতিয়াৰ প্ৰথম মৃত্যু…\nবিটিচিত বহিছিল অবৈধ চাকৰিৰ বজাৰ, কাৰ কাৰ চাকৰি গ’ল এতিয়া?…\nকেৰালাত বানৰ তাণ্ডৱ! দলং নিৰ্মাণ কৰি এনডিআৰএফ বাহিনীৰ উদ্ধাৰ…\nআক্ৰান্তৰ সংখ্যা ২০ লাখ পাৰ, সন্ধানহীন মোডী চৰকাৰঃ ৰাহুল…\nকেৰেলাৰ ভূমিস্খলনত মৃতকৰ সংখ্যা ১৩ জনলৈ বৃদ্ধি…\nকেৰেলাত ভুমিস্খলনত নিহত পাঁচ…\nসুশান্তৰ পাছত এইবাৰ সমীৰৰ আত্মহত্যা, আৰক্ষীৰ তদন্ত…\nধেমাজিত প্ৰথমবাৰৰ বাবে জ্যেষ্ঠ নাগৰিকসকলৰ কাৰণে আবাসগৃহৰ দুৱাৰ মুকলি অনুষ্ঠান... • ৰাজ্যত পুনৰ ২৬৭৯ৰ দেহত কোভিড-১৯, আক্ৰান্তৰ সংখ্যা ৫৫,৪৯৬জনলৈ বৃদ্ধি... • টীয়কত নিষিদ্ধ ড্ৰাগছ ব্যৱসায় উচ্ছেদৰ দাবীত আছুকে ধৰি বিভিন্ন দল-সংগঠনৰ প্ৰতিবাদ... • সমাজসেৱীকা-ধৰ্মপ্ৰাণ স্বৰ্ণ প্ৰভা চেতিয়াৰ প্ৰথম মৃত্যু বাৰ্ষিকী উদযাপন... • কেৰেলাত বিমান দুৰ্ঘটনা... • ধেমাজিত আম আদমী পাৰ্টীৰ বান সাহায্য বিতৰণ... • কেৰালাত দুৰ্ঘটনাগ্ৰস্ত বিমানঃ বৈমানিকসহ নিহত ২জন, এনডিআৰএফ-অগ্নিনিৰ্বাপক বাহিনীৰ উদ্ধাৰ অভিযান অব্যাহত... • বিটিচিত বহিছিল অবৈধ চাকৰিৰ বজাৰ, কাৰ কাৰ চাকৰি গ’ল এতিয়া? সম্পূৰ্ণ তালিকা... • কেৰালাত বানৰ তাণ্ডৱ! দলং নিৰ্মাণ কৰি এনডিআৰএফ বাহিনীৰ উদ্ধাৰ অভিযান... VIDEO • অখিল গগৈক মুক্তিৰ দাবীত দলংঘাটত মানৱ শৃংখল কাৰ্যসূচী...\nঅসমীয়া প্ৰতিদিন ৰ দ্বাৰা Jul 12, 2020 ত শেষ সম্পাদনা কৰা হৈছে\nডিজিটেল ডেস্কঃ ১০ জুলাই তাৰিখে এনকাউন্টাৰত নিহত হৈছিল মধ্য প্ৰদেশ আৰক্ষীৰ নিদ্ৰা হৰণ কৰি অহা কুখ্যাত অপৰাধী গেংষ্টাৰ বিকেশ ডুবেৰ। বিভিন্ন অপৰাধ মূলক কৰ্মৰে বাতৰিৰ শিৰোনাম দখল কৰিবলৈ সক্ষম হোৱা কুখ্যাত গেংষ্টাৰ বিকাশে শেহতীয়াকৈ কাণপুৰত বিকাশক কৰায়ত্ত কৰিবলৈ যোৱা আৰক্ষীৰ দলক দলবদ্ধাভাৱে আক্ৰমণ কৰি হত্যা কৰিছিল। আৰু তাৰ পাছৰ পৰাই পলাতক বিকাশে উজ্জয়িনীৰ মহাকাল মন্দিৰত নাটকীয় ভাৱে আত্মসমৰ্পণ কৰিছিল।\nকিন্তু মধ্য প্ৰদেশ আৰক্ষীৰ হাতত আত্ম সমৰ্পণ কৰা বিকাশ গ্ৰেপ্তাৰৰ মাত্ৰ এদিন পাছতেই কাণপুৰত আৰক্ষী হত্যা লীলা সংঘটিত কৰা স্থানৰ পৰা মাত্ৰ ৮ কিঃমিটাৰ মান নিলগত উত্তৰ প্ৰদেশ আৰক্ষীৰ হাতত এনকাউন্টাৰত নিহত হয়। তাৰ পাছতেই বিকাশৰ এনকাউন্টাৰকলৈ বিভিন্ন মহলে প্ৰশ্ন উত্থাপন কৰে।\nসমগ্ৰ ঘটনাকৰ পৰিপ্ৰেক্ষিত্বত উত্তৰ প্ৰদেশ চৰকাৰে বিকাশ ডুবে এনকাউন্টাৰৰ ঘটনা তদন্ত কৰিবলৈ এখন তদন্ত সমিতি গঠন কৰাৰ পোষকতা কৰে। উত্তৰ প্ৰদেশ চৰকাৰৰ এগৰাকী প্ৰবক্তাই জানিবলৈ দিয়া মতে ন্যায়াধীশ শশী কান্ত আগৰৱালৰ নেতৃত্বত কাণপুৰত এখন এজনীয়া সদস্যৰ সমিতি গঠন কৰাৰ সিদ্ধান্ত গ্ৰহণ কৰে।\nপ্ৰবক্তা গৰাকীৰ মতে বিকাশ ডুবে আৰু তেওঁৰ সহযোগীসকলৰ দ্বাৰা তিনি জুলাইত সংঘটিত কৰা আৰক্ষীৰ হত্যা লীলাৰ তদন্ত কৰিব। ইয়াৰ লগতে দহ জুলাই তাৰিখে বিকাশ ডুবেক কাণপুৰলৈ নি থকা অৱস্থাত এনকাউন্টাৰত নিহত হোৱা সমগ্ৰ ঘটনাটোৰো গুৰুত্বসহকাৰে তদন্ত কৰিব সমিতিখনে। দুই তিনি জুলাইত আৰক্ষীৰ হত্যা লীলা, দহ জুলাইত সংঘটিত হোৱা এনকাউন্টাৰ আৰু ইয়াৰ লগত জড়িত অপৰাধ মূলক ঘটনাৰো সমিতিখনে তদন্ত কৰিব বুলি মন্তব্য কৰে উত্তৰ প্ৰদেশ চৰকাৰৰ প্ৰবক্তা গৰাকীয়ে।\nৰাজ্যত পুনৰ ২৬৭৯ৰ দেহত কোভিড-১৯, আক্ৰান্তৰ সংখ্যা ৫৫,৪৯৬জনলৈ বৃদ্ধি…\nকেৰালাত দুৰ্ঘটনাগ্ৰস্ত বিমানঃ বৈমানিকসহ নিহত ২জন, এনডিআৰএফ-অগ্নিনিৰ্বাপক বাহিনীৰ…\nআগৰ পিছৰ 1 of 6,538


ইৰা সিংঘল - অসমীয়া ৱিকিপিডিয়া\nজুন ২০১৬ – বৰ্তমান\n৩১ আগষ্ট, ১৯৮৩ (৩৮ বছৰ)\nমেৰঠ, উত্তৰ প্ৰদেশভাৰত\nপ্ৰযুক্তিবিদ্যাৰ স্নাতক, ব্যৱসায় ব্যৱস্থাপনাৰ স্নাতকোত্তৰ\nনেতাজী সুভাষ প্ৰযুক্তিবিদ্যা বিশ্ববিদ্যালয়\nআই এ এছ\n২০১৪ চনৰ অসামৰিক সেৱা পৰীক্ষাৰ শীৰ্ষস্থান প্ৰাপ্তকৰ্তা\nইৰা সিংঘল (ইংৰাজী: Ira Singhal; জন্ম: ৩১ আগষ্ট ১৯৮৩) এগৰাকী ভাৰতীয় প্ৰশাসনিক সেৱাৰ বিষয়া আৰু কম্পিউটাৰ বিজ্ঞান অভিযন্তা। তেওঁ ২০১৪ বৰ্ষৰ বাবে ইউ পি এছ চিয়ে অনুষ্ঠিত কৰা অসামৰিক সেৱা পৰীক্ষাত সৰ্বাধিক নম্বৰ লাভ কৰি সৰ্বভাৰতীয় পৰ্যায়ত শীৰ্ষস্থান লাভ কৰিছিল। তেওঁ দিল্লী বিশ্ববিদ্যালয়ৰ অন্তৰ্ভুক্ত নেতাজী সুভাষ প্ৰযুক্তিবিদ্যা প্ৰতিষ্ঠানৰ পৰা কম্পিউটাৰ বিজ্ঞান বিভাগৰ অভিযান্ত্ৰিক প্ৰযুক্তিবিদ্যাৰ স্নাতক আৰু এফএমএছ দিল্লীৰ পৰা ব্যৱসায় ব্যৱস্থাপনাৰ স্নাতকোত্তৰ ডিগ্ৰী লাভ কৰিছিল। সিংঘলে তেওঁৰ চতুৰ্থ প্ৰচেষ্টাত অসামৰিক সেৱা পৰীক্ষাত শীৰ্ষস্থান দখল কৰিছিল আৰু এই পৰীক্ষাত শীৰ্ষস্থান দখল কৰা প্ৰথম বিশেষভাৱে সক্ষম মহিলা।\n১৯৮৩ চনৰ ৩১ আগষ্ট তাৰিখে উত্তৰ প্ৰদেশৰ মেৰঠত ইৰা সিংঘলৰ জন্ম হৈছিল। তেওঁৰ ৰাজেন্দ্ৰ সিংঘল আৰু মাতৃ অনিতা সিংঘলৰ ঘৰত হৈছিল। তেওঁৰ পিতৃ এজন অভিযন্তা আৰু মাতৃ এগৰাকী বীমা উপদেষ্টা। তেওঁ মেৰঠৰ চফিয়া গাৰ্লছ স্কুল আৰু নতুন দিল্লীৰ লৰেটো কনভেণ্ট স্কুলৰ শীৰ্ষস্থান প্ৰাপ্তকৰ্তা সকলৰ ভিতৰত আছিল।\nইৰাৰ স্কোলাইচিছ অৰ্থাৎ মেৰুদণ্ড সম্পৰ্কীয় বিকাৰৰ দ্বাৰা বিকাৰগ্ৰস্ত। ইয়াৰ ফলত তেওঁ নিজৰ বাহুৰ চলাচল ব্যাহত হৈছিল। তেওঁ ধৌলা কুঁৱাৰ আৰ্মি পাব্লিক স্কুলৰ পৰা স্কুলীয়া শিক্ষা সম্পূৰ্ণ কৰে আৰু নেতাজী সুভাষ ইনষ্টিটিউট অৱ টেকন'লজীৰ পৰা কম্পিউটাৰ ইঞ্জিনিয়াৰিং অধ্যয়ন কৰে আৰু দিল্লী বিশ্ববিদ্যালয়ৰ মেনেজমেণ্ট ষ্টাডিজ অনুষদৰ পৰা মাৰ্কেটিং এণ্ড ফাইনেন্সত ডুৱেল এমবিএ ডিগ্ৰী লাভ কৰে। তেওঁ ২০১৪-১৫ চনৰ অসামৰিক সেৱা পৰীক্ষাত মুঠ ২,০২৫ নম্বৰৰ ভিতৰত ১,০৮২ নম্বৰ লাভ কৰিছিল আৰু ৫৩.৪৩% নম্বৰেৰে সৰ্বভাৰতীয় পৰ্যায়ত শীৰ্ষস্থান লাভ কৰিছিল।\nতেওঁৰ প্ৰথম প্ৰচেষ্টাত ভাৰতৰ অন্যতম আটাইতকৈ কঠিন পৰীক্ষাত উত্তীৰ্ণ হোৱা স্বত্বেও সিংঘলক তেওঁৰ শাৰীৰিক অক্ষমতাৰ বাবে কাৰ্যালয়ত পদত অধিষ্ঠিত হ'বলৈ অনুমতি দিয়া হোৱা নাছিল। কিয়নো কৰ্তৃপক্ষই তাইক 'ঠেলা, টনা আৰু তোলা' কাৰ্যত অক্ষম হোৱাৰ কথা উল্লেখ কৰিছিল। তেওঁক নিযুক্তি দিবলৈ অস্বীকাৰ কৰাৰ মূল কাৰণ আছিল তেওঁৰ স্কোলাইচিছ ৰোগ। ২০১২ চনত তেওঁ কেন্দ্ৰীয় প্ৰশাসনিক ন্যায়াধিকৰণত (চিএটি) গোচৰ ৰুজু কৰে আৰু চাৰি বছৰৰ পিছত জয়লাভ কৰে। ইয়াৰ পিছত তেওঁক ভাৰতীয় ৰাজহ সেৱাত সহকাৰী আয়ুক্ত হিচাপে (চি এণ্ড চিই) পদত নিযুক্তি দিয়া হয়। সিংঘলে ২০১০, ২০১১, ২০১৩ আৰু ২০১৪ চনত অসামৰিক সেৱা পৰীক্ষা দিছিল আৰু প্ৰথম তিনিটা প্ৰচেষ্টাত তেওঁ ভাৰতীয় ৰাজহ সেৱা লাভ কৰিছিল আনহাতে ২০১৫ চনত তেওঁ ভাৰতীয় প্ৰশাসনিক সেৱা (আইএএছ) লাভ কৰিছিল।\n২০১০ চনত অসামৰিক সেৱা পৰীক্ষাত অৱতীৰ্ণ হোৱাৰ আগতে এমবিএ ডিগ্ৰী অৰ্জন কৰাৰ পিছত তেওঁ কেডবেৰী ইণ্ডিয়াত ষ্ট্ৰেটেজি মেনেজাৰ আৰু কোকা-কোলা কোম্পানীত মাৰ্কেটিং ইণ্টাৰ্ন হিচাপে কাম কৰিছিল। তেওঁ এবছৰৰ বাবে স্পেনিছ ভাষা শিকিছিল। তেওঁ ২০১৬ চনৰ জুন মাহৰ পৰা দিল্লী চৰকাৰত সহকাৰী আয়ুক্ত হিচাপে কৰ্মৰত।\nতেওঁ ভাৰত চৰকাৰৰ সামাজিক ন্যায় আৰু সশক্তিকৰণ মন্ত্ৰালয়ৰ বিকলাঙ্গতা বিভাগৰ ব্ৰেণ্ড এম্বেচেডৰ। তেওঁ মহিলা আৰু শিশু বিকাশ মন্ত্ৰালয় আৰু নীতি আয়োগৰ ব্ৰেণ্ড এম্বেচেডৰসকলৰ ভিতৰত অন্যতম। তেওঁ ভাৰতৰ নিৰ্বাচন আয়োগৰ সুগম নিৰ্বাচনৰ বাবে ৰাষ্ট্ৰীয় পেনেলত অন্তৰ্ভুক্ত আছিল। তেওঁ বিকলাঙ্গ শিশুৰ সন্দৰ্ভত কেন্দ্ৰীয় মাধ্যমিক শিক্ষা পৰিষদৰ (চিবিএছই) পৰীক্ষা নীতিৰ ডিজাইনিংৰ অংশ হিচাপে সেৱা আগবঢ়াইছে।\nতেওঁ আইআইএম আৰু আইআইটিকে ধৰি দেশৰ ৫০০ তকৈও অধিক আন্তঃৰাষ্ট্ৰীয় আৰু ৰাষ্ট্ৰীয় সন্মিলন, উদ্যোগ মঞ্চ, বিশ্ববিদ্যালয়, মহাবিদ্যালয় আৰু অন্যান্য শীৰ্ষ প্ৰতিষ্ঠানত শিক্ষা, বিকলাঙ্গতা, লিংগ সমস্যা, দক্ষতা বিকাশ, কেৰিয়াৰ পৰামৰ্শ আদিৰ দৰে বিস্তৃত বিষয়ত বক্তা হিচাপে আমন্ত্ৰিত হৈছে। তেওঁ বিভিন্ন সামাজিক কাৰণত কাম কৰি আহিছে। ইয়াৰ ভিতৰত উল্লেখযোগ্য হৈছে প্ৰতিবন্ধী ব্যক্তিসকলৰ সবলীকৰণ, ট্ৰান্সজেণ্ডাৰ সম্প্ৰদায়ৰ সবলীকৰণ আৰু প্ৰচাৰ, মহিলা সবলীকৰণ, শিশু শ্ৰমিক আৰু বাল্য বিবাহ প্ৰতিৰোধ, সেউজভূমিৰ অবৈধ ৰূপান্তৰ প্ৰতিৰোধ, সেউজ শক্তিৰ প্ৰচাৰ, দক্ষতা বিকাশ, মানসিক স্বাস্থ্যৰ প্ৰচাৰ আৰু খাদী আৰু থলুৱা কাপোৰৰ প্ৰচাৰ। তেওঁ উত্তৰ দিল্লী জিলাৰ আলিপুৰৰ এছডিএম (উপ-বিভাগীয় দণ্ডাধীশ) হিচাপে প্ৰথম নিযুক্তি লাভ কৰাৰ ১ বছৰৰ ভিতৰত প্ৰায় ৩৪০টা শিশু আৰু বন্ধকী শ্ৰমিকক উদ্ধাৰ কৰে আৰু তেওঁলোকক তেওঁলোকৰ পৰিয়াললৈ পুনৰুদ্ধাৰ কৰে। দিল্লীৰ চৰকাৰী কাৰ্যালয়ত এজন ট্ৰান্সজেণ্ডাৰ ব্যক্তিক পূৰ্ণ-সময়ৰ চাকৰি দিয়া তেওঁ প্ৰথম ব্যক্তি।\nতেওঁ ২০১৫ চনত ইণ্ডিয়া টুডেজ ৱমেন অফ দা ইয়েৰ বঁটা লাভ কৰিছিল। আইএএছ প্ৰশিক্ষণত শীৰ্ষস্থান দখল কৰাৰ বাবে ৰাষ্ট্ৰপতিৰ সোণৰ পদক আৰু ভাৰত চৰকাৰৰ মহিলা আৰু শিশু বিকাশ মন্ত্ৰালয়ৰ দ্বাৰা ফাৰ্ষ্ট লেডীজ অফ ইণ্ডিয়া বঁটা লাভ কৰিছিল। তেওঁৰ নাম লিমকা বুক অফ ৰেকৰ্ডছতো অন্তৰ্ভুক্ত কৰা হৈছে।\n↑ "A great moment for me and my family, says Ira Singhal". The Hindu. 2015-07-04. ISSN 0971-751X. http://www.thehindu.com/news/national/ira-singhal-tops-upsc-exam/article7386497.ece.\n↑ 2.0 2.1 "Not eligible to be sweeper, but I'm IAS officer: UPSC topper Ira". Hindustan Times.4July 2015. http://www.hindustantimes.com/education/not-eligible-to-be-sweeper-but-i-m-ias-officer-upsc-topper-ira/story-SS8xF9eu9m9SQ7CHBzRGrN.html। আহৰণ কৰা হৈছে: 2015-10-11.\n↑ Gupta, Srishti (6 July 2015). "How Ira Singhal overcame the odds to top the civil services exams" (en ভাষাত). mint. https://www.livemint.com/Politics/7YeMJjJXVvLir8eIr0ghYI/How-Ira-Singhal-overcame-the-odds-to-top-the-civil-services.html.\n↑ "Ira Singhal IAS Topper Rank 1 Interview, Profile, Family and Marriage" (en-US ভাষাত). IAS Paper. 2017-10-26.\n↑ "First physically challenged woman to top IAS, Ira Singhal tells how her disability was never an excuse: How I made it". indiatoday.intoday.in. http://indiatoday.intoday.in/education/story/ias-topper-interview/1/663575.html। আহৰণ কৰা হৈছে: 2017-10-28.\n↑ "Meet 2014 UPSC topper Ira Singhal, who was earlier barred from civil services due to her disability - Firstpost". firstpost.com.7July 2015. http://www.firstpost.com/living/rejected-an-ias-posting-in-2010-physically-challenged-ira-singhal-tops-2015-upsc-exam-2327524.html। আহৰণ কৰা হৈছে: 15 November 2015.\n↑ "A Special Victory: This Woman Just Topped India's Toughest Exam Beating Disability And Discrimination". The Huffington Post.4July 2015. http://www.huffingtonpost.in/2015/07/04/upsc-exam-results-2014-ir_n_7726206.html। আহৰণ কৰা হৈছে: 2015-10-11.\n↑ "Ira Singhal". supremo.nic.in. https://supremo.nic.in/ERSheetHtml.aspx?OffIDErhtml=26105&PageId=। আহৰণ কৰা হৈছে: 2016-08-12.\n↑ "IRA SINGHAL CSE 2014, AIR 1 hasaLesson You Must Learn". chanakyaiasacademyblog.wordpress.com. 25 April 2017. https://chanakyaiasacademyblog.wordpress.com/2017/04/25/ira-singhal-cse-2014-air-1-has-a-lesson-you-must-learn/। আহৰণ কৰা হৈছে: 2017-04-27.\n↑ "IAS topper to be brand ambassador for disability | India News - Times of India". https://timesofindia.indiatimes.com/india/IAS-topper-to-be-brand-ambassador-for-disability/articleshow/47996825.cms.\n"https://as.wikipedia.org/w/index.php?title=ইৰা_সিংঘল&oldid=297992"ৰ পৰা অনা হৈছে\nএই পৃষ্ঠাখন ১৬ ছেপ্টেম্বৰ, ২০২১ তাৰিখে ২০:৪৮ বজাত অন্তিম সংশোধন কৰা হৈছিল।


এইবাৰৰ বুক-ছেল্ফত - মুক্ত চিন্তা\n১. সমাজ সংস্কৃতি ইতিহাস\nলিখক : প্রসেনজিৎ চৌধুৰী\nপ্রকাশক : অসম প্রকাশন পৰিষদ\nপ্রথম প্রকাশ : ২০০৭\nপৃষ্ঠা-সংখ্যা : ১৯৭\nমূল্য : ১০০.০০ টকা\nঅসমৰ যিকেইগৰাকী চিন্তাবিদে অতি নিৰ্মোহ আৰু একান্ত বস্তুনিষ্ঠতাৰে অসমৰ ইতিহাস আৰু সমাজ-জীৱনৰ প্রপঞ্চসমূহৰ বিস্তাৰিত বিচাৰ-বিশ্লেষণ আগব‌ঢ়াই আহিছে, তাৰ ভিতৰত প্রসেনজিৎ চৌধুৰী অন্যতম। তেখেতৰদ্বাৰা ৰচিত গ্রন্থ প‌ঢ়াৰ অৰ্থই হৈছে এক অনন্য অভিজ্ঞতা, মনৰ দিগন্ত উন্মুক্ত কৰাৰ এক যৌক্তিক অভিযান। এই পুথিখনো তাৰ ব্যতিক্রম নহয়।\nগ্রন্থখনিত অসমৰ সমাজ, সংস্কৃতি আৰু ইতিহাসৰ সৈতে সম্পৰ্কিত বহুকেইটা স্বল্পালোচিত দিশ আলোকিত হৈ উঠিছে। সমগ্র গ্রন্থখনি ভাগ কৰা হৈছে মুখ্যত:তিনিটা ভাগত : ১. সমাজ, ২. সংস্কৃতি আৰু ৩. ইতিহাস। তাৰ উপৰিও, “ওপৰঞ্চি” শিৰোনামেৰে চাৰিটা ভিন্ন প্রসংগৰ আলোচনা কৰা হৈছে।\n১৯২৫ চনত নিৰ্ভেজাল জাতীয়তাবাদী চিন্তাৰে পৰিপূৰ্ণ আসামত বিদেশী নামৰ এখন পুথিৰ প্রকাশ হৈছিল। লিখক আছিল জ্ঞাননাথ বৰা। এই পুথিখনক কেন্দ্র কৰিয়েই ৰচিত হৈছে আমাৰ আলোচ্য পুথিখনৰ প্রথমটি প্রবন্ধ। প্রবন্ধটিত সেই সময়ৰ সমাজ-জীৱন আৰু ভাবধাৰাৰ বহুতো আনুষংগিক প্রসংগ ফঁহিয়াই চোৱা হৈছে। অন্য এটি প্রবন্ধত স্বাধীন অসমীয়া নামৰ এখনি দুষ্প্রাপ্য পুথিক কেন্দ্র কৰি প‌ঢ়িবলৈ পাব এক মনোগ্রাহী আলোচনা। অন্য এটা সুলিখিত প্রবন্ধত বড়ো সমাজত ব্রাহ্ম ধৰ্মৰ ঐতিহাসিক বিস্তাৰ আৰু প্রভাৱৰ বিষয়টো ফঁহিয়াই দেখুওৱা হৈছে। গ্রন্থখনিৰ সংস্কৃতিৰ ভাগটোৰ দুখন ৰচনাত ঐতিহ্যৰ প্রেক্ষাপটত অসমীয়া নাৰী আৰু বিহুৰ ঐতিহাসিক পৰিক্রমা,এই দুটি বিষয় বিস্তৃত তথ্যৰে আলোচনা কৰা হৈছে।\nঅসমৰ এখন পুৰণি আৰু বৃহৎ চহৰ ডিব্রুগড়। এই চহৰখনৰ সন্দৰ্ভত অতি দুৰ্লভ উৎসৰপৰা তথ্যৰ সংগ্রহ কৰি চিন্তাবিদগৰাকীয়ে এটা চমৎকাৰ প্রবন্ধ আমাক উপহাৰ দিছে। এই নিবন্ধটো পুথিখনৰ ইতিহাস শীৰ্ষক ভাগত সন্নিবিষ্ট কৰা হৈছে। এই ভাগত থকা অন্য দুটা প্রবন্ধও (এটা বীৰ-বন্দনাৰ বিষয়ে, অন্যটি প্রাক-জোনাকী যুগৰ কাকত-আলোচনীক সংক্রান্তত) গভীৰ অধ্যয়ন আৰু তীক্ষ্ণধী বিশ্লেষণ শক্তিৰ অনুপম প্রকাশ। পুথিখনিৰ ওপৰঞ্চি উপভাগটিতো চাৰিটা ভিন্ন বিষয়ত আলোকপাত কৰা হৈছে।\n২০০৭ চনতেই প্রকাশ হোৱা এই গ্রন্থখনিৰ বহুল প্রচাৰ আৰু পঠন কামনা কৰিলোঁ।\n২. অসমত বাংলাদেশী\nলিখক : অনিল ৰায়চৌধুৰী\nপ্রকাশক : জাগৰণ সাহিত্য প্রকাশন\nপ্রথম প্রকাশ : ২০০৯\nপৃষ্ঠা-সংখ্যা : ৬৮\nমূল্য : ৭০.০০ টকা\nবহুকেইটা দশকজুৰি “বাংলাদেশী অনুপ্রৱেশকাৰী” - এই কথাটোৱে অসমৰ সামাজিক-ৰাজনৈতিক পৰিমণ্ডলত তোলপাৰ লগাই আহিছে। বিদেশী, ঘাইকৈ বাংলাদেশী নাগৰিকৰ অনুপ্রৱেশৰ কথাটোক কেন্দ্র কৰি অসমৰ সমাজ-জীৱনত কিছুমান সুদূৰপ্রসাৰী প্রভাৱ পৰাও পৰিলক্ষিত হৈছে। অথচ, এই অতি প্রয়োজনীয় বিষয়টোত নিৰ্মোহভাৱে কৰা বিচাৰ-বিশ্লেষণ একেবাৰেই কম। বিষয়টো সন্দৰ্ভত কৰা বেছিভাগ আলোচনা অন্ধ জাতীয়তাবাদী আৱেগৰদ্বাৰা বৰ বেয়াকৈ আক্রান্ত। কিছুমান ল’ৰামতীয়া ৰচনাত আকৌ সমস্যাটোক ধৰ্মীয় সম্প্রদায়বাদী দৃষ্টিৰে ব্যাখ্যা কৰিবলৈ প্রয়াস কৰাও পৰিলক্ষিত হয়। সেইবাবেই সাধাৰণতে “অসমত বাংলাদেশী” - এই প্রসংগৰ সৰহভাগ ৰচনাৰ সিদ্ধান্ত হয় খণ্ডিত, নহয় একেবাৰেই ভ্রান্ত হৈ পৰে।\nপ্রবীণ চিন্তাবিদ অনিল ৰায়চৌধুৰীৰ অসমত বাংলাদেশী - এই সৰু পুথিখনত বিষয়টোক তথ্যৰ ভিত্তিত বিশ্লেষণ কৰা হৈছে একান্ত বস্তুনিষ্ঠতাৰে। সমস্যাটোৰ গভীৰলৈ সোমাই পুথিখনিত বহুতো দিশত আলোকপাত কৰা হৈছে। বিভিন্ন কাৰণত বহু যুগ আগৰেপৰা সংঘটিত হোৱা জন-প্রব্ৰজনে কেনেকৈ এটা সাম্প্রদায়িক ৰূপ ধাৰণ কৰিলে আৰু কেনেকৈ ই ভোটবেংকৰ ৰাজনীতিৰ সৈতে সম্পৰ্কিত হৈ পৰিল, তাৰ অতি যৌক্তিক আলোচনা এই পুথিখনত আছে।\n৩. Astrology: Sense or Nonsense\nলিখক : বিমান বসু\nপ্রকাশক : নেশ্যনেল বুক ট্রাষ্ট\nপ্রথম প্রকাশ :২০০৮ (প্রথম পুনৰ্মুদ্রণ, ২০০৯)\nমূল্য :৫০.০০ টকা\nজ্যোতিষ এবিধ বহুলভাৱে প্রচলিত অন্ধবিশ্বাস। আনুষ্ঠানিক শিক্ষা-দীক্ষাৰ মাপকাঠিত বহুতো উচ্চশিক্ষিত মানুহেও জ্যোতিষ মানি চলে। ই এবিধ নিৰ্ভেজাল অন্ধবিশ্বাসতো হয়েই, তাৰ উপৰিও জ্যোতিষৰ মূল যিটো কথা, অৰ্থাৎ পূৰ্বনিৰ্ধাৰিত ভাগ্যৰ ভ্রান্ত ধাৰণাটোৱে মানুহক সংগ্রামবিমুখ কৰি পেলায়। সুখৰ কথা, জ্যোতিষৰ ব্যাপক প্রচাৰ আৰু প্রসাৰৰ মাজতো, জ্যোতিষবিৰোধী বিজ্ঞানসন্মত লিখা-মেলা তেনেই দুৰ্লভ নহয়। তাৰ এটা উদাহৰণ সুলিখক বিমান বসুৰ এই পুথিখনি।\nপুথিখনি সৰু সৰু আঠোটা ভাগত বিভক্ত কৰি ৰচনা কৰা হৈছে। বিশ্বব্রহ্মাণ্ডৰ প্রকৃতি, সৌৰকেন্দ্রিক সৌৰজগতৰ ধাৰণাৰ উদ্ভৱ ইত্যাদি সন্দৰ্ভত অতি সহজ-সৰলকৈ আলোচনা কৰাৰ পাছত জ্যোতিষৰ আৰম্ভণি, বিস্তাৰ আদিৰ কথা বৰ মনোগ্রাহীকৈ বৰ্ণনা কৰা হৈছে পুথিখনত। লগে লগে জ্যোতিষৰ অন্ত:সাৰশূন্যতা উদঙাই দেখুওৱা হৈছে অত্যন্ত সজীৱ ভাষা আৰু ৰচনাশৈলীৰ সহায়েৰে। লগতে সন্নিৱিষ্ট কৰা ছবি আৰু আলোকচিত্রসমূহে পুথিখনৰ অধ্যায়সমূহ অধিক আকৰ্ষণীয় কৰি তুলিছে।\n৪. ভ্রান্তি বিলাসৰ পৰা কেতিয়া মুক্ত হ’ম\nলিখক :লক্ষেশ্বৰ ৰায়\nপ্রকাশক :স্পন্দন প্রকাশ।\nপ্রথম প্রকাশ :২০১৪\nমূল্য :১৫০ টকা (পেপাৰবেক)।\nলক্ষেশ্বৰ ৰায়ৰ পুথিখন অসমৰ যুক্তিবাদী ৰচনা-সম্ভাৰত এক উল্লেখযোগ্য সংযোজন। মুঠ ২৬টি চুটি চুটি প্রবন্ধৰে সংকলনখনি সমৃদ্ধ। একেবাৰেই সহজ-সৰল ভাষা,ঋজু প্রকাশভংগী। অন্ধবিশ্বাস-কুসংস্কাৰৰ স্বৰূপ উন্মোচনেই প্রবন্ধসমূহৰ মূল উপজীব্য। গল্প কোৱাৰ আংগিকত সৰহভাগ প্রবন্ধ ৰচনা কৰা হৈছে। সেইবুলি প্রবন্ধসমূহে যে গভীৰ চিন্তাৰ সাক্ষৰ বহন কৰা নাই,তেনে নহয়। পুথিখনিৰ "উৎসৰ্গা" আৰু "পাতনি"-ত প্রতিফলিত হৈছে লিখকৰ তীক্ষ্ম সামাজিক চেতনাবোধ।\nNo Comments : "এইবাৰৰ বুক-ছেল্ফত"


চকলেটে এত্ত মজা! ইয়াম্মি!! ইয়াম্মি!!! - বেশতো


অবিশ্ৰান্ত / AVISHRANTA - an Assamese Blog : মোৰ সংগীত সাধনা, ৰেজিয়া ছুলতানা, আছিফ আৰু হুন্ড্ৰা\nমোৰ সংগীত সাধনা, ৰেজিয়া ছুলতানা, আছিফ আৰু হুন্ড্ৰা\nএই ফটোখন ভৃগুৱে তুলিছিল ৷\nফটোখন দেখি প্ৰথমে মোৰো ধাৰণা হৈছিল মই গান গায় আছো বুলি ৷\nএওঁক সুধিলত ভেকাহি মাৰিলে, ‘‘কি কথা কোৱানো তুমি অ ? কোন দিনা গান পাইছা নো ?’’\nআজি কুশল দত্ত আৰু বুলজিতৰ সৌজন্যত ফটোখনলৈ আকৌ মনত পৰিল ৷\nমোৰ মনত পৰাটো ডাঙৰ কথা নহয় ৷ ফেছবুকত ফটোখন বহুজনে দেখিলে ৷\nবহুতেই সুধিছে, ‘‘ক’ত গান গাইছে ?’’\nমই নাই গোৱা বা মই গান গাব নাজানো বুলি ক’লে বিশ্বাস নকৰে ৷\nভাবি ভাবি ত’ত পোৱা নাই ক’ত কেতিয়া গান পাইছিলো বুলি কওঁ এতিয়া ৷\nবহুদিন আগেয়ে এবাৰ সমৱেত সংগীতত ওঁঠ মিলাবলৈ গৈ ধৰা পৰিছিলো ৷\nতাৰ বাহিৰে গান গাইছিলো জানো ?\nমনত পৰিল এবাৰ লতা মংগেশকাৰৰ সৈতে গান নোগোৱা নহয় ৷\nসেইয়া ১৯৮৮চনৰ কথা ৷\nআমি তেতিয়া উচ্চতৰ মাধ্যমিকৰ ছাত্ৰ ৷\nসেই বছৰ লতা মংগেশকাৰ গুৱাহাটীলৈ আহিছিল ৷\nনেহেৰু ষ্টেডিয়ামত গীত পৰিবেশন কৰিছিল ৷\nসেই তেতিয়াই এটা গীতত ময়ো তেওঁৰ সৈতে গান গাইছিলো ৷\nগীতটি আছিল ‘ৰেজিয়া ছুলতানা’ ছিনেমাখনৰ\nমেৰা নাম হ্যায় ছুলতানা ............’’\nসেই গীতটিত মাজত পুৰুষ কণ্ঠত\n‘‘ছু-ল-তা-না’’ বুলি চিঞৰে ৷\nগেলেৰীৰ পৰা ময়ো মাজে মাজে ফুৰ্তিতে\n‘‘ছু-ল-তা-না’’ বুলি চিঞৰি চিঞৰি গান গাইছিলো ৷\nমোৰ বাবে সংগীত সাধনাৰ সেইয়া স্মৰণীয় অধ্যায় ৷\nৰেজিয়া ছুলতানা আৰু আছিফ\nমই বহু কথা যিদৰে পাহৰি যাওঁ সেই দৰেই হঠাতে মোৰ বহু কথা মনতো পৰি যায় ৷\nযোৱা কালি ফটো এখনৰ পৰা মোৰ মনত পৰিল লতা মংগেশকাৰ তথা ৰেজিয়া ছুলতানাৰ কথা ৷\nৰেজিয়া ছুলতানাৰ পৰায়ে মনত পৰিল আন এটা কথা ৷\nমেট্ৰিক পাছ কৰি উচ্চতৰ মাধ্যমিকত নাম লগালো ৷\nঅসমৰ বিভিন্ন প্ৰান্তৰ পৰা অহা বহু বন্ধুক লগ পালো ৷ তাৰে বহু কেইজন ২৭ বছৰত ক’ব নোৱাৰাকৈয়ে বন্ধুৰ পৰা গৈ পৰিয়ালৰ সদস্য হৈ পৰিল ৷ বহু এনে বন্ধু আছে যিসকল অভিন্ন হৃদয় হৈ পৰিল ৷\nপাছে এনে বহু বন্ধু আছিল যাৰ সৈতে উচ্চতৰ মাধ্যমিকৰ দুটা বছৰত কিমান মধুৰ সময় পাৰ কৰিলো ভাবিলে আজিও ৰোমাঞ্চিত হৈ উঠো কিন্তু ১৯৮৯চনৰ পাছতনো তেওঁলোক কেনি গ’ল খবৰেই নাপালো ৷ আজি ক’ত আছে, কি কৰে জানিবলৈ বৰ মন যায় ৷\nতেনে এজন বন্ধু আছিল ৰেজিয়া ছুলতানাৰ আছিফ ৷\n১৯৮৭-৮৯ চনৰ সময়খিনিত মই আৰু আছিফ বহু সময় একে লগে পাৰ কৰিছিলো ৷ পদাৰ্থ বিজ্ঞান, ৰাসায়ন বিজ্ঞান, গনিত আদিৰ ক্লাছবোৰত আমি একে লগে বহিছিলো ৷\nসাংঘাতিক ৰসাল ব্যক্তি ৷\nআমাৰ ছাত্ৰাবাস দুটাও ওচৰা-ওচৰি আছিল ৷ আবেলি সময়ত হোটেল কেলিফৰ্নিয়াত বহি ‘পৰঠা টানি টানি’ কিমান যে ৰসাল কথা নাপাতিছিলো !\nকলেজত সোমাৱাৰ পাছত ফ্ৰেছাৰ ছছিয়েল নোহোৱালৈকে যিখিন সময় থাকে সেইখিনিক হেনো ‘ৰেগিং পৰিয়ড’ বলি কয় ৷ আমাৰ লগৰ প্ৰাণীবিজ্ঞান/উদ্ভিদ বিজ্ঞানৰ ক্লাছ কৰিবলৈ যোৱা প্ৰথম বাৰ্ষিক ছাত্ৰীৰ বাবে তেওঁ পাছে এক প্ৰকাৰৰ সন্ত্ৰাস আছিল ৷ (কি কৰিছিল নকওঁ বাৰু )\n১৯৯৫ চনত মানত এবাৰ ইমাদাদুলক মেঘদূত ভৱন লগ পায় প্ৰথম প্ৰশ্ন কৰিছিলো,\n‘‘আছিফ ক’ত থাকে অ ?’’\nমোৰ যিমানখিনি মনত আছে ইমদাদে জনাইছিল আছিফ হেনো ইটানগৰত থাকে ৷ অৰুনাচল চৰকাৰৰ পশু চিকিৎসাবিভাগত (?) কাম কৰে ৷\nবৰ মন আছে এবাৰ তাক লগ পায় আকৌ ‘পৰঠা টানি টানি’ কেই ঘন্টামান লেকচাৰ মাৰিবলৈ ৷\nৰেজিয়া ছুলতানা !!!!!!!!!!!\nনাই ৰেজিয়া ছুলতানা আছিফৰ প্ৰেমিকা নহয় ৷\nমই যে লতা মংগেশকাৰৰ সৈতে ‘ছু-ল-তা-না’, ‘ছু-ল-তা-না’ বুলি চিঞৰি চিঞৰি গান গাইছিলো সেই লাগটোত আছিফো মোৰ আৰু শ্ৰীযুতা মংগেশকাৰৰ সহশিল্পী আছিল ৷ আছিফক দেখিয়ে মোৰ মনলৈ আহিছিল ‘ছু-ল-তা-না’, ‘ছু-ল-তা-না’ বুলি চিঞৰ মাৰিবলৈ ৷\nকিন্তু ৰেজিয়া ছুলতানা তথাপিও আছিফৰ প্ৰেমিকা নহয় দেই৷\nকলেজৰ ফ্ৰেছাৰছ ছছিয়েলত ‘ষ্টেজ ৰেগিং’ বুলি বস্তু এটা হয় ৷\nনাম শুনিয়ে ভয় লাগিছে ৷ মঞ্চৰ ওপৰত তুলি হেনো গান গাব দিয়ে, নাচিব দিয়ে আৰু কিবা কিবি কৰে ৷ আমি প্ৰেক্ষাগৃহত বহি আছো ৷ এটা এটাকৈ লগৰবোৰক মঞ্চলৈ মাতি আছে ৷ কাৰোবাক নাচিব দিছে, কাৰোবাক গান গাব দিছে ৷\nএপাকত আছিফক মাতিলে ৷ তাক আকৌ সহজ প্ৰশ্ন এটা সুধিলে, ‘‘তুমি কি কৰিবা ?’’\nআছিফে তপৰাই উত্তৰ দিলে, ‘‘দাদা মই গান গাম ৷’’\nমঞ্চত থকা এজনে (SMKদাদা আছিল মঞ্চত মোৰ মনত আছে) ক’লে, ‘‘গোৱা গোৱা ৷’’\nআছিফে সকলোকে আচৰিত কৰি ক’লে, ‘‘দাদা মই কিন্তু ডুৱেটহে গাম ৷’’\nলগে লগে আমি ফুৰ্তিতে উঁকিকে মাৰি দিলো ৷\nডুৱেট গাবলৈ গায়িকাৰ প্ৰয়োজন হ’ল ৷\nআছিফক তাৰ পচন্ডৰ গায়িকা বাচনি কৰিবলৈ দিলে ৷\nআছিফে ১ ছেকেন্ডতে গায়িকা পচন্ড কৰিলে ৷\nতাৰ পাছত গায়িকা আৰু আছিফ মাইকৰ আগত ঠিয় হ’ল ৷\nগান গাবলৈ সাজু ৷\nআমি শুনিবলৈ সাজু ৷\nনা গায়িকাই কিবা গাইছে না আছিফে কিবা গাইছে ৷\nকোনোবা এজনে আছিফক সুধিলে, ‘‘আৰে নোগোৱা কিয় ? গোৱা আকৌ ৷’’\nআছিফে সেমেনা সেমনকৈ ক’লে, ‘‘দাদা তেওঁ আৰম্ভ কৰিলেহে মই গাব পাৰিম ৷ মই মাত্ৰ এটাই গান জানো ৷ তাকো গানটোৰ পুৰুষ কন্ঠত গোৱাখিনিহে জানো ৷’’\n‘‘কোনটো গান গাব জানা ?’’\nআছিফে তপৰাই উত্তৰ দিলে, ‘‘দাদা মই ৰেজিয়া ছুলতানা ছিনেমাখনৰ\nছুলতানা ছুলতানা মেৰা নাম হ্যায়\nগানটো জানো ৷’’\nতাৰ পাছত গায়িকাই গাবলৈ আৰম্ভ কৰিলে গানটো আৰু আছিফে যিমান পাৰে সিমান চিঞৰিলে\n‘ছু-ল-তা-না’, ‘ছু-ল-তা-না’ !!!!!!!!!!!!!!!!!!!\nৰেজিয়া ছুলতানা আৰু হুণ্ড্ৰা\nএতিয়া ৰেজিয়া ছুলতানাৰ পাছৰ কাহিনী আৰু এটা মনত পৰিছে ৷\nহুণ্ড্ৰা বাইদেউৰ কথা ৷\nৰেজিয়া ছুলতানা আৰু আছিফৰ কাহিনীটো লিখাৰ পাছত বহুতেই জনালে যে চিনেমাখনৰ নাম হেনো ৰেজিয়া ছুলতানা নহয় ৷ সেই চিনেমাখনৰ নাম তাৰাণা ৷\nৰাজুদালৈ ফোন কৰোতে মোক ক’লে, ‘‘বুজিছা প্ৰতিভূ মোৰ দেখিয়ে সন্দেহ হৈছিল চিনেমাখনৰ নামটো ৰেজিয়া ছুলতানা আছিল জানো ? ৰেজিয়া ছুলতানাখন কমল আমৰোহীৰ চিনেমা ৷ তেওঁৰ চিনেমাত সাধাৰণতে নৌশাদে সংগীত দিয়ে ৷ নৌশাদ জানো ছুলাতানা ছুলতানা মেৰা নাম হ্যায় ছুলতানাৰ দৰে গীত তৈয়াৰ কৰিছিল ? ইউ টিউৱত চাই গম পালো চিনেমাখনৰ নাম ৰেজিয়া ছুলতানা নহয় তাৰাণা ৷’’\nমই কথাখিনি মন দি শুনিলো ৷\nভাবিবলৈ ধৰিলো মই বহু চিনেমাই চালো ৷ কলেজত থাকোতে এদিনত তিনিটা হলত তিনিখন চিনেমা চায়ো পাইছো ৷ পাছে কোনোবা চিনেমাৰ সংগীতজ্ঞৰ নাম মনত আছেনে বাৰু মোৰ ?\nসংগীতজ্ঞ বাদ দিলো বহু চিনেমাৰ পৰিচালকৰ নামো মই নাজানো ৷\nপৰিচালক বাদ দিলো বহু সময়ত মই কি চিনেমা চাই আছো সেইটো নজনাকৈয়ো চিনেমা চাই পাইছো ৷\nবাছৰ পৰা নামি গৈ পাওঁ পাওঁ মানে চিনেমা আৰম্ভ হৈ যায় ৷ টিকট কাটি ভিতৰ সোমাওঁ মানে নেম কাষ্টিং পাৰ হৈ যায় ৷ অকনমান সময় চিনেমা চাই কাষত বহি থকা জনক সোধো, ‘‘হেৰি চিনেমাখনৰ নাম কি বাৰু ?’’\nকেতিয়াবা আকৌ চিনেমাৰ নাম পাহৰি আগতে চাই ভাল নলগা চিনেমাকে পুনৰ চাই পাইছো ৷ চিনেমা আধা চোৱাৰ পাছত মনত পৰে, ‘‘আৰে এইখন চাই দেখোন আগতে কামোৰ খাই থৈছিলো ! চেহ্ আকৌ সোমাই দিলো পায় !’’\nওলাই নাহো পাছে ৷ সোমালোৱে যেতিয়া চাই দিওঁ ৷\nকিজানি এইবাৰ ভাল লাগি যায় ৷\nএকো নহ’লেও ৰিভিজন (revision) এটা হৈ গ’ল বুলি ধৰি লওঁ ৷\nআমি উচ্চতৰ মাধ্যমিকৰ ছাত্ৰ হৈ থকাৰ সময়ৰ কথা ৷ গুৱাহাটীৰ ছবিঘৰলৈ এখন চিনেমা আহিল ৷\nনাম হুণ্ড্ৰা (Hundra) ৷\nসোনালী চুলিৰ স্বল্পবসনা হুণ্ড্ৰা বাইদেউৰ ফটো থকা চিনেমাৰ ফটো চাৰিওফালে লাগি আছে ৷ হুণ্ড্ৰা বাইদেউ বুলি এই কাৰণে কৈছো কাৰণ বাইদেৱে হাতত তৰোৱাল, ডেগাৰ আদি লৈ থাকে আৰু দেখিলেই গম পোৱা যায় বাইদেউ কেনন দ্যা বাৰবেৰিয়ানতকৈ কম নহ’ব ৷\nযিফালেই যাওঁ সেই ফালেই হুণ্ড্ৰাৰ ফটো ৷ ঠিক কৰিলো দেওবাৰে চাবই লাগিব ৷ হোষ্টলৰ দেওবৰীয়া লুছি ভাজি খায় মই আৰু দুটামান ওলালো হুণ্ড্ৰা বাইদেউৰ দৰ্শনলৈ ৷ তেতিয়া ১১ বজাৰ মেটিনি শ্বোত ইংৰাজী চিনেমা চলে ৷ আমি দৌৰা দৌৰিকৈ মেঘদূত হ’ল পালো গৈ ৷ টিকট কাটি হ’লৰ ভিতৰ সোমালো ৷\nইতিমধ্যে হ’লৰ ভিতৰ অন্ধকাৰ হ’ল ৷\nবোধহয় নিউজ ৰীলত দেখুওৱা মহাত্মা গান্ধীৰ বিলাত যাত্ৰা অথবা কুষ্ঠৰোগ নিবাৰণীৰ কথা শেষ হ’ল ৷\nপৰ্দাত তেতিয়া সোনালী চুলিৰ স্বল্পবসনা হুণ্ড্ৰাৰ সলনি ওলাই আছে শাড়ী পিন্ধা, ওৰণি লোৱা নবৌ ৷\nকথা কি হ’ল বুজি পোৱা নাই ৷\nইংৰাজী ভাষাৰ সলনি অভিনেতা অভিনেত্ৰীয়ে ভোজপুৰীত কথাবতৰা পাতিছে ৷\nবিলাতৰ সলনি বিহাৰ ওলাইছে ৷\nলগৰ এজনে কথাটো বুজাই দিলে, ‘‘ট্ৰেইলৰ দেখুৱাইছে ৷ অকনমান পাছত হুণ্ড্ৰা বাইদেউ ওলাব ৰ !’’\nঅকনমান মানে বহু সময় পাৰ হৈ গ’ল ৷\nট্ৰেইলৰ শেষ নহয় হে নহয় ৷\nকাষত বহি থকাজনক সুধিলো, ‘‘চিনেমাখনৰ নাম কি ?’’\n‘‘বাজে ছেহনাই হামাৰ আংগনা’’\nএটাই ক’লে, ‘‘এহ্ হ’ব দে ৷ অহা সপ্তাহত ৰূপায়নত লগাব ৷ আজি এইখনেই চাই দিওঁ ৷’’\nPosted by প্ৰতিভু / Pratibhu at 21:33


শ্বিলং লাজং ফুটবল ক্লাব - শ্বিলং Info. About. What's\n★ শ্বিলং লাজং ফুটবল ক্লাব - শ্বিলং ..\n★ শ্বিলং লাজং ফুটবল ক্লাব\nশ্বিলং লাজং ফুটবল ক্লাব ভাৰতৰ মেঘালয় ৰাজ্যৰ ৰাজধানী চহৰ শ্বিলঙৰ ঘৰুৱা ফুটবল ক্লাব। ১৯৮৩ চনত জন্ম লাভ কৰা এই ফুটবল ক্লাবটোৰ মূল লক্ষ্য হৈছে স্থানীয় প্ৰতিভাৱান খেলুৱৈ সকলক চিনাক্ত কৰি আৰু তেওঁলোকক উপযুক্ত প্ৰশিক্ষণ দি ৰাজ্যখনত ফুটবল খেলৰ সামগ্ৰিক মানদণ্ড উন্নত কৰা। মেঘালয়ৰ খাচী ভাষাত লাজং শব্দৰ অৰ্থ হৈছে আমাৰ নিজৰ। এই ক্লাবটো ভাৰতৰ প্ৰথমশাৰীৰ ফুটবল লীগ, আই-লীগৰ অন্তৰ্ভুক্ত।\n১৯৮২ চনৰ মেঘালয় নিমন্ত্ৰণীমূলক ফুটবল প্ৰতিযোগিতাত শ্বিলঙৰ স্থানীয় ফুটবল ক্লাববোৰৰ বিফলতা আৰু স্থানীয় ফুটবলৰ ক্ৰমান্বয়ে নিম্নগামী মানদণ্ড দেখি দুগৰাকী ফুটবলপ্ৰেমী, শ্ৰী কিটদৰ চিয়াম আৰু শ্ৰী পি. ডি. চাৱয়নে লগ হৈ এই পৰিস্থিতিৰ পৰিৱৰ্তন ঘটাবলৈ এটা নতুন ফুটবল ক্লাব গঠন কৰে। কেইজনমান বন্ধু আৰু সমৰ্থকক লগত লৈ গঠন কৰা এই অৰ্ধ-পেছাদাৰী ফুটবল ক্লাবটোৰ নামাকৰন কৰে লাজং ফুটবল ক্লাব, অৰ্থাৎ - আমাৰ নিজৰ ফুটবল ক্লাব বা ৰাইজৰ ফুটবল ক্লাব।\n১৯৮৩ চনত এই ক্লাবটোৱে শ্বিলং ক্ৰীড়া সন্থাৰ ফুটবল লীগত তৃতীয় ডিভিজনৰ প্ৰতিযোগিতাত অংশ লয় আৰু বিজয়ী হৈ একে লীগৰ দ্বিতীয় ডিভিজনৰ প্ৰতিযোগিতাত খেলাৰ সুযোগ লাভ কৰে। ১৯৮৪ চনত লাজং ক্লাব সেই লীগৰ প্ৰথম ডিভিজনৰ প্ৰতিযোগিতালৈ উন্নীত হয়। সেইবাৰৰ প্ৰতিযোগিতাৰ ফাইনেল খেলত লাজং মুখামুখি হয় তেতিয়াৰ আন এক পেছাদাৰী ফুটবল ক্লাব ব্লু-মেক্স ফুটবল ক্লাবৰ। এই ব্লু-মেক্স ফুটবল ক্লাব এতিয়া লাংচ্-নিঙ স্পৰ্টচ ক্লাব নামেৰে জনাজাত। লাজং ফুটবল ক্লাবে শ্বিলং ক্ৰীড়া সন্থাৰ ফুটবল লীগ ১৯৮৯ চনত প্ৰথমবাৰৰ বাবে জয় কৰে।\n২০০৯ চনত শ্বিলং লাজং ফুটবল ক্লাবে প্ৰথমবাৰৰ বাবে দ্বিতীয় ডিভিজনৰ আই-লীগ প্ৰতিযোগিতাত অংশগ্ৰহণ কৰে। এই লীগ হৈছে ভাৰতৰ ফুটবল লীগ সমূহৰ দ্বিতীয় শাৰীৰ লীগ। ইয়াৰ পৰৱৰ্তী ক্ৰীড়াবৰ্ষত ২০০৯-১০ লাজং ক্লাবে ভাৰতৰ সৰ্বোচ্চ ফুটবল লীগ আই-লীগত খেলাৰ যোগ্যতা লাভ কৰে। এই ক্ৰীড়াবৰ্ষতেই লাজং ক্লাবে প্ৰশিক্ষক হিচাপে নিযুক্তি দিয়ে প্ৰাক্তন ছালগাওঁকাৰ আৰু ইষ্ট বেংগল ফুটবল ক্লাবৰ প্ৰশিক্ষক ষ্টেনলী ৰজাৰিঅক।\nলাজং ক্লাবে খেলা আই-লীগৰ প্ৰথমখন খেলত তেওঁলোক পঞ্জাবৰ জে. ছি. টি. ফুটবল ক্লাবৰ হাতত পৰাজিত হয়। আই-লীগৰ প্ৰথমখন ঘৰুৱা খেলত লাজঙে ৩০০০০ হেজাৰ দৰ্শকৰ উপস্থিতিত ৩-০ গলত পৰাজিত কৰে এয়াৰ-ইণ্ডিয়াক। দ্বিতীয়খন ঘৰুৱা খেলত মোহন বাগান ফুটবল ক্লাবৰ হাতত লাজং পৰাজিত হয়।\nআই-লীগৰ সেই ক্ৰীড়াবৰ্ষৰ শেষত লাজং ক্লাব আকৌ আই-লীগ দ্বিতীয় ডিভিজনলৈ অৱনমিত হয়। লাজং ফুটবল ক্লাবে ২০১০-১১ ক্ৰীড়াবৰ্ষত আই-লীগ দ্বিতীয় ডিভিজনৰ আয়োজক হোৱা স্বত্বে প্ৰাৰম্ভিক খেলসমূহ নেখেলাকৈয়ে মুখ্য প্ৰতিযোগিতাত অংশগ্ৰহণ কৰাৰ যোগ্যতা লাভ কৰে। ১৩ মে, ২০১১ তাৰিখত লাজঙে আই-লীগৰ দ্বিতীয় ডিভিজনৰ প্ৰতিযোগিতাত মহামেদান ফুটবল ক্লাবক ১-০ গলত হৰুৱাই আৰু আকৌ আই-লীগ প্ৰথম ডিভিজনত খেলাৰ বাবে উন্নীত হয়। ২০১১-১২ ক্ৰীড়াবৰ্ষত লাজং ফুটবল ক্লাবে আই-লীগ প্ৰথম ডিভিজনত খেলিছে।\n2. ক্লাবৰ প্ৰতিকী ৰঙ আৰু অন্যান্য তথ্য\nশ্বিলং লাজং ফুটবল ক্লাবৰ চোলা বিলাক স্পনছৰ কৰে এয়াৰচেল কোম্পেনীয়ে আৰু খেলৰ সামগ্ৰী যোগান ধৰে এডিডাচ কোম্পেনীয়ে।\nআব ৰ হম আৰ শ ব ল ল জ এফ চ ৰ হ তত আছ জন আব ৰ হম এজন ভ ৰত য বল উড অভ ন ত চলচ চ ত ৰ প ৰয জক আৰ প ৰ ক তন মড ল শ ব ল ল জ ফ টবল ক ল ব হ ল ম ঘ লয ৰ\nজ ন ৱ ৰ এজন ভ ৰত য প ছ দ ৰ ফ টবল খ ল ৱ ত ও ইণ ড য ন ছ প ৰ ল গত নৰ থ ইষ ট ইউন ইট ড এফ চ আৰ আই - ল গত শ ব ল ল জ এফ চ দলৰ হ ম ডফ ল ড ৰ হ চ প\nGurung জন ম - অক ট বৰ, হ ছ এজন ভ ৰত য ফ টবল খ ল ৱ ত ও বৰ তম ন আই - ল গত শ ব ল ল জ দলত আৰ ইণ ড য ন চ প ৰ ল গত নৰ থ ইষ ট ইউন ইট ড দলত\nচনৰ জ ন ত ৰ খ ত ও শ ব ল ল জ দলৰ লগত চ ক ত বদ ধ হয ইণ ড য ন ছ প ৰ ল গৰ ব ব ত ও চনত জন আব ৰ হম আৰ শ ব ল ল জ এফ চ ৰ ম ল ক ন ধ ন নৰ থ\nজন মগ ৰহণ কৰ এজন ফ টবল খ ল ৱ ত ও ইণ ড য ন ছ প ৰ ল গত নৰ থ ইষ ট ইউন ইট ড এফ চ ৰ হ ফৰৱ ৰ ড স থ নত খ ল ইয ৰ উপৰ ও ত ও আই - ল গত শ ব ল ল জঙৰ হ খ ল\nSeminlen Doungel জন ম - জ ন ৱ ৰ এজন ভ ৰত য প ছ দ ৰ ফ টবল খ ল ৱ ত ও বৰ তম ন আই - ল গত শ ব ল ল জ দলত আৰ ইণ ড য ন চ প ৰ ল গত নৰ থ ইষ ট ইউন ইট ড দলত\nWikipedia: শ্বিলং লাজং ফুটবল ক্লাব\nশ্বিলং লাজং ফুটবল ক্লাব,


এইয়া সৰ্বাধিক খুচুৰা মূল্য (এম.আৰ.পি.) বাতিল কৰাৰ সময়\nগ্ৰাহকসকলে ক্ৰয় কৰা সকলো পেকেটযুক্ত সামগ্ৰীৰ ওপৰত মুদ্ৰণ কৰা সৰ্বাধিক খুচুৰা মূল্য (এম.আৰ.পি.) 1990 চনত অসামৰিক যোগান মন্ত্ৰালয়, আইনী মেট্ৰ'লজী বিভাগৰ দ্বাৰা ওজন আৰু পৰিমাপ আইনৰ মানদণ্ড (পেকেটযুক্ত সামগ্ৰীৰ নিয়ম) (1976)ত সংশোধন কৰি প্ৰৱৰ্তন কৰা হৈছিল। এইটো কৰ ফাঁকি প্ৰতিৰোধ কৰিবলৈ আৰু ৰিটেইলাৰৰ দ্বাৰা মুনাফাৰ পৰা গ্ৰাহকসকলক সুৰক্ষিত কৰাৰ বাবে আছিল। সংশোধনৰ আগতে, নিৰ্মাতাসকলে সৰ্বাধিক খুচুৰা মূল্য (সকলো কৰ সহ) বা খুচুৰা মূল্য (স্থানীয় কৰ অতিৰিক্ত) প্ৰিণ্ট কৰিব পাৰে। যেতিয়া উৎপাদকসকলে পিছৰ পদ্ধতিটো বাছনি কৰিছিল, দেখা গৈছিল যে ৰিটেইলাৰসকলে প্ৰায়ে স্থানীয়ভাৱে প্ৰযোজ্য কৰতকৈ অধিক মাচুল লয়। সেয়েহে, সকলো পেকেটযুক্ত সামগ্ৰীৰ ওপৰত এম.আৰ.পি.-ৰ বাধ্যতামূলক মুদ্ৰণ প্ৰৱৰ্তন কৰাৰ বাবে সংশোধনীটো কৰা হৈছিল। যদিও পূৰ্ব-উদাৰ ভাৰতৰ গ্ৰাহকসকলক সুৰক্ষা দিয়াৰ অভিপ্ৰায়ক প্ৰশংসা কৰিব পাৰি, আজি প্ৰণালীটো অব্যাহত ৰখাৰ কোনো অৰ্থ নাই। ভাৰতত এম.আৰ.পি.-ৰ প্ৰথা অনন্য, পুৰণি আৰু অকাৰ্যকৰী। ভাৰত হৈছে সম্ভৱতঃ বিশ্বৰ একমাত্ৰ দেশ য'ত এনে ব্যৱস্থা আছে, য'ত মুদ্ৰিত সৰ্বাধিক খুচুৰা মূল্যতকৈ অধিক মূল্য আদায় কৰাটো আইনৰ দ্বাৰা দণ্ডনীয়। বেছিভাগ দেশত, এক সাৰ্বজনীনভাৱে প্ৰয়োগযোগ্য মুদ্ৰিত মূল্য থকাৰ প্ৰণালীটো মূল্য নিৰ্ধাৰণৰ দৰে বুলি গণ্য কৰা হয় আৰু এনেদৰে প্ৰতিযোগিতা বিৰোধী বুলি নিষিদ্ধ কৰা হয়।\nপ্ৰায়ে সন্মানিত হোৱাৰ সলনি এম.আৰ.পি.-ৰ নিয়ম উলংঘা কৰা হয়। প্ৰথমতে, এম.আৰ.পি. কেৱল সামগ্ৰীৰ ক্ষেত্ৰত প্ৰযোজ্য হয়, সেৱাৰ ক্ষেত্ৰত নহয়। দ্বিতীয়তে, আটাইতকৈ অত্যাৱশ্যকীয় সামগ্ৰীবোৰ পেকেট কৰা নহয় আৰু সেয়েহে, এম.আৰ.পি. নিয়মৰ অধীনত নপৰে। ফল, পাচলি, চাউল, মাহজাতীয় শস্য আদি সদায়ে মুকলিকৈ বিক্ৰী কৰা হয় আৰু এনেদৰে ৰিটেইলাৰৰ মূল্য বাছনি কৰাৰ স্বাধীনতা থাকে তেওঁৰ ব্যয় আৰু সেই সামগ্ৰীৰ চাহিদা আৰু যোগানৰ ওপৰত আধাৰিত কৰি। তৃতীয়তে, আনকি পেকেট কৰা সামগ্ৰীবোৰসাধাৰণতে এম.আৰ.পি.-ত বিক্ৰী কৰা নহয়। চিনেমা থিয়েটাৰ, উচ্চ মানৰ ৰেষ্টুৰেণ্ট, পৰ্যটন স্থল, বিমানবন্দৰ আৰু ৰেল ষ্টেচনত এম.আৰ.পি.-তকৈ অধিক মূল্য পৰিশোধ কৰাটো অস্বাভাৱিক নহয়। চতুৰ্থত, বহুতো দোকানে এম.আৰ.পি.-ৰ দ্বাৰা আৱৰা নোহোৱা 'সেৱা'ৰ বাবে মাচুল লয়, উদাহৰণ স্বৰূপে, আপুনি প্ৰায়ে ঠাণ্ডা বটলৰ পানী বা কোমল পানীয় ক্ৰয় কৰাৰ সময়ত প্ৰিমিয়াম, 'কুলিং চাৰ্জ' পৰিশোধ কৰিব লগা হয়। পঞ্চমত, উৎপাদকসকলে কেতিয়াবা এম.আৰ.পি. এটা ইমান হাস্যকৰভাৱে উচ্চ প্ৰিণ্ট কৰে যে সামগ্ৰীটো প্ৰকৃত মূল্যত বিক্ৰী কৰিব পাৰি যি 90 শতাংশ লৈকে ৰেহাই প্ৰাপ্ত হয়, যাৰ ফলত মুদ্ৰিত এম.আৰ.পি.-ক মূল্য সংকেত দিয়াৰ সামৰ্থ্যত অপ্ৰয়োজনীয় কৰি তোলে। আতচবাজী আৰু অটোমোবাইল স্পেয়াৰ পাৰ্টচ ইয়াৰ আটাইতকৈ স্পষ্ট উদাহৰণ। মুদ্ৰিত এমআৰপিতকৈ অধিক হাৰত সামগ্ৰী বিক্ৰী কৰা হৈছে নে নাই পৰীক্ষা কৰাৰ দায়িত্ব ৰাজ্যিক আইনী মেট্ৰ'লজী বিভাগৰ বিষয়াসকলৰ ওপৰত। বিভিন্ন চহৰত বহুপ্ৰচাৰিত অভিযানৰ কেইটামান উদাহৰণ আছে, কিন্তু সাধাৰণতে, ইয়াৰ ফলত এই বিষয়াসকলৰ মাজত ভাড়া বিচৰা হয়।\nএম.আৰ.পি.-য়ে, ৰিটেইলাৰসকলৰ বাবে এক কেন্দ্ৰবিন্দু প্ৰদান কৰি এক প্ৰকৃত অভিন্ন মূল্য হৈ পৰে আৰু খুচুৰা মূল্যৰ মিত্ৰতা সৃষ্টি কৰে। সেয়েহে, এম.আৰ.পি.-য়ে প্ৰায়ে সুৰক্ষা দিব বিচৰা গ্ৰাহকসকলক আঘাত কৰে।এম.আৰ.পি.-ৰ প্ৰতিৰক্ষাত প্ৰায়ে দিয়া এটা যুক্তি হ'ল এইটো দূৰৱৰ্তী স্থানৰ গ্ৰাহকসকলক সুৰক্ষিত কৰাৰ বাবে যিসকলে সঠিক মূল্যৰ সন্ধানত বিভিন্ন দোকানলৈ যোৱাৰ বিকল্প নাই। যদিও এম.আৰ.পি.-ৰ লক্ষ্য হৈছে অভিন্ন মূল্য স্থাপন কৰা, সেয়া বাণিজ্যিক নগৰ অঞ্চলত হওঁক বা পশ্চিম ঘাটৰ দূৰৱৰ্তী গাওঁত হওঁক, ইয়াৰ ফলত প্ৰায়ে ৰিটেইলাৰ আৰু গ্ৰাহক দুয়োৰে বাবে ক্ষতিকাৰক হয়। দূৰৱৰ্তী স্থান আৰু গাওঁবোৰত ৰিটেইলাৰসকলে প্ৰায়ে উচ্চ পৰিবহন ব্যয় বহন কৰিব লগা হয়, যিবোৰ তেওঁলোকে অন্তিম গ্ৰাহকক দিব নোৱাৰে, কিয়নো তেওঁলোকক আইনীভাৱে এম.আৰ.পি.-তকৈ অধিক মূল্য লোৱাৰ অনুমতি দিয়া নহয়। সেয়েহে, তেওঁলোকে লোকচান কৰে। ইয়াক এৰাই চলিবলৈ, তেওঁলোকে বহুতো সামগ্ৰী মজুত নকৰিবলৈ বাছনি কৰে, যাৰ ফলত এই স্থানবোৰত গ্ৰাহকসকলৰ বাবে উপলব্ধ বিকল্প হ্ৰাস হয়। অৱশ্যে, যদি তেওঁলোকক তেওঁলোকৰ নিজৰ মূল্য নিৰ্ধাৰণ কৰিবলৈ অনুমতি দিয়া হয়, তেওঁলোকে পৰিবহন ব্যয়ৰ কাৰক হ'ব আৰু এম.আৰ.পি.-য়ে বৰ্তমানে নিৰ্দেশ দিয়ামূল্যতকৈ অলপ বেছি মূল্য আদায় কৰিব। অৱশেষত, এই সামগ্ৰীবোৰৰ চাহিদা আছে আৰু ৰিটেইলাৰ এজনে অতি-স্বাভাৱিক লাভ কৰি আছে বুলি দেখি সেই ক্ষেত্ৰত অধিক দোকান খুলিব। যেতিয়া ৰিটেইলাৰৰ চাহিদা বৃদ্ধি হয়, পাইকাৰী বিক্ৰেতা আৰু নিৰ্মাতাসকলে বিতৰণৰ বাবে উন্নত সুবিধা সৃষ্টি কৰিব।


মনোযােগ আৰু আগ্রহ Class XII শিক্ষা (প্রশ্নোত্তৰ) অধ্যায় 6\nপাঠৰ নাম মনোযােগ আৰু আগ্রহ (খ)\nমনোযােগ আৰু আগ্রহ Class XII\nপ্রঃ আগ্ৰহৰ যিকোনাে এটা পৰিৱেশীয় কাৰক উল্লেখ কৰা।\nউঃ পৰিৱেশৰ আকর্ষণীয় উদ্দীপক।\nপ্রঃ মনােযােগক কিয় মনৰ এক নির্বাচনধর্মী প্রক্রিয়া বুলি কোৱা হয়? (F-2012)\nউ : মনােযােগক মনৰ নির্বাচনধর্মী কার্য বুলি কোৱা হয়। বাহ্য জগতৰ অনেক উদ্দীপকে আমাৰ মনত প্ৰভাৱ পেলায় যদিও সেই বিষয় বিলাকৰ ভিতৰত আটাইতকৈ শক্তিশালী উদ্দীপক বাচি লৈ তাৰ প্ৰতিহে মনােযােগ দিয়া হয়। আন আন উদ্দীপকে মনত এক সাধাৰণ চেতনা অনুভৱ কৰালেও শক্তিশালী উদ্দীপকেহে দেহ-মনত বিশেষভাৱে প্রতিক্রিয়াৰ সৃষ্টি কৰে। ফলত আমি সেই উদ্দীপকৰ প্রতি মনােযােগী হৈ পৰো । মনােযােগ প্রদানৰ বাবে মনে সদায় এক বিশেষ বিষয় বা বস্তু নির্বাচন কৰে।\nপ্রঃ শ্ৰেণীকোঠাৰ পৰিৱেশত এজন শিক্ষকে ছাত্ৰৰ মনোযােগ কেনেকৈ বৃদ্ধি কৰিব পাৰে আলােচনা কৰা।\nউ: শ্রেণীকোঠাৰ পৰিৱেশত এজন শিক্ষকে ছাত্ৰৰ মনােযােগ বৃদ্ধি কৰিবলৈ শিক্ষকে গুৰুত্বপূর্ণ ভূমিকা পালন কৰ্বি লগা হয়। তলত এই বিষয়ে আলােচনা কৰা হ’ল-\n(১) পুৰস্কাৰ আৰু শাস্তি : শিক্ষানুষ্ঠানসমূহত শিক্ষার্থী শিক্ষণৰ প্রতি মনোযােগী বা আগ্রহান্বিত কৰিবলৈ দুই ধৰণৰ ব্যৱস্থাৰ সহায় লােৱা হয়। সেয়া হৈছে পুৰস্কাৰ আৰু শাস্তি। এইটো সত্য যে শিক্ষাক্ষেত্ৰত পুৰস্কাৰ আৰু শাস্তিৰ ভূমিকা নুই কৰিব নােৱাৰি। এই ব্যৱস্থাই কিছু পৰিমাণে হ’লেও\nমনোেযােগ আকৰ্ষণত ছাত্ৰ-ছাত্ৰীক সহায় কৰে। কিন্তু ইয়াৰ অতিমাত্রা প্রয়ােগ ক্ষতিকাৰক হয়। বিশেষকৈ দৈহিক শাস্তি অৱলম্বন কৰা অনুচিত।\n(২) শিক্ষকৰ ব্যক্তিত্ব : শিক্ষকৰ ব্যক্তিত্ব, চাল-চলন, পিন্ধন-উৰণ, আচাৰ ব্যৱহাৰ আদিয়েও ছাত্র-ছাত্রীসকলক সাধাৰণতে প্ৰভাৱিত কৰে আৰু শিকাৰ প্রতি মনোেযােগ বঢ়ায়। সেয়েহে শিক্ষসকল ব্যক্তিত্বৰ প্রতি সজাগ হােৱা উচিত।\n(৩) দৃষ্টান্তৰ ব্যৱহাৰ: ছাত্ৰ-ছাত্ৰীসকলৰ পাঠদানৰ সময়ত বিষয় বস্তুৰ লগত ৰজিতা খুৱাই দৃষ্টান্ত ব্যৱহাৰ কৰিব পাৰে। ফলত শিক্ষার্থীয়ে সহজে নতুন বিষয় এটা আয়ত্ব কৰিব পাৰে।\n(৪) শ্ৰৱণ দর্শন সঁজুলিৰ ব্যৱহাৰ: শ্ৰেণীকোঠাত শিক্ষকে কোনাে বিষয়ত ছাত্ৰ-ছাত্ৰীৰ মনােযােগ আকষর্ণ কৰিবলৈ হ’লে আকর্ষণীয় দৃশ্য-শ্রাব্য সঁজুলি ব্যৱহাৰ কৰা ভাল।\n(৫) কৌতুক বা ৰগৰ : হাঁহি মানুহৰ সর্বোত্তম ঔষধ। শ্ৰেণীকোঠাত শিক্ষকে হাস্যৰস প্রয়ােগৰ সহায়ত যিকোনাে বিষয়ৰ পাঠদান কৰােতে হাস্যৰস থকা উদাহৰণ ব্যৱহাৰ কৰি ছাত্র-ছাত্রীক আমােদৰ লগতে মনােযােগ আৰু আগ্রহ বৃদ্ধি কৰিব পাৰি।\n(৬) পুনৰাবৃত্তিৰ বৰ্জনঃ একেখিনি বিষয়বস্তুক বাৰে বাৰে পুনৰাবৃত্তি কৰাৰ পৰা শিক্ষকসকল বিৰত থাকিব লাগে। সেয়েহে পুনৰাবৃত্তিৰ ক্ষেত্ৰত শিক্ষসকল সাৱধান হােৱা উচিত।\nপ্র : “ আগ্রহ মনােযােগৰ পূৰ্বচৰ্ত।” ব্যাখ্যা কৰা।\nউঃ মনােযােগক মনৰ নির্বাচনীধর্মী কার্য বুলি কোৱা হয় আৰু ইয়াৰ লগত আগ্রহ ওতঃপ্রােতভাৱে জড়িত। শিক্ষাৰ ক্ষেত্ৰখনত বিশেষ গুৰুত্ব আৰু প্ৰয়ােজনীয়তাৰ প্ৰতি লক্ষ্য ৰাখি মনােবিদসকলে মনােযােগ আৰু আগ্ৰহক শিক্ষণ প্রক্রিয়াৰ উপায় আৰু সমাপ্তি বুলি মন্তব্য কৰিছে। যি কোনাে ধৰণৰ ফলপ্রসূ শিক্ষণৰ বাবে ব্যক্তিৰ মানসিক সজাগতা আৰু ইচ্ছাৰ নিতান্তই দৰকাৰ। কেৱল মনোযােগ আৰু আগ্ৰহেৰে এনে মানসিক অৱস্থাৰ সৃষ্টি কৰিব পাৰে। মনোযােগৰ এটা প্ৰধান কাৰণ ৰা চৰ্ত হৈছে মনৰ অন্তর্নিহিত আগ্রহ। এই আগ্রহে মনােযোগ প্রদানৰ বাবছ ব্যক্তিক প্ৰেৰণা যােগায়। আগ্রহ ব্যক্তিৰ নানাধৰণৰ অনুভূতি জড়িত অভিজ্ঞতাৰ পৰা জন্ম হ’ব পাৰে। ব্যক্তিৰ আগ্রহেই মনােযােগৰ বিষয়বস্তু নির্ধাৰণ কৰে। সেয়েহে আগ্রহ অবিহনে মনোযােগ সম্ভৱ নহয় বুলি কোৱা হয়। কোনাে বিষয়ৰ প্রতি আগ্রহ থাকিলে স্বাভাৱিকতে মনােযোগৰ সৃষ্টি হয়। গতিকে আগ্রহ মনােযােগৰ পূর্ব চর্ত বুলিব পাৰি।\nপ্ৰ: “ ঐচ্ছিক মনােযােগে আগ্রহ সৃষ্টি কৰে।” এটা উদাহৰণ দিয়া আৰু ব্যাখ্যা কৰা।\nউঃ যেতিয়া আমি কোনাে উদ্দীপনাৰ প্রতি ইচ্ছা কৰি মনােযােগ দিওঁ তেতিয়া তাক ঐচ্ছিক মনােযােগ বােলা হয়। এই প্ৰকাৰৰ মনােযােগত মানসিক প্রচেষ্টা আৰু ইচ্ছাশক্তিৰ বিশেষ প্রয়ােজন হয়। উদাহৰণস্বৰূপে যিসকল বিদ্যার্থীৰ অধ্যয়নৰ প্রতি স্পৃহা আছে তেওঁলােকে বাধা-বিঘিনি থাকিলেও মনােযােগ দিব পাৰে।\nপ্ৰ: ‘মনােযােগৰ অনুপস্থিতিয়ে আগ্রহৰ অনুপস্থিতিক বুজায়’। আলোচনা কৰা।\nউঃ মনােযােগৰ অনুপস্থিতিয়ে আগ্ৰহৰ অনুপস্থিতিক সূচায়। কিয়নাে মনােযােগ আগ্রহৰ এক সক্রিয় অৱস্থা বােলা হয়। আকৌ আগ্রহকে মনােযােগৰ এক সুপ্ত অৱস্থা বুলিও কোৱা হয়। যেতিয়ালৈকে আমাৰ মনত মনােযােগ নিস্কর্ম বা সুপ্ত অৱস্থাত থাকে সেই অৱস্থাক মনােবিজ্ঞানী মেকভুগেলে ‘আগ্রহ বুলি কৈছে। যি মুহূর্ততে সুপ্ত আগ্রহ পৰিৱেশৰ কোনাে কাৰকৰ ফলত জাগ্ৰত হৈ পৰে তেনে অৱস্থাক মনোেযােগ বােলে। মেকাডুগেলৰ মতে আগ্রহ মনােযােগৰ এক প্ৰধান কাৰণ। মনােবিদ ‘Stout’ৰ মতে মনােযােগ আৰু আগ্রহক এটা মুদ্ৰৰ দুটা পিঠি বুলি অভিহিত কৰিছে। মনােযােগ যেতিয়া প্রকাশ্য হৈ থাকে তেতিয়া আগ্রহ লুকাই থাকে। যেতিয়া কোনাে বিষয়ৰ প্রতি আগ্রহ প্রকাশ কৰা হয় তেতিয়া বিষয়টোৰ প্রতি মনোেযােগ দিয়াকে বুজায়। আধুনিক মনােবিদসকলৰ মতে শিক্ষাক্ষেত্ৰত ছাত্র- ছাত্ৰীসকলক যথাসম্ভৱ স্ব-শিক্ষাৰ বাবে অভিপ্রায়িত কৰিব লাগে। এনে কৰিলে স্বাভাৱিকতেই শিক্ষা লাভৰ প্ৰতি শিক্ষার্থীৰ মনোযােগ আৰু আগ্রহ বাঢ়ে। তাৰােপৰি নানাধৰণৰ শিক্ষণ পদ্ধতি, নন আকর্ষণীয় শিক্ষা সঁজুলি আদি বাৱহাৰ কৰি শিক্ষকে শিক্ষা লাভৰ প্রতি ছাত্র-ছাত্রীৰ মনােযােগ, আগ্রহ বঢ়াই তুলিব পাৰে। কাৰণ মনােযােগ, আগ্রহ অবিহনে গ্রহণ কৰা শিক্ষা ফলপ্রসূ নহয়। সেয়েহে এইক্ষেত্ৰত শিক্ষকৰ এক বিশেষ ভূমিকা আছে। কেৱল ছাত্র-ছাত্রীৰ মনােযােগ আৰু আগ্রহৰ বিকাশৰ ক্ষেত্ৰত এক গুৰুত্বপূর্ণ ভূমিকা পালন কৰিব পাৰে।\nপ্রঃ মনােযােগক কিয় এক অনুসন্ধানমূলক প্রক্রিয়া বুলি বিবেচনা কৰা হয়?\nউ : মনােযােগ মনৰ কোনাে শক্তি নহয়, ই এক মানসিক ক্রিয়াহে। মনােযোগৰ সহায়ত মানুহৰ কৌতুহল পুৰণ হয়। কিয়নাে ই ব্যক্তিক অনুসন্ধান কার্যত সহায় কৰে। গভীৰ মনোযােগে আমাক কোনাে বিষয়ৰ তথ্য উদ্ঘাটন কৰাত বা কোনাে বস্তুক স্পষ্টকৈ বুজাত সহায় কৰে। আমাৰ পাঁচ ইন্দ্রিয়ক,প্ৰভাৱিত কৰা সকলাে বিষয়ৰ প্রতি মনােযােগ প্রদান কৰা নহয়। মনােযােগ এটা সময়ত এক বিশেষ বস্তু বা বিষয়ৰ ওপৰতহে নিবদ্ধ হৈ থাকে। মনােযােগৰ সহায়ত মানুহৰ কৌতুহল পূৰণ হয়। কাৰণ ই ব্যক্তিক অনুসন্ধান কার্যত সহায় কৰে। সেই কাৰণে অনুসন্ধানী ধর্ম মনােযােগৰ এটা প্রক্রিয়া বুলি গণ্য কৰা হয় ।\nClass 12 Education Chapter6Question Answer In Assamese\nপ্রঃ মনোযােগৰ বস্তুনিষ্ঠ কাৰকৰ বৰ্ণনা কৰা। (F-2013)\nউঃ মনােযােগৰ বস্তুনিষ্ঠ কাৰক হ’ল–\n(১) আকাৰ বা আকৃতি: সৰু আকাৰৰ বস্তুতকৈ ডাঙৰ আকাৰৰ বস্তু সদায় সহজতে চকুত পৰে। সেই কাৰণে ডাঙৰ ডাঙৰ আখৰেৰে লিখা বিজ্ঞাপন, পােষ্টাৰ আদি ঠায়ে ঠায়ে আঁৰি দিয়া হয়। গতিকে বস্তুৰ আকাৰেও মনােযােগৰ ওপৰত প্ৰভাৱ পেলায়।\n(২) পুনৰাবৃত্তি : কোনাে এটা বিষয় বাৰে বাৰে পুনৰাবৃত্তি কৰি থাকিলেও আমাৰ মনােযােগ তাত নিবদ্ধ হৈ পৰে। শ্ৰেণীত প্রথমবাৰ মনােযােগ দিব নােৱাৰা ছাত্র-ছাত্রীৰ প্রতি সেয়েহে শিক্ষকে পুনৰাবৃত্তি কৰি থাকিলে তেনে ছাত্ৰ-ছাত্ৰীয়ে মনােযােগ দি উঠিব পাৰে।\n(৩) উজ্জ্বলতা : উজ্জ্বল বস্তুৰ প্ৰতি স্বাভাৱিকতেই মন আকর্ষিত হােৱা দেখা যায়। সেইবাবে সৰু ল’ৰা-ছােৱালীৰ কিতাপত বিভিন্ন ধৰণৰ উজ্জ্বল ৰঙৰ ছবি ব্যৱহাৰ কৰা হয়।\n(৪) নতুনত্ব : নতুন বস্তু বা বিষয়ৰ প্রতি সদায়েই মনোযােগ আকর্ষিত হয়। সেয়েহে কোনাে অভিনৱ সৃষ্টিৰ প্রতি নতুন কিতাপৰ প্রতি আমাৰ মন সহজে আকর্ষিত হয়।\n(৫) তীব্রতা : শক্তিশালী উদ্দীপকৰ প্রতি আমাৰ মনােযােগ সহজেই আকর্ষিত হয়। আকৌ ক্ষীণ আৰু উচ্চ এই দুই স্তৰৰ ভিতৰত উচ্চ স্বৰৰ প্রতি আমাৰ মনােযােগ আকর্ষিত হয়। শিক্ষকৰ মধুৰ মাতে ছাত্ৰ-ছাত্ৰীৰ মনােযােগ আকর্ষিত কৰে।\n(৬) গতিশীলতা : স্থিতিশীল বস্তুতকৈ গতিশীল বস্তুৰ মন আকর্ষণ কৰিব পৰা ক্ষমতা বেছি। সেই বাবে ৰৈ থকা গাড়ীখনতকৈ গৈ থকা গাড়ীখনে আমাক অধিক মনােযােগী কৰি তােলে।\nপ্রঃ ঐচ্ছিক মনােযােগত উদ্দীপকৰ কোনাে প্ৰভাৱ নাথাকে।\nপ্র: আগ্রহ কি? আগ্রহৰ বৈশিষ্ট্যসমূহ আলােচনা কৰা।\nউ : আগ্রহ হৈছে মনােযােগৰ এক আনুষংগিক বিষয়। ই হ’ল, ব্যক্তিমনৰ সুপ্ত আৰু অন্তর্নিহিত অৱস্থা। আগ্রহ বা Interestশব্দটো লেটিন ভাষাৰ পৰা আহিছে যাৰ অৰ্থ হ’ল কোনাে বিষয়ৰ লগত জড়িত হৈ থকা। অর্থাৎ যিটো বিষয়ৰ লগত আমি জড়িত হৈ থাকো সেই বিষয়টোৰ প্রতি আমাৰ আগ্রহ জন্মে। মনােবিজ্ঞানীসকলৰ মতে মনােযােগক অর্থপূর্ণভাৱে বাস্তৱত পুনৰাবৃত্তি প্রচেষ্টাকে আগ্রহ বােলে। আগ্রহৰ বৈশিষ্ট্যসমূহ হল—\n(১) ই সহজাত প্রবৃত্তি, মূল প্ৰেৰণা আৰু অভিপ্রায়ৰ লগত জড়িত।\n(২) ই ব্যক্তিৰ সুপ্ত মানসিক অৱস্থা।\n(3) কিছুমান আগ্রহ জন্মগত আৰু কিছুমান আর্জিত।\n(৪) ই হ’ল এক গতিশীল মনোেভাৱ।\nপ্রঃ “ প্রবৃত্তি মনােযােগৰ এটা গুৰুত্বপূৰ্ণ চর্ত”- ব্যাখ্যা কৰা।\nউ : প্রবৃত্তি হৈছে সহজাত জৈৱিক প্ৰৱণতা যাৰ তাড়নাত ব্যক্তিয়ে আভ্যন্তৰীণভাৱে মনােযােগ দিয়ে। এইবিধ মনােযােগ হৈছে জৈৱিক প্রয়ােজনভিত্তিক। দৈহিক প্রয়ােজনত ক্ষুধা অনুভৱ কৰা বাবে খাদ্যৰ প্রতি আমি মনােযােগী হৈ উঠো। মানসিক প্রয়ােজনত কৌতুহল অনুভৱ কৰা বাবে নতুন জ্ঞানৰ প্রতি আমি মনােযােগী হওঁ। সেয়েহে কোৱা হয় প্রবৃত্তি মনােযােগৰ এটা গুৰুত্বপূর্ণ চর্ত।\nপ্ৰ: উচ্চ শব্দ বা হুলস্থুল আৰু জিকিমিক পােহৰে আমাৰ মনােযােগ তৎক্ষণাৎ আকর্ষণ কৰে কাৰণ দৰ্শোৱা।\nউ : শক্তিশালী উদ্দীপকৰ প্রতি আমাৰ মনােযােগ তৎক্ষণাৎ আকর্ষিত হয়। ক্ষীণ আৰু উচ্চ এই দুটা স্তৰৰ ভিতৰত উচ্চ স্বৰৰ প্ৰতিহে আমাৰ মনােযােগ সহজে আকর্ষিত হয়। মনােযােগৰ বাহ্যিক বা বস্তুনিষ্ঠ দিশৰ বাবে উচ্চ শব্দৰ প্রতি স্বাভাৱিকতে মন আকর্ষিত হয়।\nপ্রঃ মনােযােগ আৰু আগ্রহ একেটা মুদ্ৰাৰ দুটা পিঠি’— কথাষাৰ ব্যাখ্যা কৰা। (F-2017)\nউ : মনােবিদ জে. এম. ৰ’চে আগ্রহ আৰু মনােযােগ একেটা মুদ্ৰাৰে ইপিঠি সিপিঠি বুলি মন্তব্য কৰিছিল। মনােযােগৰ অর্থ হ’ল পৰিৱেশৰ কোনাে বিষয় বা বস্তুৰ ওপৰত মনৰ সচেতনতা আৰােপ কৰা। আগ্রহ মনােযােগৰ প্রধান স্বর্ত বা আভ্যন্তৰীণ কাৰণ। এই দুয়ােবিধ কার্যৰে শিক্ষাক্ষেত্ৰত যথেষ্ট গুৰুত্ব আছে। মনােযােগ আৰু আগ্ৰহৰ মাজত ওতঃপ্রােত সম্বন্ধ আছে। ইয়াৰ পৰাই প্ৰকৃতাৰ্থত আগ্রহক মনােযােগৰ পূর্বচর্ত বুলি ব্যাখ্যা কৰিব পাৰি। আগ্রহ নাথাকিলে কোনাে বিষয়ত মনোযােগ দিয়াটো মনােযােগৰ সম্ভৱ নহয়। আগ্রহ স্বাভাৱিক হ’লে মনােযােগৰ কাম সহজ হয়; নহলে প্রথমে সৃষ্টি কৰিলেহে মনােযােগত প্রবৃত্ত হ’ব পৰা যায়। মনােযােগৰ এনে সম্বন্ধৰ কথা উপলব্ধি কৰিয়েই মেকভুগেলে কৈছে যে, আগ্রহ হ’ল সুপ্ত মনােযােগ আৰু মনােযােগ হ’ল আগ্রহৰ সক্রিয় ৰূপ । আমি কিতাপ এখন পঢ়াৰ আগ্রহ প্রকাশ কৰাৰ মুহূর্ততে কিতাপখনৰ প্রতি মনােযােগ দিয়া বুজায় আৰু সম্পূর্ণ মনোযােগেৰে কিতাপখন পঢ়াৰ অৰ্থ হ’ল আমাৰ কিতাপ পঢ়াৰ প্ৰতি থকা আগ্রহক সক্রিয় ৰূপ দিয়া। গতিকে মনােযােগ আৰু আগ্রহ ইটোৰ পৰা সিটোক বিচ্ছিন্ন কৰা নাযায়। শিক্ষাক্ষেত্ৰত মনােযােগ আৰু আগ্রহৰ এক বিশেষ ভূমিকা আছে। কাৰণ ছাত্র-ছাত্রীৰ শৈক্ষিক জীৱনৰ কৃতকার্যতা ঘাইকৈ মনােযােগ আৰু আগ্ৰহৰ ওপৰতে নিৰ্ভৰশীল । সেয়েহে মনােযােগ আৰু আগ্রহক ‘মনােযােগ আৰু আগ্রহ একেটা মুদ্ৰাৰ দুটা পিঠি বুলি কোৱা হৈছে।\nপ্রঃ কোনাে এজন ব্যক্তিয়ে আনৰ হস্তক্ষেপ নাহােৱাকৈ ইচ্ছাকৃতভাৱে পৰিৱেশৰ কোনাে বস্তু বা বিষয়লৈ প্রদান কৰা মনােযােগক ঐচ্ছিক বা ইচ্ছাকৃত মনােযােগ বোলা হয়।\nপ্রঃ মনােযােগ আৰু আগ্ৰহৰ মাজত থকা সম্পর্ক ব্যাখ্যা কৰা\nউ : মনােযােগ আৰু আগ্রহ দুবিধ অতি প্রয়ােজনীয় মানসিক কার্য। মনােবৈজ্ঞানিক সকলৰ মতে আগ্রহ হৈছে মনােযােগৰ এটা অপৰিহার্য অংগ। মনােযােগে সদায় আগ্রহৰ বাহনৰূপে কাম কৰে। আগ্রহৰ দ্বাৰা মনােযােগৰ সৃষ্টি হয় আৰু মনােযােগে আগ্রহ প্রকাশ কৰে । আগ্রহ নাথাকিলে কোনাে বিষয়ত মনােযােগ দিয়াটো মনােযােগ প্রকৃত সত্য নহয় । আগ্রহ স্বাভাৱিক হলে মনােযােগ কার্য সহজ হয়। নহ’লে প্রথমে আগ্রহ সৃষ্টি কৰি লৈহে মনোযােগত প্রবৃত্ত হ’ব পাৰি। মনােযোগৰ আৰু আগ্ৰহৰ এনে গভীৰ সম্বন্ধৰ প্রতি লক্ষ্য ৰাখি বিখ্যাত মনােবৈজ্ঞানিক মেকভুগেলে তেখেতৰ গ্ৰন্থ “An Outline of Pshychology”ত এনেধৰণে মন্তব্য আগবঢ়াইছে- “আগ্রহ সুপ্ত মনােযােগ আৰু মনােযােগ আগ্রহৰ সক্রিয়তা”অথবা “আগ্রহ মনােযােগৰ সুপ্ত অৱস্থা আৰু মনােযােগ আগ্রহৰ সক্রিয় অৱস্থা মাথােন।” ইয়াৰ দ্বাৰা, তেখেতে হয়াকে বুজাব খুজিছে যে মনােযােগ আগ্রহৰ এনে ওতঃপ্রােত সম্বন্ধ যে এবিধ আনবিধৰ পৰা পৃথক কৰিব নােৱৰি। যেতিয়ালৈকে আমাৰ মনত মনােযােগ নিষ্কর্ম বা সুপ্ত অৱস্থাত থাকে সেই অৱস্থাক মেকডুগলে আগ্রহ বুলি কৈছে। যি মূহুর্ততে সুপ্ত আগ্রহ পৰিৱেশৰ কোনাে কাৰকৰ ফলত জাগ্ৰত হৈ পৰে তেনে অৱস্থাক মনোেযােগ বােলা হয়। গতিকে মেকভুগেলৰ মতে আগ্রহ মনােযােগৰ এক প্ৰধান কাৰণ। আগ্রহে যি দৰে মনােযােগৰ জন্ম দিয়ে সেইদৰে মনােযােগেও ব্যক্তিমনত আগ্রহ ওপজাৰ ক্ষেত্ৰত সহায় কৰিব পাৰে। এই দুয়ােটাৰ গাঢ় সম্বন্ধৰ প্রতি লক্ষ্য ৰাখি মনােবিদ জে. এম. ৰ’চে আগ্রহ আৰু মনোযােগ একেটা মুদ্ৰাৰ ইপিঠি সিপিঠি বুলি মন্তব্য কৰিছে। শিক্ষাৰ ক্ষেত্ৰখনতাে মনোযােগ আৰু আগ্ৰহৰ এক বিশেষ ভূমিকা আছে। কিয়নাে ছাত্র-ছাত্রীৰ শৈক্ষিক জীৱনৰ সফলতা-বিফলতা ঘাইকৈ মনােযােগ-আগ্রহৰ ওপৰতে নিৰ্ভৰ কৰে। সেয়েহে মনােবিদসকলে এই দুবিধক শিক্ষণ প্রক্রিয়াৰ উপায় আৰু সমাপ্তি বুলি অভিহিত কৰিছে। আগ্রহ আৰু মনােযােগৰ সম্বন্ধ অবিচ্ছেদ্য। এটাক আনটোৰ পৰা পৃথক হিচাপে বিবেচনা কৰা অর্থহীন। আগ্রহে যিদৰে মনােযােগৰ সৃষ্টি কৰে, মনােযােগেও ব্যক্তিমনত আগ্রহৰ জন্ম দিব পাৰে।\nপ্রঃ মনােযােগ হৈছে মানসিক প্রস্তুতি।\nপ্র : আগ্রহ মনােযােগৰ প্ৰধান কাৰক।\nপ্রঃ ৰাতিপুৱাৰ দৈনিক বাতৰি কাকতৰ প্ৰতি থকা আমাৰ আগ্রহ হৈছে ক্ষণস্থায়ী আগ্রহ।\nপ্রঃ উদ্দীপকৰ তীব্রতা মনোযােগৰ বস্তুনিষ্ঠ বা বাহ্যিক কাৰণ।\nপ্রঃ যি আগ্রহ প্রবৃত্তিৰ পৰা উদ্ভৱ হয় তাকেই সুপ্ত আগ্রহ বােলে।\nপ্রঃ আগ্রহ বা Interest শব্দটো লেটিন শব্দৰ পৰা উৎপত্তি হৈছে।\nপ্রঃ যি মনোেযােগ উদ্দীপকৰ আকর্ষণীয়তাৰ বাবে দিয়া হয় তাক অনৈচ্ছিক মনােযােগ বােলে। (F-2013)\nশুদ্ধনে অশুদ্ধ লিখা।\nপ্র : আগ্রহে মনোযােগৰ সৃষ্টি কৰে কিন্তু মনােযােগে আগ্রহ সৃষ্টি নকৰে। (F-2013)\nউ : অশুদ্ধ।\nপ্র : আগ্রহে বিষয় বা বস্তুৰ লগত এক মানসিক সম্বন্ধ স্থাপিত কৰে।\nউ : শুদ্ধ।\nপ্রঃ মনােযােগ এক নিয়ন্ত্রণমূলক ক্রিয়া।\nপ্রঃ শক্তিশালী উদ্দীপকৰ প্রতি আমাৰ মনােযােগ সহজে আকর্ষিত হয়।\nপ্র : “মনােযােগ আৰু আগ্রহ দুটাই এটা মুদ্ৰাৰ ইপিঠি আৰু সিপিঠি।” কোনে কৈছিল?\nউঃ জে, এম. ৰচে কৈছিল।\nপ্রঃ মনােযােগ আকর্ষণ কৰা দুটা কাৰণ লিখা।\nউ : মনােযােগক আকর্ষণ কৰা দুটা কাৰণ হ’ল—(১) বাহ্যিক বা বস্তুনিষ্ঠ কাৰণ আৰু (২) আভ্যন্তৰীণ বা ব্যক্তিনিষ্ঠ কাৰণ।\nপ্র : ‘আগ্রহ হ’ল সুপ্ত মনােযােগ আৰু মনােযােগ হ’ল ক্রিয়াশীল আগ্রহ।’কথাষাৰ কোনে কৈছিল? (F-2012)\nউঃ মেকডুগেলে কৈছিল।\nপ্র : মনােযােগৰ এটা ব্যক্তিনিষ্ঠ কাৰণ উল্লেখ কৰা।\nউঃ মনােযােগৰ এটা ব্যক্তিনিষ্ঠ কাৰণ হ’ল আগ্রহ।\nপ্র : ইচ্ছাকৃত মনােযােগ ভাগ দুটা কি কি?\nউ : ইচ্ছাকৃত মনােযােগ ভাগ দুটা হ’ল “স্পষ্ট মনোযােগ আৰু অস্পষ্ট বা অনুমিত মনোযােগ।\nপ্রঃ সুপ্ত আগ্রহ কাক বােলে?\nউঃ যি আগ্রহ প্রবৃত্তিৰ পৰা উদ্ভৱ হয় তাকে সুপ্ত আগ্রহ বােলে। যেনে— খাদ্যৰ প্রতি আগ্রহ।\nপ্রঃ মনােযােগ কাক বােলে? ইয়াৰ চাৰিটা বৈশিষ্ট্য লিখা।(F-2020)\nউঃ মনােযােগ হৈছে এটা মানসিক শক্তি। এই শক্তিৰ সহায়ত আমি বহু উদ্দীপকৰ মাজৰ পৰা এটা বিশেষ উদ্দীপক বাচি তাৰ প্রতি সঁহাৰি জনাওঁ। সেয়েহে মনােযােগক এটা নির্বাচনী প্রক্রিয়া বুলিও ক’ব পাৰি। মনােযােগৰ চাৰিটা বৈশিষ্ট্য হল—\n(১) মনােযােগ এটা মানসিক ক্রিয়া ই মনৰ শক্তি নহয়।\n(২) মনােযােগ গতিশীল। এটা বস্তু বা বিষয়ৰ ওপৰত মনােযােগ বেছি সময় ধৰি ৰাখিব নােৱাৰি। ই এটা বিষয়ৰপৰা অন্য এটা বিষয়লৈ ক্ষীপ্র গতিৰে সঞ্চাৰিত হয়।\n(৩) মনােযােগৰ সহায়ত মানুহৰ কৌতুহল পূৰণ হয়। ই ব্যক্তিক অনুসন্ধান কার্যত সহায় কৰে। (৪) নির্বাচনধর্মী হৈছে মনােযােগৰ এটা বিশেষ বৈশিষ্ট্য। মনােযােগ প্রদানৰ বাবে মনে সদায় এটা বিশেষ বিষয় বা বস্তু নির্বাচন কৰে।\nপ্র : আৰােপিত আৰু স্বতঃস্ফূর্ত মনােযােগৰ মাজত পার্থক্য দেখুওৱা। (F-2012)\nউ : আৰােপিত মনােযােগ ব্যক্তিয়ে ইচ্ছাকৃতভাৱে প্রদান নকৰে, বৰং মনােযােগ দিবলৈ বাধ্য হয়। যেতিয়া পৰিৱেশৰ কোনাে বিষয় বা বস্তু অতিশয় শক্তিশালী বা আকর্ষণীয় হয়, তেতিয়া উদ্দীপকৰ প্ৰভাৱৰ ফলতেই ব্যক্তিয়ে মনােযােগ দিবলৈ বাধ্য হয়। এনেধৰণৰ মনােযােগক অনৈচ্ছিক আৰােপিত মনােযােগ বােলা হয়। আৰােপিত মনােযােগ একপ্ৰকাৰ বলপূর্বক বল ক’ব পাৰি। যেনে—কোনাে চকুত চমক লগােৱা পােহৰ বা ৰং। কিন্তু স্বতঃস্ফূর্ত মনােযােগত কোনাে আগ্রহৰ বিষয়বস্তুৰ প্ৰতি ব্যক্তিয়ে আপােনা-আপুনি বা স্বতঃস্ফূর্তভাৱে মনােযােগ প্রদান কৰে। উদাহৰণস্বৰূপে এজন ক্রিকেট প্রেমীৰ খেলৰ প্রতি মনোেযােগ আগ্রহক স্বতঃস্ফূর্ত মনোেযােগ বুলিব পাৰি।\nপ্র : এখন বগা বেৰত থকা সৰু দাগ এটাত আমি মনােযােগ দিও। ইয়াৰ কাৰণ কি? (F-2014)\nউ : মনােযােগৰ বস্তুনিষ্ঠ কাৰণ বৈসাদৃশ্যৰ বাবেই আমি বগা বেৰত থকা সৰু দাগ এটাত মনোযােগ দিওঁ।\nপ্র: ক্ষণস্থায়ী আগ্রহ কি? এটা উদাহৰণ দিয়া। (F-2014)\nউ : অস্থায়ী আগ্রহকে ক্ষণস্থায়ী আগ্রহ বােলা হয়। ক্ষণস্থায়ী আগ্রহ হঠাতে উদয় হয় বা বৃদ্ধি হয় আৰু সময়ৰ লগে লগে সলনিও হয়। উদাহৰণস্বৰূপে ৰাতিপুৱা বাতৰি কাকতখন পঢ়াৰ প্ৰতি যিমান আগ্রহ থাকে দুপৰীয়া তাৰ প্ৰতি সেই আগ্রহ নাথাকে।


দদাইৰ পজা/ষষ্ঠ অধ্যায় - ৱিকিউৎস\nদদাইৰ পজা/ষষ্ঠ অধ্যায়\n13371দদাইৰ পজাহ্যাৰিয়েট বীচৰ ষ্টোজ্ঞানদাভিৰাম বৰুৱা১৯৩০\n[ ৭৪ ] গাড়ী গৈ আছে, গৈ আছে। জৰ্জৰ কাণ, চকু, মন সেই এক ফালে, যি ফালৰ পৰা বিপদৰ সম্ভৱ। ৰাতি তিনিমান বজাৰ সময়ত জৰ্জে ঘোড়াই দোঁড়ি অহাৰ শবদ শুনিলে। ফিনিএসক সেই বিষয়ে জনোৱাত তেওঁ গাড়ীখন ৰখালে। ক’লে, “সেইয়া নিশ্চয় মাইকেল, তাৰ ঘোড়া চেকুৰুৱাৰ শবদ শুনিয়েই মই গম পাইছোঁ।”\nআটায়ে বাট চাই আছে। অলপ পৰ পাছত মাইকেল ঘোড়া চেকুৰাই সেই খিনি পালেহি। মাইকেলৰ ঘোড়া চেকুৰুৱাৰ কি ক্ষমতা, কি দৃঢ়তা। মাইকেলৰ দৰে বন্ধু থাকিলে, ফিনিএসৰ দৰে সাৰথী থাকিলে বিপদক আগ বাঢ়ি বৰণ কৰিবলৈ মন যায়। জগত-কবি ৰবীন্দ্ৰনাথ ঠাকুৰে কি কৈছে—“বিপদে মোৰে ৰক্ষা কৰ এ নহে মোৰ প্ৰাৰ্থনা, বিপদে যেন না কৰি কোন ভয়”। অতি সুন্দৰ কথা। মাইকেল, ফিনিএস আৰু এনে আন মানুহ লগত থাকিলে বিপদ হয়তো বা সম্পদেই হব পাৰে।\nমাইকেলে কলে, “ফিনিএস তই নে?”\n“হয় কি বাতৰি ভাই? সিহঁত আহিছে নে কি?”\n“আঠটা কি দহটা পাছে পাছে অহিছে—ভোকত—মৰা বাঘৰ দৰে আহিছে।”\n[ ৭৫ ] সিহঁতে ঘোড়া চেকুৰাই মানুহ অহাৰ শবদ পালে।\nগাড়ী আকৌ চলাবলৈ ধৰিলে। বৰফে ঢকা বাটে দি গাড়ী উড়ি যোৱাৰ দৰে যাব ধৰিলে। ফিনিএসে ঘোড়া দৌড়াই লগে লগে গৈ আছে। শত্ৰুৰ ঘোড়া মুহুৰ্ত্তে মুহুৰ্ত্তে ওচৰ চাপি আহিছে।\nগাড়ী গৈ গৈ ফিনিএসৰ আগৰ চিনাকী এখন ঠাই পালে গৈ। সেই তাহানিখন যেতিয়া ফিনিএস্ বন-বীৰ আছিল, তেতিয়াৰ চিনাকী ঠাই। ফিনিএসে গাড়ীৰ আৰোহীবিলাকক নামিবলৈ কৈ কলে, “তহঁত নামি দৌড় মাৰ। যিমান পাৰ দৌড়। মাইকেলক ক’লে, “তই এমেৰাইয়াৰ ঘৰলৈ দৌড়ি যা। তাক মাতি আনিবি আৰু তাৰ কেটামান “ল’ৰাকো” লগত আনিবলৈ কবি আৰু কবি কিয় মাতিছোঁ। আমাক খেদি অহা মানুহৰ সৈতে সিহঁতে “কে আষাৰমান কথা” কৈ যাওক হি।”\nহেৰিক কোলাত লৈ ফিনিএসে নিৰাপদীয়া ঠাইত থ’লে গৈ। সেই ঠাইডোখৰ শিলেৰে ভৰা। ভগবানৰ ইচ্ছাত শিলবোৰৰ পাছত আশ্ৰয় লৈ সিহঁতে যুজিব পাৰিব, সেই দেখিহে ফিনিএসে সেই ঠাইলৈ ইমান বেগাবেগিকৈ গৈছিল। মোৰ আসামত বিশেষকৈ গুৱাহাটীত তেনে শিলেৰে ভৰা ঠাই বহুতো আছে। সেই তেনে কেতবোৰ শিল-খণ্ডৰ আশ্ৰয় লৈ এই মুক্তিপ্ৰয়াসী মানুহবিলাক আৰু সিহঁতৰ বন্ধু সকল শত্ৰুৰ নিমিত্তে বাট চাই থাকিল।\nফিনিএসে ক’লে, “ভাল হ’ল। আমি এই খিনি পালোঁহি। সিহঁত যদি এই খিনিলৈ আহে, এজন এজনকৈ আহিব লাগিব। চাওঁ কোন আগ বাঢ়ি আহে।” এবাৰ আমি বালিভাত খাবলৈ (এবাৰ নহয় ১৯২২ খৃষ্টাব্দত তিনিবাৰমান) গৈছিলোঁ। সেই তাতে দেখিলোঁ যে, এডোখৰ ঠাইত (“single file”) একোজন একোজনকৈহে মানুহ যোৱা-অহা কৰিব পাৰে। সেই তেনে এডোখৰ ঠাইত আমাৰ পলাতক সকলে আশ্ৰয় ললে। মুনিহহঁতৰ হাতত একোটি একোটি বন্দুক। তিৰুতা দুজনী আৰু লৰাটী এই মানুহ কেজনৰ পাছত। আমাৰ বন্ধু কেজন নিৰাশা বুকুত লৈ হাতত বন্দুক লৈ শত্ৰু সকলক অভ্যৰ্থনা কৰিবলৈ প্ৰস্তুত।\nফিনিএসে শুধিলে, “বইজ, (এই বইজ, Boys কথাৰ মানে লৰা সকল, বন্ধু সকল, লগৰীয়া বা সহচৰ সকল হয়)।\nতহঁতৰ হাতত বন্দুক আছে নে?”\nশত্ৰুপক্ষৰ মানুহৰ ভিতৰৰ দুজন গোলাম ধৰা ব্যৱসায় কৰা মানুহ আছিল। সিহঁতৰ নাম টম্‌লোকাৰ, আৰু মাৰ্কস্। এই দুটা হেলিৰ মানুহ। হেৰিক ধৰি লৈ যাবৰ নিমিত্তে ইহঁতক কামত ভৰ্ত্তি কৰা হৈছিল। লগত দুটা কনিষ্ঠবলো আছিল। আৰু আছিল কোন? এটুপি ফটিকা পালেই যি কোনো কাম কৰা মানুহ—এনে মানুহ বহুতো আছিল।\n জৰ্জে থিয় হৈ উঠি সিহঁতক, ধীৰ আৰু শান্তভাবে ক’লে, “জেণ্টেলম্যান” (এই জেণ্টেলম্যানৰ অৰ্থ ভদ্ৰলোকো\nনহয়, ভাল মানুহ নহয়, সভাসদজনো নহয়; কেতবোৰ মানুহ একে লগে থাকিলে এনে এটা সম্ভম বাক্য প্ৰয়োগ কৰিব লাগে। সেই দেখিয়েই জৰ্জে “জেন্টেলম্যান” বুলি সিহঁতক সম্বোধন কৰিছিল। নহ’লে ইহঁত ক’ৰ “জেন্টেলম্যান”?) আপোনা সকল কোন? “আপোনা সকল ইয়ালৈ কিয় আহিছে? আপোনা সকলক কি লাগে?”\nটম্ লোকাৰ বোলা মানুহটোৱে কলে, “আমি কেটামান পলাই অহা নিগাৰ মানুহক বিচাৰি আহিছোঁ। জৰ্জ হেৰিস, ইলাইজা হেৰিস, আৰ তেহেঁতৰ লৰাক বিচাৰি আহিছোঁ। জিম্ স্বেলডেন বুলি মানুহ এটা আৰু এজনী বুঢ়ীকো লাগে। আমাৰ লগত কনিষ্টবল, ৱাৰেণ্ট সকলো ঠিকঠাক আছে। আমি সিহঁতক ধৰি লৈ যামেই যাম। তইয়েই জৰ্জ হেৰিস্ নহৱ নে, কেনটাকিৰ শ্বেলবি কাউণ্টিৰ মিঃ হেৰিস্‌ৰ গোলাম?\n“মই জৰ্জ হেৰিস্ হওঁ, সঁচা। কেণ্টাকিৰ মিঃ হেৰিস্ বুলি এজন মানুহে কিছু দিন আগেয়ে মোক তেওঁৰ সম্পত্তি বুলি কৈছিল। কিন্তু মই এতিয়া মুক্ত, স্বাধীন। মোৰ লৰা আৰু তিৰুতাক মই নিজৰ বুলি এতিয়া ডাঠকৈ কব পাৰেঁ। জিম্ আৰু তাৰ মাকো ইয়াত আছে। আৰু এটা কথা কওঁ শুনা—\nআমাৰ হাতত বন্দুকগুলি আছে। আমি সহজে ধৰা নিদিম। তোমালোকে আমাক ধৰিব আহিব খুজিলে আহিব পাৰা, কিন্তু এই কথা থিৰাংকৈ জানি লোৱা, তোমালোকৰ যিজনেই প্ৰথমে\nআগবাঢ়ি আহিব তেওঁক গুলিয়াই মাৰিম, আৰু তেওঁক পাছত যিজন আহিব, তেওঁৰো সেই দশা হ’ব। তৃতীয় জনাৰো তাকে হ’ব। তোমালোকৰ এজনকো শুদাই নেৰোঁ। এই কথা ফেৰি জানি আহিব খুজিলে আহিব পাৰা ”\nজৰ্জৰ মাত আৰু অঙ্গিভঙ্গি দেখি সেই মানুহবোৰ অলপ পৰ তধা লাগি চাই থাকিল। মাৰ্কসৰ মন কিন্তু একণকে নটলিল। সি এই সুযোগ পাই জৰ্জৰ ফালে লক্ষ্য কৰি গুলি মাৰিলে। মাৰিয়েই কলে, “মনত নাই নে? তাক মাৰিব পাৰিলেই আমি বক্সিশ্ পাম।” ভগবানৰ ইচ্ছাত গুলি মৰা দেখিয়েই জৰ্জে পাছ হুঁহকি গল। গুলি জৰ্জৰ মূৰৰ চুলিৰ ওচৰৰে গ’ল। ইলাইজাই চিঁয়ৰ এটা মাৰিলে। জৰ্জে বেগাবেগিকৈ ইলাইজাৰ ওচৰলৈ গৈ কলে, “একোকে হোৱা নাই ইলাইজা, ভয় নেখাবা।”\nফিনিত্ৰসে কলে, “বক্তৃতা দিবলৈ আৰু সিহঁতৰ আগত তোৰ আৰু থিয় হ’ব নেলাগে। সিহঁত “ছোট লোক”।\nজৰ্জে কলে, “জিম্‌ভাই, তই তোৰ বন্দুক লৈ তৈয়াৰ হৈ থাক্। সিহঁতৰ ফালে চাই থাক্। প্ৰথম মানুহটো ওলালেই মই গুলিয়াম, দ্বিতীয়টো ওলালেই তই গুলিয়াবি।”\n“তই যদি মাৰিব নোৱাৰ।”\n“মই মাৰিমেই” এনে কথা শুনি ফিনিএসৰ বৰ আনন্দ হ’ল।\nমাৰ্কে গুলি মৰাৰ পাছত সেই মানুহ কেটাই কি কৰিব [ ৭৯ ] কি নকৰিব অলপ থেৰোগেৰোত পৰিল। তাৰে এজনে কলে, “কাৰোবাৰ গাত গুলি লাগিল বোধকৰোঁ কোনোবাই চিয়ঁৰা যেন শুনিলোঁ।\nটমে কলে, “মই যাওঁ আগ বাঢ়ি! মই নিগাৰহঁতক কেতিয়াও ভয় কৰা নাই এতিয়াও নকৰোঁ। মই এতিয়াই যাওঁ। মোৰ পাছত কোন আহিবি আহি থাক।” এই বুলি টম্ আগ বাঢ়িল। জৰ্জে এই কথাষাৰ শুনিয়েই বন্দুক ঠিক কৰি ৰাখিলে। জৰ্জহঁত থকা ঠাইডোখৰ আন মানুহবোৰ থকা ঠাইৰকৈ ওখ আছিল। টমে শিলবোৰৰ ওপৰলৈ এটা-দুটাকৈ উঠি আহিল। তাৰ পাছত সেই আটাইতকৈ দলৰ সাহীয়াল মানুহ এটা টমৰ পাছে পাছে আহিল। তাৰ পাছত গোটাই মানুহ কেটা ঠেলাহেচা কৰি আগ বাঢ়ি আহিল। আগ বাঢ়ি আছে ইপিনে আমাৰ বন্ধু সকলেও প্ৰস্তুত হৈ আছে। টমৰ ডাঙ্গৰ দীঘল গা ওলোৱাতে দিলে জৰ্জে এটা গুলি মাৰি। গুলি লাগিল গাৰ একাষে। টমৰ গাত গুলি লগা সত্তেও সি নপলাল, সি আগ বাঢ়ি আহিল। জৰ্জহঁত থকা শিলবোৰত উঠে আৰু, এনেতে ফিনিএসে আগ বাঢ়ি আহি বাটভেটা দি তাক ঠেলা মাৰি দি কলে,“বন্ধু, তোৰ এই ঠাইত একোকে কাম নাই।” ঠেলা খাই টম্ পৰিল তিৰিশ্ ফীট তলত। টমৰ সৌভাগ্য গছগছনি থকাৰ নিমিত্তে তিৰিশ্ ফীট একে লগেই একেবাৰতে নপৰিল। তেনেহলে একেবাৰেই টমৰ ফালে আধ্যাই হ’ল হয়। [ ৮০ ]\nটম্ পৰা দেখিয়েই মাৰ্কস পলাই যাবৰ উদ্যোগ কৰি আন মানুহহঁতক কলে, “এই ল’ৰাহঁত, তহঁত যা টমক চাগৈ, মই ঘোড়া চেকুৰাই গৈ আৰু মানুহ দুনুহ-আনোঁ গৈ। “এই বুলি আন মানুহহঁতৰ ইতিকিং তাচ্ছিল্য আওকাণ কৰি ঘোড়াত উঠি চাবুক মাৰি দিলে তৰানৰা চিগা চেকুৰাই৷\nহাবি বননিৰ ভিতৰে দি গৈ সেই মানুহ কেটা টমৰ ওচৰ পালেগৈ। শ্বিলঙ্গৰ বাট দেখিছা নহয়—প্ৰায় তেনে।\nটমক ডাঙ্গি সিহঁতে ঘোড়া বাট চাই থকা ঠাইলৈ (বহুত বাৰ জিৰণি পোৱাৰ পাছত) কোনো মত প্ৰকাৰে লৈ গ’ল। টমে কলে, “বোপাইহঁত মোক কোনো ৰকমে দুমাইল বাট সেই হোটেলটোলৈ লৈ ব’ল।”\nটমক ঘোড়াত উঠাবলৈ দুই তিনি বাৰ সিহঁতে চেষ্টা কৰিলে। সি জিনত বহিবকে নোৱাৰিলে। জিনৰ পৰা পৰি গ’ল। ইলাইজাই টম্ পৰা দেখি ক’লে, “আইঔ দেহি, সেই মানুহটো মৰিল হেন পাঁও।”\n“ভাল হ’ল” ফিনিএসে কলে, “যেনে কাম তেনে ফল ভুগিছে। ইস্, সিহঁতে দেখোন্ তাক এৰি যায়।”\nসেই মানুহবোৰে কিছু পৰ পৰামৰ্শ কৰি অলপ হেহোঁ নেহোঁ কৰি তাৰ ফালে চাই সকলো কেটাই ঘোড়াত উঠি পলাই গ’ল।\nসিহঁত কিছু দূৰলৈ যোৱাৰ পাছত ফিনিএসে কলে,\n[ ৮১ ] “এতিয়া আমাৰ খোজ ল’ব লাগিল আৰু।” অলপ মান বাট যোৱাৰ পাছতে তেওঁলোকৰে ৱেগনখন উভতি অহা দেখিলে। লগত কেজনমান অশ্বাৰোহী “ভালেই হ’ল, মাইকেল, ষ্টীভেন আৰু এমাইয়া আহি পালেহি। এতিয়া আমাৰপাব লগীয়া ঠাই পোৱাৰ দৰেই হ'ল আৰু। আৰু একোকেই ভয় নাই।”\nজৰ্জেও ক'লে, “এৰা, এনে কাম কৰাইয়ে তো আমাৰ সকলো খ্ৰীষ্টানেৰে কৰ্ত্তব্য।” চোৱা, এই নীগ্ৰো জাতিৰ কি মহত্ত্ব। সিহঁত গোলাম হব পাৰে কিন্তু সিহঁতৰ মন মহৎ। আমি “ডাঙ্গৰ মানুহ” বুলি কাক কওঁ? যাৰ টকা আছে, যাৰ ক্ষমতা আছে, আমি তেনে মানুহকেই ডাঙ্গৰ মানুহ বুলি কওঁ। কিন্তু প্ৰকৃত ডাঙ্গৰ মানুহ হৈছে যাৰ মন ডাঙ্গৰ। যি আনৰ নিমিত্তে ভাবে। যি দুখীয়াক মৰম কৰে। যি মানুহে আনৰ কোনো দুখ দেখিলে সেই দুখৰ লাঘৱ কৰে, [ ৮২ ] সেইবিলাক মানুহেই হে ডাঙ্গৰ মানুহ। জৰ্জ আৰু ইলাই- জাই ডাঙ্গৰ মানুহৰ বিশেষত্ব বুজাই আজি জগতক ধন্য কৰিলে। চোৱা, এই মানুহটোৱেই সিহঁতক ধৰিবলৈ আহিছিল নহল!\nতেতিয়া ফিনি এসে ক'লে “হয় আমাৰ কুয়েকাৰ সকলৰ তালৈ লৈ গৈ তাক আমি নিৰাময় কৰোঁগৈ ব’লা। হা হা ভাল কথা। বাৰু মোৰ কোনো আপত্তি নাই।” এই বুলি সেই মানুহটোৰ ওচৰলৈ গ'ল। গৈ ক'লে, “চাঁওচোন্ বাৰু, ইয়াৰ কি হৈছে।” ( ফিনিএসে অলপ ডাক্তৰী বিদ্যা জানে দেই। ডাক্তৰ বিলাকে ভাবে যে, তেওঁলোকেই হে সৰ্ব্ব আৰোগ্য বিদ্যাত পাৰ্গত। হে ভগবান, তুমি যেতিয়া বেমাৰীক ভাল কৰিবলৈ ইচ্ছা নকৰা ডাক্তৰবিলাকে বিদ্যাৰ বোজা লৈ আৰু আন মানুহৰ পৰা টকাৰ গধুৰ মোনা লৈ বেমাৰীক কেতিয়া, কোন সময়ত ভাল কৰিছে কোৱাচোন। কিন্তু আন মানুহে পঢ়ি শুনি, ডাক্তৰী পৰীক্ষাত উত্তীৰ্ণ নহৈ, যদি কেতিয়াবা কোনো ৰোগীক সেৱা-শুশ্ৰুষা কৰি, পথ্যৰ ব্যৱস্থা কৰে, তেতিয়া ডাক্তৰৰ খং দেখিছা নহয়। সেই বোৰ ডাক্তৰ ক্ষমাৰ পাত্ৰ )। ফিনিএসে অলপ চাই চিন্তি দেখিলে যে, তাৰ তিমান একো বেয়া অৱস্থা হোৱা নাই। জঙ্গলত থকাৰ সময়ত বাধ্য হৈ ফিনিএস ডাক্তৰী বিদ্যা জানিব লগীয়া হৈছিল। টমে ক'লে, মাৰ্কস্, তই আহিছ নে কি? [ ৮৩ ] বিনিয়োগত ফিনিয়েসে কলে, “এই শুন, মই মাৰ্কস্ নহওঁ, বন্ধু। মাৰ্কসে যে তোক কিমান মৰম কৰে জানিলোঁ। সি তাৰ নিজৰ জীৱটো লৈ পলাই গৈছে, জাননে? সি যোৱা বহুত পৰ হল।”\nটমে ক'লে “কুকুৰটোৱে মই মৰিম বুলি জানি অকলৈ মোক এৰি গ'ল। মোৰ ফালে আধ্যা হ’ল।”\n“লাহে লাহে বন্ধু, মুখ বেকেটাবেকেটি নকৰিবি। তোৰ তেজ ওলোৱা যদি বন্ধ নকৰোঁ তোৰ জীৱনৰ আশা নাই।” এই বুলি সকলোৰে উৰ্ম্মাল গোটাই ডাক্তাৰী “ব্যাণ্ডেজ” সুন্দৰৰূপে বান্ধি দিলে।\n“তুমিয়েই মোক এই খিনিলৈ ঠেলা মাৰি পেলাই দিছিলা নহয়?”\n“তোমাক এনেকৈ পেলাই নিদিয়াহেতেন, তুমি আমাকে পেলাই দিলাহেতেন নহয়। কিন্তু এতিয়া মিত্ৰভাবে হে আমি ইয়ালৈ আহিছোঁ। শত্ৰুভাবে নহয়। তোমাক আমি এতিয়াই এঠাইলৈ লৈ যাম। সেই ঠাইৰ মানুহ সকলে তোমাক সুন্দৰ ভাবে সেৱা-যত্ন কৰিব। তোমাৰ মাৰাই যেনে পতি কৰিলে হয় তেওঁ লোকেও তোমাৰ মাৰাৰ দৰেই পতি আতি কৰিব।”\nটমক চাৰিজন মানুহে অতিকষ্টেৰে ৱেগনত তুলিলে। ৱেগনত তোলাৰ আগৈয়েই টম্ মুচ্‌কুচ্ গ'ল। বুঢ়ীয়ে টমৰ মুৰ কোলাত অতি যতনকৈ ল'লে। ৱেগন চলোৱা হ’ল। [ ৮৪ ] জৰ্জে ফিনিএসক শুধিলে, “বেমাৰীৰ কেনে অবস্থা দেখিছা?”\n“অৱস্থা একো বেয়া নহয়। বহুত পৰ ব্যাণ্ডেজ নকৰাৰ বাবে তেজ গৈ মানুহটোৰ শৰীৰ দুৰ্ব্বল হৈছে তাৰ লগতে তাৰ মনৰো সাহ গৈছে। নেদেখিছা। গুলিয়ে জখম বেছি কৰিব নোৱাৰিলে। কৰাহেতেন তেতিয়াই গ'ল হয়। কিছু দিনৰ পাছত ভাল হব, একো ভয় নাই। ইয়াৰ দ্বাৰাই আশা কৰোঁ তাৰ অলপ শিক্ষা হ'ব।”\nজৰ্জে ক'লে “মই এই কথা শুনি সঁচাই বৰ ৰং পালোঁ। মই তাৰ মৃত্যুৰ কাৰণ হোৱা হ'লে চিৰজীৱন দুখ পালো হয়।"\n“এৰা, বধ কৰা কামটো ভয়ানক। মানুহকে মৰা হয়, কি কোনো জন্তুকে মৰা হয়, দুয়ো একে বেয়া কাম।”\n“এতিয়া তাৰ কি ব্যৱস্থা হব তেনেহলে?”\n“এমেৰায়াৰ তালৈ লৈ যাম। তাত বুঢ়ী আই ষ্টীভেন্স আছে। তেওঁ সাক্ষাৎ দেবী। বেমাৰীক এনে সুন্দৰে সেৱা কৰে। আটায়ে তেওঁক ডৰ্কাস্ (Dorcas) বুলি মাতে। পোন্ধৰ দিনমান বুঢ়ী আইৰ যতন পালে ই ভাল হব।”\nএঘণ্টামানৰ পাছত আমাৰ বন্ধু সকল গৈ অতি পৰিষ্কাৰ ঘৰ এটাত নামিল গৈ। টম লোকাৰক তেতিয়াই চাফ বিছনা থকা এটা খোটালীলৈ লৈ যোৱা হ’ল। তাক যত্নেৰে শুৱাই, আকৌ বেণ্ডেজ বান্ধি দিয়া হল। এনে বিছনাত সি তাৰ ওপজা সময়ৰে পৰা কেতিয়াও শোৱা নাই। [ ৮৫ ] আমাৰ ভাগৰ লাগি অহা বন্ধু সকলক ঘৰৰ গৰাকী সকলে সুন্দৰৰূপে ভোজন কৰালে। এই সকল দয়াবান অতিথিবৎসল মানুহ।\n"https://as.wikisource.org/w/index.php?title=দদাইৰ_পজা/ষষ্ঠ_অধ্যায়&oldid=31421"ৰ পৰা অনা হৈছে\nশেষ সম্পাদনা কৰা হৈছে ১৪ জুন ২০১৯ তাৰিখে ০৭:৩১ বজাত\nএই পৃষ্ঠাটো শেষবাৰৰ কাৰণে ১৪ জুন ২০১৯ তাৰিখে ০৭:৩১ বজাত সলনি কৰা হৈছিল।


শব্দ বৰষুণ....: হিতেন শৰ্ম্মাৰ দিনলিপি-৮ (দ্বিতীয় অধ্যায়)\nহিতেন শৰ্ম্মাৰ দিনলিপি-৮ (দ্বিতীয় অধ্যায়)\nসন্ধিয়া ঘামি-জামি যেতিয়া ঘৰ পাইছিলোগৈ, দেউতাৰ লগত গাঁৱৰ দুজনমান মানুহ চোতালতে বহি কথা পাতি আছিল। মই পোনে পোনে চাইকেলখন নি ‘ডাঙৰ ঘৰ’ৰ ভিতৰত সোমাই থৈ কেৰিয়াৰৰ পৰা বহীখন উলিয়াই জুনিয়ৰ আৰু মোৰ পঢ়া কোঠা পালোগৈ।\nমেজত বহীখন থৈ কাপোৰযোৰ সলাইছোহে মাথোঁ, দেউতাই মাতিলে-হিতু ইফালে আহচুন।\nমই একেলগে মুখ-হাত ধোৱাৰ বাবে আলনাৰ পৰা গামোছা এখন ডিঙিত মেৰিয়াই লৈ গৈ দেউতাৰ ওচৰ পালোগৈ। দেউতাৰ ওচৰত বহি থকা মানুহকেইজন তেতিয়ালৈ গৈছিল। দেউতাই পোনে পোনে সুধিলে-\n-তোৰ এডমিশ্যনত মই কিমান দিছলু?\n-তেইশশ টাকা। কিয়ো?\n-হিচাপ সেয়ে। বাইশ শ পঞ্চাশ এডমিশ্যন ফিছ আৰু পঞ্চাশ টাকামান বিলোতে গেইছি। চিলিপ গেলা দিছুৱে দেখুন !\n-তথাপি মোৰ হাতৰ পৰা নিছা, মোৰ আগত হিচাপটু দিবা লাগে না নাই? -দেউতাৰ মাত লাহে লাহে টান হৈ আহিবলৈ ধৰিলে।\n-ইমান পাত-পিত হিচাপ দিবাৰ কাৰণে মই কিবা এনেই খৰচ কচ্চু নেকি?\n-নকৰা, জানু। কিন্তু তথাপি দিবা লাগে।\n-তাতে মই চিলিপ গেলা দিছুৱে। সেইখেইখেন হিচাপ কল্লিয়ে দেখুন ওলে যাএ…\n-তুহাৰ ইতাৰ পৰায়ে এই মতিগতি। ডাঙাৰক মানা লক্ষণেই নাই। যি মন যায়ে তাকে নিজ ইচ্ছা মতে কৰি গেইছা। বাপেৰ উপৰোত পাইছা, যিংকে ইচ্ছা সিংকে খৰচ কৰি যা। -দেউতাই কথাখিনি ইমান টানকৈ কৈছিল যে, মই হতভম্ব হৈ পৰিছিলোঁ। লগতে কথাবোৰে মোৰ মূৰত কোনোবাখিনিত গৈ আঘাট কৰিছিলগৈ। মূৰৰ পৰা এসোঁতা তেজ নামি আহিছিল। ৰঙা পৰি গৈছিলোঁ মই। তথাপি সমাধান উলিয়াবৰ বাবে মই ক’লোঁ-\n-হোবো দে, ইতাও দিম।\n-এলাখেন মই কবা লাগে যি, লগে লগে দিবা নৰা? আৰো ডেইলি দিয়া পইচাগেলাতো ক’ত গেল খবৰেই নাই।\n-ডেইলি দিয়া পইচা মানে? ডেইলি যি মই কলেজত যাৱৰ আগে আগে দশ টাকাকে দিয়া, সেতুৰ কথা কৈছা নেকি? দিনটু খাৱ-লৱৰ কৰা চাইকেল ভাল কৰাক লগিন চব দেখুন তাৰে পৰাএ কৰবা লাগে। তাৰ পাছত আৰো পইচা বাচে বুলি ভাবা নেকিন?\n-ডেইলি ইমান কিহোত যাএয়ে? আমি কলেজত পঢ়া নাচলু? আমি দেখুন এখনি যাগা খুজ কাৰিয়ে গেইছলু ! –দেউতা আৰু মোৰ কথাবোৰ লাহে লাহে তৰ্কত পৰিণত হৈ গৈছিল। ধৰিব পৰা নাছিলোঁ দেউতাৰ আজি এই হিচাপ নিকাচ বিচৰাৰ কাৰণ। বতৰ আছিল অসহনীয় গৰম। তাতে ৰ’দ। সেই ৰ’দত জ্বলি-পুৰি ইমান দূৰ চাইকেল চলাই আহি এনেকুৱা কথা শুনিব লগা হোৱা বাবে মোৰ টেমা চুটি গৈছিল। নিয়ন্ত্ৰণৰ বাহিৰলৈ ওলাই আহিছিল মূৰৰ গৰম তেজসোঁতা। কব নোৱাৰাকৈয়ে দেউতাৰ সৈতে অযথা সৰু বিষয় এটাক লৈ তৰ্কযুদ্ধত লিপ্ত হৈছিলোঁ।\n-তুহাৰ দিনোত তুহুন খুজ কাঢ়ি গেইচলি কাৰণে আমাকো সেনেহেন শাস্তি দিবি নিকি ইতা?\n-মই সিংকে কইচু নিকি?\n-তিত্তেহ’লি? তোৰ প্ৰ’ব্লেম ক’ত? দিনে দশ টাকাকে দিবাও টান পা যদি নালগে দে আজিৰ পৰা। মই নিজে কভে কিবাকে যোগাৰ কৰি লম। কৰ্বা ন’ল্লি লঘোণে থাকিম, তথাপি তোৰ পইচা নাল্লু।\nআমাৰ তৰ্কা-তৰ্কিত ইতিমধ্যে ঘৰৰ আটাইবোৰ মানুহ ঘৰৰ ভিতৰৰ পৰা বাৰান্দালৈ ওলাই আহিছিল।\n-দেয়ে, তুহুন বাপে-পুতে কিযি আৰম্ভ ক’চ্চা এই সাজ গইধলাখেন!-মাই পাকঘৰৰ পৰা ওলাই আহি এইবাৰ মাত লগালে।\n-আৰো আপনিও যি, চ’লিটু ভাগাৰে-জুগাৰে আহি পাইছি মাত্ৰ; হাত-মুখ ধুবাএ পাৰানাই, এলাগেল আৰম্ভ ক’চ্চি।\nহয়তো মায়ে মোক সমৰ্থন দিবলৈ কথাখিনি কৈছিল, অথবা মোক ক্ষান্ত কৰিবলৈ। হয়তো দেউতাৰ খঙ বেলেগ ফালে ঢাল খুৱাবলৈ তেনেকৈ কৈছিল। কিন্তু মাৰ কথাই মোক অলপো প্ৰভাৱ পেলাব পৰা নাছিল। এটুকুৰা জ্বলি উঠা ৰক্তপিণ্ড হৈ মই চিটিকি গৈ দূৰৈত পৰিলোঁগৈ। টিঙিৰি তুলা হৈ মই সোঁ-সোঁৱাই দমকলৰ ওচৰ পালোঁগৈ।\nপ্ৰচণ্ড খং উঠিছিল মোৰ। কষ্ট কৰিছিলোঁ। বহুত কষ্ট। মোৰ বয়সত বিজ্ঞান বিভাগৰ স্নাতক বৰ্ষৰ ছাত্ৰ এজনে যিমানখিনি সা-সুবিধা পাব লাগে তাৰ এটা বিন্দুও মই বিচৰা নাছিলোঁ। সেই বাবেই বাৰ কিঃমিঃকৈ চৌবিশ কিঃমিঃ ৰ’দ নাই, বৰষুণ নাই, চাইকেল চলাই মই কলেজলৈ গৈছিলোঁ। কিয়নো ঘৰখনৰ কথা মই লাহে লাহে বুজি পোৱা হৈছিলোঁ। মেট্ৰিক পাছ কৰাৰ পিছৰে পৰাই বুজি পোৱা হৈ আহিছিলোঁ দেউতাই সাধাৰণ শিক্ষকৰ চাকৰি এটাৰে কেনেকৈ চাৰিজনী ভনীয়েকক পঢ়াই-শুনাই বিয়া দি, দুজন ভায়েকক পঢ়াই-শুনাই মানুহ কৰিছিল। অথচ নিজৰ পৰিয়ালৰ প্ৰতি, নিজৰ সন্তানৰ প্ৰতি তেওঁ একো কৰিব নোৱাৰি যেন অভিমানী হৈ উঠিছিল। কিন্তু অৱস্থাই তেওঁক তাৰ বাহিৰে একো এটা কৰিবলৈ সুবিধাও দিয়া নাছিল। সেই সকলো কথা অনুধাৱন কৰিয়েই উচ্চতৰ মাধ্যমিক শাখাত বিজ্ঞানৰ ছাত্ৰ হৈও কোনো ‘লাইন’ পঢ়িবলৈ যোৱা নাছিলোঁ। আনকি প্ৰৱেশ পৰীক্ষাত পাছ কৰিলে যাব লাগিব বুলি প্ৰৱেশ পৰীক্ষাও দিবলৈ যোৱা নাছিলোঁ। সেই দুবছৰত মাত্ৰ মনটোক বুজাবলৈ চেষ্টা কৰিছিলোঁ, নিজৰ জীৱন গঢ়াৰ নামত যেন ঘৰখনৰ ওপৰত এটা বোজা হব লগা পৰিস্থিতি নহয়গৈ। মনেও সেয়েহে বজালী কলেজতে ঠাই লৈ লৈছিল। মনে মনে থিৰ কৰিছিলোঁ, স্নাতক কৰিয়েই চাকৰি এটাত সুমাই লব পাৰিলে পাচত কিবা ভাল লাইন পঢ়িম। সেয়েহে কেতিয়াও টকা-পইচাৰ ক্ষেত্ৰত ঘৰত জোৰ দিয়া নাছিলোঁ। কলেজলৈ যাবলৈ ওলাই দৌৰাদৌৰিকৈ যেতিয়া ভাতৰ পাতত বহো, সময়ত সদায় মায়ে আনি গুজি দিয়েহি দহটকীয়া এখন। সেইখনেই আছিল মোৰ মূলধন। খোৱা-বোৱা, চাইকেলৰ মেৰামতি খৰচ সকলো তাৰ পৰাই মিলাইছিলোঁ। সপোন দেখিছিলোঁ- সদায় এটকা–দুটকাকৈ ৰাহি কৰি মাহৰ মূৰত এখনমানকৈ কিতাপ কিনিম। কিন্তু সকলো ওলট-পালট হৈ গৈছিল। অনৰ্থক কাৰণত দেউতাই ককৰ্থনাৰে থকাসৰকা কৰিছিল। সামান্য এটা অজুহাততে। মোৰ বুকুত যেন কিবা এটাই হেঁচা মাৰি ধৰিছিল। হৃদয় ফাটি ফালি ওলাই আহিব খুজিছিল চকুপানীবোৰ, কিন্তু নাহিল। শিল হৈ ভেমৰ ৰহণ সানি থাকি গ’ল বুকুৰ মাজত, জেদৰ ভেশচন ধৰি।\nমুখ-হাত ধুই কোনোদিনে বাহিৰলৈ নোযোৱা ল’ৰাজন ওলাই আহিলোঁ। একো-এটা মুখত নিদিয়াকৈয়ে। ওলাই অহাৰ সময়ত মাই পিছপিনৰ পৰা চিঞৰি আছিল, কিবা এটা খোৱাৰ বাবে। কিন্তু সেইখন ঘৰত একো এটা মুখত দিবলৈও মোৰ মন নগ’ল। উদ্দেশ্যবিহীনভাৱে মই পশ্চিমফালে গৈ থাকিলোঁ।\nতেতিয়া কাণিমুনি সন্ধিয়া নামিছিল। গাঁৱৰ মানুহবোৰে গৰু-ছাগলীবোৰ পথাৰৰ পৰা ঘৰলৈ খেদি আনিবলৈ আৰম্ভ কৰিছিল। সৰু ল’ৰা-ছোৱালীবোৰে খেলা-ধূলা শেষ কৰি ঘৰলৈ ওভোতিবলৈ আৰম্ভ কৰিছিল। ছোৱালীবোৰে বাটে-বাটে অলপ ফুৰি মুকলি বতাহ লবলৈ ওলাই আহিছিল। নামঘৰত কোনোবা নামতীয়ে নাম ডাকিছিল। গৰু-ম’হৰ টিলিঙা, দামুৰি পোৱালিৰ হেম্বেলনিয়ে পৰিৱেশটো মুখৰিত কৰি তুলিছিল। মোৰ প্ৰিয় সময় আছিল এই সময়খিনি। বৰ ভাল পাইছিলোঁ এইখিনি সময়ৰ ব্যস্ততাখিনি উপভোগ কৰি। এইখিনি সময়ত কিবা যেন এক অজান মায়াই বন্দী কৰি ৰাখিছিল মোক। ঘৰে ঘৰে জ্বলোৱা থূপাৰ ধোঁৱাই সেই মায়াময়তা এখোপ চৰাইছিল। এইখিনি সময়ত মনটো মুকলিকৈ এৰি দিবলৈ পাইছিলোঁ। কিন্তু আজি এইবোৰ একেবাৰে ভাল লগা নাছিল। কাণিমুনি সন্ধিয়াৰ মায়াময়তাই আজি একো প্ৰভাৱ পেলাব পৰা নাই। বুকুত মাথোঁ কঢ়িয়াই লৈ ফুৰিছিলোঁ এসোপা গধূৰ শিল। আৰু এই শিলসোপাই চৌদিশ ধোঁৱাময় কৰি তুলিছিল।\nমই গৈ নৈ পাৰ পাইছিলোগৈ। ৰঙীয়াল বেলি তেতিয়া ডুবিছিল, কিন্তু তাৰে এছাটি-দুছাটি ৰঙা তেতিয়াও আকাশৰ কোণত লাগিয়েই আছিল। সেই ৰং নৈৰ পানীত প্ৰতিবিম্বিত হৈ পাৰলৈ উঠি আহিছিল। ৰহস্যময় হৈ পৰিছিল নৈখন। মই এখোজ-দুখোজকৈ নৈৰ পাৰে পাৰে আগুৱাই গৈ থাকিলোঁ। মনৰ ভিতৰত এটায়েই হাহাকাৰ চলি থাকিল-কি দোষ কৰিলোঁ মই ! কি দোষৰ বাবে ভাগৰুৱা ক্লান্ত ভোকাৰ্ত অৱস্থাতে ইমান কথা শুনিব লগা হ’ল !!\nসুদীৰ্ঘ সময় মনত উদয় হোৱা নানানটা প্ৰশ্নৰ সন্মুখীন হৈছিলোঁ। উত্তৰ হ’লে এটাও পোৱা নাছিলোঁ। আৰু এই প্ৰশ্নবোৰৰ সৈতে ব্যৰ্থভাৱে যুঁজি যুঁজি যেতিয়া ঘৰলৈ উভতি আহিছিলোঁ, ঘৰৰ মানুহবোৰ তেতিয়া ভাতৰ পাতত বহিছিল।\nউপস্থাপক Dhrubajyoti Sarma সময় 2:45 PM


নাগালেণ্ড বিশ্ববিদ্যালয় নিযুক্তি ২০২২- ০১ পেছাদাৰী সহায়ক খালী পদ\nনাগালেণ্ড বিশ্ববিদ্যালয়ে উত্তৰ-পূবত ০১ টা পেছাদাৰী সহায়ক চাকৰিৰ নিযুক্তিৰ বাবে প্ৰাৰ্থীসকলক আমন্ত্ৰণ জনাইছে, এতিয়াই আবেদন কৰক!\n| 14 Jan 2022 11:44 AM GMT\nনাগালেণ্ড বিশ্ববিদ্যালয় - নাগালেণ্ড বিশ্ববিদ্যালয়ৰ বিষয়ে, ১৩ তম কেন্দ্ৰীয় বিশ্ববিদ্যালয় আৰু নাগালেণ্ডৰ একমাত্ৰ কেন্দ্ৰীয় বিশ্ববিদ্যালয় ভাৰতৰ সংসদ আইনৰ ওপৰত আধাৰিত কৰি প্ৰতিষ্ঠা কৰা হৈছিল আৰু ১৯৮৯ চনৰ ২০ অক্টোবৰত নাগালেণ্ড বিশ্ববিদ্যালয় আইন ১৯৮৯(১৯৮৯ চনৰ ৩৫ নং) হিচাপে ভাৰতৰ ৰাষ্ট্ৰপতিৰ সন্মতি লাভ কৰিছিল আৰু ভাৰতৰ অসাধাৰণ আইন-১ শাখাৰ গেজেটত জাননী অনুসৰি কাৰ্যকৰী হৈছিল (১৯ অক্টোবৰত আইন-১৯ৰ আইনী শাখা -১৯)। বিভাগ), নতুন দিল্লী।\nনাগালেণ্ড বিশ্ববিদ্যালয়ে শেহতীয়াকৈ ০১ টা পেছাদাৰী সহায়ক খালী পদৰ নিযুক্তিৰ বাবে চাকৰিৰ জাননী বিচাৰিছে। আকাংক্ষিত প্ৰাৰ্থীসকলে তলত নিৰ্ধাৰিত পদ, বয়সৰ সীমা, দৰমহা, অৰ্হতা আদিৰ সকলো চাকৰিৰ বিৱৰণ পৰীক্ষা কৰিব পাৰে:\n৩৫,৪০০ ৰ পৰা ১,১২,৪০০/- টকা P.M\nবি.লিব/বি.এল.আই. কম্পিউটাৰ এপ্লিকেশ্বনত উচ্চতম ন্যায়ালয়ৰ দক্ষতা।\n০৫ বছৰৰ কামৰ অভিজ্ঞতা\nকেনেদৰে আবেদন কৰিব: প্ৰাৰ্থীসকলে সকলো বেষ্টনীৰ সৈতে ১৪ ফেব্ৰুৱাৰী ২০২২ ৰ ভিতৰত আৱেদন পঠিয়াব লাগিব", নাগালেণ্ড বিশ্ববিদ্যালয়, মুখ্য কাৰ্যালয়: লুমামি, পি.ও. : লুমামি, পিন-৭৯৮৬২৭ জিলা: জুনহেবোটো, নাগালেণ্ড।\nআৰু পঢ়ক:MIB গুৱাহাটী নিযুক্তি ২০২২ - আঞ্চলিক বিষয়াৰ খালী পদ


David Warner, Delhi capitals : হাঁহিব নে কান্দিব? নিজ কন্যাৰ আগত মুখ উলিয়াব নোৱাৰা হৈছে ডেভিদ ৱাৰ্নাৰে!– News18 assam\nDavid Warner, Delhi capitals : হাঁহিব নে কান্দিব? নিজ কন্যাৰ আগত মুখ উলিয়াব নোৱাৰা হৈছে ডেভিদ ৱাৰ্নাৰে!\nৱাৰ্নাৰে নিজেই পৰিছে সাংঘাতিক বিপদত। তেওঁৰ তিনি কন্যাই নিয়মিত খেলপথাৰলৈ আহি খেল উপভোগ কৰে। পিতৃক ৱাৰ্নাৰৰ তিনি কন্যাৰ প্ৰশ্ন, কিয় তেওঁ জছ বাটলাৰৰ দৰে চেঞ্চুৰী কৰিব নোৱাৰে?\nLast Updated : April 21, 2022, 16:39 IST\nআইপিএলৰ ইতিহাসত বিদেশী ক্ৰিকেটাৰসকলৰ ভিতৰত আটাইতকৈ সফল বেটছমেন তেওঁ। অতীতত ছানৰাইজাৰ্ছ হায়দৰাবাদক চেম্পিয়ন কৰিছিল। কিন্তু বিগত বছৰ সেই ফ্ৰেঞ্চাইজীৰ সৈতে বেয়া সম্পৰ্কৰ বাবে এইবাৰ দিল্লীলৈ ঘূৰি গৈছে ডেভিদ ৱাৰ্নাৰ। এইবাৰৰ আইপিএলত প্ৰথম মেচত লক্ষ্ণৌৰ বিৰুদ্ধে ৰান কৰিব পৰা নাই। আৰম্ভণি ভাল নহ’লেও পৰৱৰ্তী তিনিখন মেচত অৰ্ধশতৰান অৰ্জন কৰিছে ডেভিদে।\nঅন্তিম মেচত পঞ্জাবৰ বিৰুদ্ধে দিল্লীৰ ৯ উইকেটত জয়ৰ আঁৰত তেওঁৰ অনবদ্য বেটিং গুৰুত্বপূৰ্ণ আছিল। কিন্তু ৱাৰ্নাৰে নিজেই পৰিছে সাংঘাতিক বিপদত। তেওঁৰ তিনি কন্যাই নিয়মিত খেলপথাৰলৈ আহি খেল উপভোগ কৰে। পিতৃক ৱাৰ্নাৰৰ তিনি কন্যাৰ প্ৰশ্ন, কিয় তেওঁ জছ বাটলাৰৰ দৰে চেঞ্চুৰী কৰিব নোৱাৰে? ডেভিদ ৱাৰ্নাৰে তেওঁলোকক বুজোৱাৰ চেষ্টা কৰে যে ক্ৰিকেটত চেঞ্চুৰী কৰা ইমান সহজ কথা নহয়। বিশেষকৈ এই ফৰ্মেটত।\nকিন্তু তেওঁৰ কথা মানিব নোখোজে কন্যাই। তেওঁলোকৰ পিতৃয়ে বাটলাৰৰ দৰে চেঞ্চুৰী কৰক, সেয়াই বিচাৰে ৱাৰ্নাৰৰ কন্যাকেইগৰাকীয়ে। নিজ সন্তানক ডেভিদে কথা দিছে যে পৰৱৰ্তী মেচত তেওঁ চেঞ্চুৰী কৰাৰ চেষ্টা কৰিব। অষ্ট্ৰেলিয়ান ক্ৰিকেটাৰগৰাকীয়ে অনুভৱ কৰে যে নিজ কন্যাৰ এই ক্ৰিকেটপ্ৰেম তেওঁৰ ডাঙৰ প্ৰাপ্তি। তেওঁ নিজ কন্যাক ক্ৰিকেটাৰ হোৱাৰ বাবে চাপ নিদিয়ে। কিন্তু যদি কন্যাসকলে ক্ৰিকেটাৰ হ’ব বিচাৰে তেন্তে সুখী হ’ব ৱাৰ্নাৰ।\nFirst published: April 21, 2022, 16:39 IST